title: ভাত শালিক

text: অন্যসব শালিকের মত ভাত শালিকও সর্বভূক। শহর, গ্রাম, প্রান্তর, ডাস্টবিন সর্বত্রই এরা খাবার খুঁজে বেড়ায়। এদের খাদ্যতালিকায় রয়েছে পোকামাকড়, শুঁয়োপোকা, কেঁচো, ফল, শস্যদানা, বীজ, ছোট সরীসৃপ ও স্তন্যপায়ী এবং মানুষের ফেলে দেওয়া খাবার ও উচ্ছিষ্ট। সুযোগ পেলে এরা মরা ছোটখাটো প্রাণীও খায়। বড় বড় ফুলের মধু ও খেজুরের রস এদের খুবই পছন্দ। খাদ্যের সন্ধানে এদের গতিবিধি বিভিন্ন প্রজাতির ফুলের পরাগায়নে গুরুত্বপূর্ণ ভূমিকা পালন করে। ফলের মধ্যে নরম ফল, বিশেষ করে পাকা বট, আম, জাম, পেয়ারা, সবেদা, আতা ইত্যাদি খাওয়ায় পারদর্শী। পোকামাকড়ের সন্ধানে ঘাসজমিতে এদের প্রায়ই লাফিয়ে লাফিয়ে চরে বেড়াতে দেখা যায়। মূলত এরা ঘাসফড়িং বা পঙ্গপাল খুঁজে খুঁজে শিকার করে খায়। সেজন্যই এর বৈজ্ঞানিক নাম হয়েছে "Acridotheres" বা "পঙ্গপাল শিকারী"। শুধু ভূমি থেকে নয়, অন্যান্য উৎস থেকেও বিচিত্র রকমের পতঙ্গ এরা আহার করে। পোকামাকড়ের সন্ধানে এরা তৃণভূমিতে গবাদিপশুর পেছনে পেছনে ঘুরে বেড়ায়। গবাদিপশুর চলাফেরার ফলে ঘাসের মধ্যে লুকিয়ে থাকা পোকামাকড় বাইরে বেরিয়ে এলে এরা সুযোগ বুঝে সেগুলোকে শিকার করে। এছাড়া দাবানল লাগলে তৃণভূমি থেকে পোকামাকড় বেরিয়ে আসে। তখনও ভাতশালিককে পতঙ্গ-শিকার করতে দেখা গেছে। এছাড়া সদ্য চাষ দেওয়া জমিতে একইভাবে বেরিয়ে আসা পোকামাকড় খায়। বন্দী অবস্থায় এরা ভাতও খায়।


title: ভাত শালিক

text: ধারনা করা হয়, ভাত শালিক সারা জীবনের জন্য জুটি বাঁধে। খাদ্যের প্রাচুর্য, আবহাওয়া আর অবস্থানের উপর ভিত্তি করে এক জোড়া শালিক একই স্থানে বছরের পর বছর বংশবিস্তার করে যায়। বাসা বানায় গাছের প্রাকৃতিক খোঁড়ল, দালানকোঠা আর পুলের ফোকরে এরা বাসা করে। সমতলে বংশবৃদ্ধি করার হার বেশি হলেও হিমালয়ের ৩০০০ মিটার উঁচুতেও বাসা করার খবর জানা যায়।


title: ভাত শালিক

text: মার্চ থেকে এপ্রিল ভাত শালিকের প্রজনন মৌসুম। শুকনো পাতা, শিকড়, খড়, তৃণ, কাগজ, টিশ্যু পেপার, অ্যালুমিনিয়াম ফয়েল, প্লাস্টিক, সাপের খোলস, আবর্জনা প্রভৃতি দিয়ে আগোছালো বাসা বানিয়ে ডিম পাড়ে। একটি স্ত্রী শালিক একেক বারে ৪-৬টি ডিম পাড়ে। ডিমের রঙ নীলকান্তমণির মত নীল। ডিমের মাপ ৩০.৮ × ২১.৯৯ মিলিমিটার। ১৭-১৮ দিনে ডিম ফুটে ছানা বের হয়। ২২ থেকে ২৪ দিন পর ছানারা উড়তে শেখে। এশীয় কোকিল এদের বাসায় অনেক সময় ডিম পেড়ে যায় আর এরা নিজেদের সন্তান মনে করে কোকিলের সন্তান লালনপালন করে।


title: ভাত শালিক

text: পুনেতে ১৯৭৮ সালের এপ্রিল থেকে জুন মাসে প্রজনন ঋতুতে ভাত শালিক সারা দিনে কী কী কাজে তার সময় ব্যয় করে তার একটি হিসাব করা হয়। সে হিসাব অনুযায়ী একটি শালিক সারাদিনে বাসা বানাতে ও রক্ষণাবেক্ষণ করতে ৪২%, এলাকা পরিদর্শন করতে ২৮%, চলাফেরায় ১২%, খাওয়াদাওয়া করতে ৪%, ডাকাডাকিতে ৭%, পালকের সাজসজ্জায়, দলবদ্ধ কাজে ও অন্যান্য কাজে ৭% সময় ব্যয় করে।


title: ভাত শালিক

text: ভাত শালিক কাঠঠোকরা, টিয়া প্রভৃতি পাখির বাসা দখল করে বাসা করে। এছাড়া কৃত্রিম বাসায়ও এরা সহজে বাসা বানায়। অন্য পাখির বাসা দখল করে এরা অন্য পাখির ছানাকে ঠোঁটে ধরে বাইরে ফেলে দেয়। আবার অনেকসময় দখল করা বাসায় এরা বাসা করে না, অন্য কোথাও করে। সেকারণে ক্ষতিকর প্রজাতি হিসেবে এরা বর্তমানে পরিচিতি পেয়েছে।


title: রাজশাহী বিশ্ববিদ্যালয় স্কুল

text: রাজশাহী বিশ্ববিদ্যালয় স্কুল () বিশ্ববিদ্যালয়ের শিক্ষা ও গবেষণা ইন্সটিটিউটের অধীনে পরিচালিত একটি স্কুল (শ্রেণী ১-১২)। এখানে স্কুল এবং কলেজ শাখা দুটিই বিদ্যমান। এই স্কুল প্রতিষ্ঠিত হয় ১৯৬৬ সালে। মানসম্মত শিক্ষা প্রদানের একটি উজ্জ্বল দৃষ্টান্ত হচ্ছে এই শিক্ষা প্রতিষ্ঠানটি। এই স্কুলের কলেজ শাখা যাত্রা শুরু করে ১৯৮৩ সালে। জাতীয় শিক্ষাক্রম এর অধীনে বাংলা মাধ্যমে পাঠদান করা হয় এই স্কুলে। শিক্ষার্থীদের প্রথম, দ্বিতীয়, তৃতীয়, নবম এবং একাদশ শ্রেণীতে ভর্তি করা হয়। বর্তমানে এই স্কুলে প্রায় ৩৫০০ ছাত্র-ছাত্রী অধ্যয়নরত আছে।


title: রাজশাহী বিশ্ববিদ্যালয় স্কুল

text: স্কুল প্রতিষ্ঠিত হয় ১৯৬৬ সালে। পরবর্তীতে কলেজ শাখার কার্যক্রম শুরু হয় ১৯৮৩ সালে। প্রাথমিক ভাবে বিশ্ববিদ্যালয়ের পশ্চিম পাড়ার উত্তর অংশের আবাসিক ভবনে এবং টিনশেড ভবনে এর কার্যক্রম শুরু হলেও পরবর্তীকালে কাজলা গেটের পাশে এর নিজস্ব ভবন তৈরি করা হয়। রাজশাহী বিশ্ববিদ্যালয় স্কুল অধ্যাদেশ ১৯৮৩ এর মাধ্যমে এই স্কুলটি পরিচালিত হয়। বিশ্ববিদ্যালয়ের শিক্ষা এবং গবেষণা ইন্সটিটিউট এর মাধ্যমে এই স্কুল পরিচালিত হয়।


title: রাজশাহী বিশ্ববিদ্যালয় স্কুল

text: প্রথম থেকে দ্বাদশ শ্রেণী পর্যন্ত মোট ২৮ টি শাখা রয়েছে এই স্কুল এর। প্রথম থেকে তৃতীয় শ্রেণী এবং নবম থেকে দ্বাদশ শ্রেণী পর্যন্ত সহশিক্ষা প্রচলিত এবং চতুর্থ থেকে অষ্টম শ্রেণী পর্যন্ত ছাত্র এবং ছাত্রী দের আলাদা আলাদা ক্লাস নেওয়া হয়। প্রথম থেকে অষ্টম শ্রেণী পর্যন্ত ক এবং খ নামে দুটি আলাদা শ্রেণী রয়েছে। এছাড়া নবম থেকে দ্বাদশ শ্রেণী পর্যন্ত প্রতি ক্লাসে তিনটি করে শ্রেণী আছে, বিজ্ঞান, মানবিক এবং বাবসায় শিক্ষা।


title: রাজশাহী বিশ্ববিদ্যালয় স্কুল

text: বর্তমানে এই স্কুলে প্রায় ৫০ জন শিক্ষক-শিক্ষিকা, একজন অধ্যক্ষ এবং একজন উপাধ্যক্ষ শিক্ষাদানে নিয়োজিত আছেন। এছাড়া ২৫ জন কর্মকর্তা এবং কর্মচারী আছেন এই স্কুলে।


title: রাজশাহী বিশ্ববিদ্যালয় স্কুল

text: মুলত রাজশাহী বিশ্ববিদ্যালয়ে কর্মরত শিক্ষক-কর্মকর্তা-কর্মচারীদের সন্তানদের জন্যই এই স্কুলটি পরিচালিত হয়। এই ক্ষেত্রে ভর্তি পদ্ধতি বেশ সহজ। আসন ফাকা থাকা সাপেক্ষে অন্যান্য ছাত্র-ছাত্রী ও ভর্তির সুযোগ পায়। সেক্ষেত্রে ভর্তি অত্যন্ত প্রতিযোগিতাপূর্ণ। ভর্তির ক্ষেত্রে লিখিত পরীক্ষা এবং মৌখিক পরীক্ষা অনুষ্ঠিত হয়। স্কুল শাখার ভর্তি সাধারণত ডিসেম্বর মাসে এবং ক্লাস জানুয়ারি মাস থেকে শুরু হয়। এসএসসি পরীক্ষার ফলাফল প্রকাশ হবার পর থেকে একাদশ শ্রেণীর ভর্তি কার্যক্রম শুরু হয় এবং জুলাই/আগস্ট মাস থেকে ক্লাস শুরু হয়।


title: রাজশাহী বিশ্ববিদ্যালয় স্কুল

text: জাতীয় পাঠ্যক্রম অনুসারে এই স্কুলে প্রাথমিক, মাধ্যমিক এবং উচ্চ মাধ্যমিক পর্যায়ে বাংলা মাধ্যমে পাঠদান করা হয়। দশম শ্রেণী শেষে মাধ্যমিক পরীক্ষা (এসএসসি) এবং দ্বাদশ শ্রেণী শেষে উচ্চ মাধ্যমিক (এইচএসসি) পরীক্ষা অনুষ্ঠিত হয়। এছাড়া পঞ্চম শ্রেণী শেষে পিএসসি এবং অষ্টম শ্রেণী শেষে জেএসসি পরীক্ষা অনুষ্ঠিত হয়।এই স্কুলে প্রায় ৫০০০ এর ও বেশি বই সমৃদ্ধ একটি গ্রন্থাগার আছে যেখানে গল্প, উপন্যাস, কবিতা, ভ্রমন কাহিনি বিষয়ক বই ছাড়াও একাডেমিক বই আছে।


title: রাজশাহী বিশ্ববিদ্যালয় স্কুল

text: এই স্কুলের রয়েছে নিজস্ব গ্রন্থাগার। শিক্ষার্থীরা গ্রন্থাগারে বসে যে কোন বই পাঠের পাশাপাশি বিভিন্ন বই ইস্যু করতে পারেন। স্কুলের নিজস্ব বায়োলজি ল্যাব, ফিজিক্স ল্যাব এবং কেমিস্ট্রি ল্যাব রয়েছে। ছাত্র-ছাত্রীদের জন্য আলাদা কমন রুম এবং কম্পিউটার ল্যাব আছে।


title: রাজশাহী বিশ্ববিদ্যালয় স্কুল

text: সকল শিক্ষার্থীর জন্য নির্দিষ্ট ইউনিফর্ম পরা বাধ্যতামূলক


title: রাজশাহী বিশ্ববিদ্যালয় স্কুল

text: এছাড়া, স্কুলের ব্যাজ, কেডস এবং শীতকালে মেরুন রঙের সোয়েটার/জ্যাকেট পরতে হয়।


title: রাজশাহী বিশ্ববিদ্যালয় স্কুল

text: বিভিন্ন ধরনের সৃজনশীল কর্মকাণ্ডের জন্য এই স্কুলের শিক্ষার্থীরা সবসময়েই তৎপর। স্কুলের ডিবেটিং সোসাইটি নিয়মিত বিতর্ক চর্চা এবং প্রতিযোগিতা আয়োজন এবং অংশগ্রহন করে থাকে। স্কুলের নিজস্ব স্কাউট, বিএনসিসি এবং গার্লস গাইড দল রয়েছে। এই দল গুলো নিয়মিত বিভিন্ন বিষয় চর্চা, প্রশিক্ষণ ইত্যাদি করে থাকে। স্কুলের নিজস্ব ক্রিকেট, ফুটবল, ভলিবল এবং হ্যান্ডবল দল রয়েছে। এই দল গুলো প্রতি বছর জেলা, বিভাগ এবং জাতীয় পর্যায়ে আয়োজিত প্রতিযোগীতায় সুনামের সাথে অংশগ্রহন করছে। এছাড়া সাহিত্য এবং সাংস্কৃতিক কর্মকাণ্ডের উপর বিশেষ ভাবে গুরুত্ব দেওয়া হয়। বিপুল উৎসাহ-উদ্দিপনায় বাৎসরিক সাহিত্য এবং সাংস্কৃতিক প্রতিযোগিতা আয়োজন করা হয়। এখানে হামদ, নাত, কেরাত, আজান, বিতর্ক, কবিতা আবৃতি, সংগীত, গল্প বলা, কৌতুক ইত্যাদি আয়োজন করা হয়। বিপুল সংখ্যক ছাত্রছাত্রী এই প্রতিযোগীতায় অংশগ্রহণ করে।


title: রাজশাহী বিশ্ববিদ্যালয় স্কুল

text: স্কুলের ডিবেটিং সোসাইটি বিভিন্ন ধরনের প্রতিযোগিতায় অংশ নেয়। এই দল একাধিক বার জেলা পর্যায়ের বিতর্ক প্রতিযোগীতায় চ্যাম্পিয়ন এবং রানার আপ হয়েছে। এছাড়া তার জাতীয় টিভি বিতর্কেও অংশ নিয়েছে। মেধাবি শিক্ষার্থীরা প্রতি বছর সায়েন্স এবং গণিত অলিম্পিয়াডে অংশ নেয়।


title: রাজশাহী বিশ্ববিদ্যালয় স্কুল

text: স্কুলে নিয়মিত ভাবে বার্ষিক ক্রীড়া প্রতিযোগিতা, বার্ষিক সাংস্কৃতিক প্রতিযোগিতা, ধর্মীয় প্রতিযোগিতা, চিত্রাঙ্কন প্রতিযোগিতা, মিলাদ মাহফিল, পূজা এবং বার্ষিক পুরস্কার বিতরনি অনুষ্ঠান আয়োজন করা হয়। এছাড়া বিভিন্ন জাতীয় দিবস উদযাপন যেমন স্বাধীনতা দিবস, বিজয় দিবস আনুষ্ঠানিক ভাবে উদযাপন করা হয়। আন্তর্জাতিক মাতৃভাষা দিবস উপলক্ষে আয়োজন করা হয় প্রভাতফেরী।


title: রাজশাহী বিশ্ববিদ্যালয় স্কুল

text: রাবি স্কুল প্রতি বছর স্কুল বার্ষিকী নামে একটি পত্রিকা প্রকাশ করে। স্কুলের শিক্ষক, কর্মকর্তা এবং শিক্ষার্থীদের লেখা কবিতা, প্রবন্ধ, গল্প, সায়েন্স ফিকশন, কৌতুক, ভ্রমন কাহিনী ইত্যাদি প্রকাশিত হয় এই বার্ষিকীতে।


title: হাইনরিখ হাইনে

text: ক্রিশ্চিয়ান যোহান হাইনরিশ হাইনে () (ডিসেম্বর ১৩, ১৭৯৭ - ফেব্রুয়ারি ১৭, ১৮৫৬) ছিলেন জার্মান কবি, সাংবাদিক, গদ্যকার এবং সাহিত্য সমালোচক। জার্মানির বাইরে তিনি মূলত প্রথমদিকের গীতধর্মী কবিতাগুলোর জন্য জনপ্রিয় হন। তার কবিতাগুলো পরবর্তীতে রবার্ট স্যুম্যান ও ফ্রেঞ্জ স্যুম্যানের মত বিখ্যত সঙ্গিত পরিচালকরা কম্পোজ করে সঙ্গীতে রুপান্তর করেন। তার অনেক কবিতা রাজনৈতীক ব্যাঙ্গ বিদ্রুপময় হওয়ায় জার্মান সরকার সেগুলো নিষিদ্ধ ঘোষণা করেছিল। তিনি তার জীবনের শেষ পচিশ বছর ফ্রান্সে নির্বাসনে কাটান এবং ১৭ ফেব্রুয়ারি ১৮৫৬ সালে পরলোক গমন করেন।


title: মরনে মরকেল

text: মর্নে মর্কেল বা মরনে মরকেল (; জন্ম: ৬ অক্টোবর, ১৯৮৪) দক্ষিণ আফ্রিকার ট্রান্সভাল প্রদেশের ভেরিনিগিং এলাকায় জন্মগ্রহণকারী ক্রিকেটার। দক্ষিণ আফ্রিকা দলের পক্ষ হয়ে টেস্ট এবং সীমিত ওভারের আন্তর্জাতিক ক্রিকেট খেলে থাকেন। দলে তিনি মূলতঃ ডানহাতি ফাস্ট বোলাররূপে গুরুত্বপূর্ণ ভূমিকা পালন করছেন। এছাড়াও, নীচেরসারির বামহাতি ব্যাটসম্যান তিনি। ঘরোয়া ক্রিকেটে ইস্টার্ন, টাইটান্স; কাউন্টি ক্রিকেটে কেন্ট, ইয়র্কশায়ার; আইপিএলে দিল্লি ডেয়ারডেভিলস, কলকাতা নাইট রাইডার্স, রাজস্থান রয়্যালস দলে খেলেছেন। সাবেক দক্ষিণ আফ্রিকান ফাস্ট বোলার অ্যালান ডোনাল্ডের মতে, মরকেল "প্রকৃত পেসারের" গুণে গুণান্বিত।


title: মরনে মরকেল

text: ক্রিকেটের বৃহৎ সমর্থক হিসেবে পরিচিত আফ্রিকানার পরিবার থেকে এসেছেন মরকেল। আলবার্ট মরকেল ও মারিয়ানা মরকেল তার বাবা-মা। ৩ সন্তানের মধ্যে মরকেল সর্বকনিষ্ঠ। পরিবারের ২য় সন্তান হিসেবে রয়েছেন দক্ষিণ আফ্রিকা দলের অন্যতম খেলোয়াড় আলবি মরকেল।


title: মরনে মরকেল

text: মরকেলের একদিনের আন্তর্জাতিকে অভিষেক ঘটে আফ্রিকা একাদশের পক্ষ হয়ে এশিয়া একাদশের বিপক্ষে ৬ জুন, ২০০৭ তারিখে। খেলায় তিনি ৩ উইকেট দখল করেন। পরের খেলায় নিজ ভাই আলবি মরকেলকে সাথে নিয়ে বোলিং উদ্বোধন করেন, যা একদিনের ইতিহাসে দুই ভাইয়ের একত্রে দ্বিতীয়বারের মতো অংশগ্রহণ।


title: মরনে মরকেল

text: এরপর ১১ সেপ্টেম্বর-২৪ সেপ্টেম্বর, ২০০৭ পর্যন্ত দক্ষিণ আফ্রিকায় অনুষ্ঠিত ২০০৭ সালের টুয়েন্টি২০ বিশ্ব চ্যাম্পিয়নশীপের উদ্বোধনী আসরে খেলার জন্য মনোনীত হন। প্রতিযোগিতায় তিনি সেরা খেলোয়াড়দের অন্যতম একজন হিসেবে চিহ্নিত হন। টুয়েন্টি২০ খেলায় বোলারদের সীমিত সুবিধাকে কাজে লাগিয়ে ধীরস্থির পেস ও নিখুঁত বোলিংয়ের মাধ্যমে ৫ খেলায় ৯ উইকেট লাভ করেন ১৩.৩৩ গড়ে, ওভারপ্রতি ৬.০০ রান দিয়ে ক্রিকেটের এ স্তরে নিজেকে বেশ উপযোগী করে তুলেন। নিউজিল্যান্ডের বিপক্ষে ৪/১৭ নিয়ে দলকে বিজয়ে সহায়তা করেন। নিজস্ব ৪র্থ ও চূড়ান্ত ওভারে ব্যাটসম্যানকে পরিস্কার বোল্ড করলেও আম্পায়ারের ভুলবশতঃ নো-বল ডাকের ফলে তা বাতিল হয়ে যায়।


title: মরনে মরকেল

text: ২০০৯ সালে রান খরায় আক্রান্ত হন মরকেল। এরফলে টেস্ট দল থেকে বাদ পড়ে যান। পরিবর্তে বড় ভাই আলবি মরকেল তার স্থলাভিষিক্ত হন। অবশ্য ২০১০ সালে পুণরায় টেস্ট দলে স্থান পান মরনে মরকেল।


title: মরনে মরকেল

text: ১৬ নভেম্বর, ২০১৪ তারিখে অস্ট্রেলিয়া সফরে অনুষ্ঠিত দ্বিতীয় ওয়ান-ডে ম্যাচে তিনি তার নিজস্ব সেরা ওডিআই বোলিং পরিসংখ্যান গড়েন ৫/২১। ঐ খেলায় তার অসাধারণ বোলিং নৈপুণ্যে দক্ষিণ আফ্রিকা দল ৩ উইকেটে অস্ট্রেলিয়া দলকে পরাজিত করে।


title: মরনে মরকেল

text: ৭ জানুয়ারি, ২০১৫ তারিখে ক্রিকেট সাউথ আফ্রিকা কর্তৃপক্ষ ২০১৫ সালের ক্রিকেট বিশ্বকাপের জন্য তাদের পরিচালনাধীন দক্ষিণ আফ্রিকা ক্রিকেট দলের ১৫-সদস্যের চূড়ান্ত তালিকা প্রকাশ করে। এতে তিনিও অন্তর্ভুক্ত হন। শ্রীলঙ্কাকে কোয়ার্টার-ফাইনালে পরাজিত করলেও সেমি-ফাইনালে নিউজিল্যান্ডের কাছে পরাভূত হয় তার দল। এরফলে দক্ষিণ আফ্রিকা দল বিশ্বকাপের সবগুলো সেমি-ফাইনালে চতুর্থবারের মতো পরাজয়বরণ করে। পুরো প্রতিযোগিতায় ১৭ উইকেট দখল করে পঞ্চম সর্বোচ্চ ও দলের পক্ষে শীর্ষ উইকেট সংগ্রহকারী হন তিনি।


title: চিং শী

text: চিং শী (১৭৭৫-১৮৪৪) (; ক্যানটোনীজ: জিং শী; "জেং -এর বিধবা স্ত্রী") ছিলেন চীনের কুখ্যাত নারী জলদস্যু যিনি ১৯ শতকের শুরুর দিকে চীন সাগরে জলদস্যুতা পেশায় নিয়োজিত ছিলেন। তিনি চেং ই সাও (সরলীকৃত চীনা: 郑一嫂; সনাতন চীনা: 鄭一嫂; পিনয়িন: Zhèng Yī Sǎo; ক্যানটোনীজ: Jihng Yāt Sóu; "জেং ইয়ের স্ত্রী") নামেও পরিচিত ছিলেন। তিনি ৩০০ -এর অধিক ছোট জাহাজের কমান্ডার ছিলেন এবং ২০,০০০ থেকে ৪০,০০০ -এর নেতৃত্ত্বে ছিলেন। অন্য একটি তথ্যে দাবি করা হয় চিং -এর বহরে ১৮০০ নৌকা ও ৮০,০০০ জলদস্যু ছিল, যাদের মধ্যে পুরুষ, নারী ও শিশুরাও ছিল। সেসময় তিনি বিভিন্ন সাম্রাজ্যের বিরোদ্ধে চ্যালেঞ্জ করেছিলেন, তারমধ্যে ব্রিটিশ সাম্রাজ্য, পর্তুগীজ ও চীনের কিং বংশধরেরা ছিলেন। অপ্রতিরোধ্য এই নারী চীন ও এশিয়ার সবচেয়ে ক্ষমতাবান, এবং সাড়া বিশ্বের অত্যধিক ক্ষমতাবান জলদস্যুদের মধ্যে একজন ছিলেন। তিনি অল্প সংখ্যক জলদস্যুদের মত কোন প্রকার বিচারের সম্মুখীন না হয়েই জলদস্যুতা থেকে অবসর গ্রহণ করেন। তাকে নিয়ে অসংখ্য বই, উপন্যাস, ভিডিও গেম ও চলচ্চিত্র নির্মীত হয়েছে।


title: চিং শী

text: চিং শরি প্রারম্ভিক জীবন, জন্মনাম ও সুনির্দিষ্ট জন্ম তারিখ সম্পর্কে তেমন কোন তথ্য জানা যায় না। তিনি ছিলেন ক্যানটোনীজ একজন পতিতা যিনি ক্যান্টন নগরের ছোট একটি পতিতালয়ে কাজ করতেন। কিন্তু জলদস্যুরা তাকে অপহরন করে। ১৮০১ সালে তিনি ক্যান্টোনের কুখ্যাত জলদস্যু জেং হিকে বিয়ে করেন। এর পর থেকে তিনি "জেং -এর বিধবা স্ত্রী" হিসেবেই পরিচিতি পান।


title: .এফজে

text: .এফজে ফিজির কান্ট্রি কোড টপ-লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স।


title: .এফজে

text: দ্বিতীয় স্তরের সাব-ডোমেইন-এর অধীনে তৃতীয় স্তরের কিছু ডোমেইন,


title: .এফকে

text: .এফকে (.fk) ফক্‌ল্যান্ড দ্বীপপুঞ্জের কান্ট্রি কোড টপ-লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। নিবন্ধনের আবেদনকারীকে অবশ্যই ফক্‌ল্যান্ড দ্বীপপুঞ্জের অধীবাসী হতে হবে।


title: .এফকে

text: নিবন্ধন শুধু নিম্নের দ্বিতীয স্তরের অধীন তৃতীয় স্তরের মধ্যে সীমাবদ্ধ:


title: ফিনা বর্ষসেরা ক্রীড়াবিদদের তালিকা

text: ফিনা বর্ষসেরা ক্রীড়াবিদ () ফেদেরাসিওঁ অ্যাঁতের্নাসিওনাল্ দ্য নেটাশিও (ফিনা) এবং ফিনা অ্যাকুয়াটিকস ওয়ার্ল্ড ম্যাগাজিন কর্তৃপক্ষ কর্তৃক সাংবাৎসরিকভিত্তিতে প্রদত্ত পুরস্কারবিশেষ। পাঁচটি বিভাগে এ পুরস্কার প্রদান করা হয়। ২০১০ সালে প্রবর্তিত এ পুরস্কারের বিভাগগুলো হচ্ছে - সাঁতার, ডাইভিং, সিনক্রোনাইজড সুইমিং, ওয়াটার পোলো এবং উন্মুক্ত সাঁতার।


title: .এফও

text: .এফও ফারো দ্বীপপুঞ্জের কান্ট্রি কোড টপ-লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। যে কোন ধরনের আবেদন, আবেদনকারীর ট্রেডমার্কের সাথে মিলতে হয়। এছাড়া ট্রেডমার্ক না মিললেও নিবন্ধন সুযোগ রয়েছে, সেক্ষেত্রে কোন ডোমেইন নামের সাথে বিরোধী কোন ট্রেডমার্ক মিলে গেলে, বিরোধী পক্ষকে ২০ দিনের মধ্যে আবেদন করতে হয়।


title: হেরার্দো মার্তিনো

text: হেরার্দো দানিয়েল "তাতা" মার্তিনো (জন্ম নভেম্বর ২০, ১৯৬২), একজন আর্জেন্টিনীয় ফুটবল ম্যানেজার এবং প্রাক্তন ফুটবল মিডফিল্ডার। তিনি বর্তমানে স্পেনীয় ক্লাব বার্সেলোনার ম্যানেজারের দায়িত্বে আছেন।


title: হেরার্দো মার্তিনো

text: মার্তিনো তার ক্যারিয়ারের অধিকাংশ সময়ই কাটিয়েছেন নিওয়েল’স ওল্ড বয়েজের হয়ে। তিনি দলটির হয়ে ৫০৫টি খেলায় মাঠে নামেন, যা দলের ইতিহাসে একটি রেকর্ড। তিনি দর্শকদের ভোটে নিওয়েল’স-এর সর্বকালের সেরা খেলোয়াড়ও নির্বাচিত হন।


title: হেরার্দো মার্তিনো

text: ২০০৭ সালের ফেব্রুয়ারিতে প্যারাগুয়ে জাতীয় দলের প্রধান কোচ হিসেবে নিয়োগপ্রাপ্ত হন মার্তিনো। প্যারাগুয়ের ক্লাবগুলোর হয়ে সফলতাই তাকে এই অবস্থানে নিয়ে আসে। এর আগে তিনি চারবার প্যারাগুয়ের লীগ জিতেছেন, ২০০২ থেকে ২০০৬ পর্যন্ত।


title: হেরার্দো মার্তিনো

text: ২০১০ বিশ্বকাপ থেকে প্যারাগুয়ে দলের বিদায় নেওয়ার পর ২০১০ সালের ৫ জুলাই, মার্তিনো ঘোষণা করেন যে তিনি দলের কোচের দায়িত্ব ছেড়ে দেবেন। তিনি নিশ্চিত করেন যে দলের সাথে তার চার বছরের চুক্তি আর নবায়ন করবেন না। অবশ্য ২০১০ সালের ১০ জুলাই, মার্তিনো চুক্তির মেয়াদ বাড়াতে রাজী হন এবং ২০১১ কোপা আমেরিকা পর্যন্ত দলের কোচ হিসেবে থাকার জন্য চুক্তি স্বাক্ষর করেন।


title: হেরার্দো মার্তিনো

text: ২০১৩ সালের ২২ জুলাই, নিওয়েল’স ওল্ড বয়েজকে নিয়ে কোপা লিবের্তাদোরেসের সেমি ফাইনালে পৌছানোর পর বার্সেলোনার টিটো ভিলানোভা পরবর্তী কোচ হিসেবে নিশ্চিত করা হয় মার্তিনোকে। এর তিন দিন আগেই অসুস্থতার কারণে দায়িত্ব থেকে অব্যাহতি নেন ভিলানোভা। তিনি বার্সেলোনার সাথে দুই বছরের চুক্তি করেন। তার অধীনে বার্সেলোনার প্রথম খেলা ছিল ২০১৩ সালের ১৮ আগস্ট লেভান্তের বিপক্ষে। খেলায় বার্সেলোনা ৭–০ গোলের ব্যবধানে জয় লাভ করে।


title: হেরার্দো মার্তিনো

text: হেরার্দো মার্তিনো ইতালীয় বংশদ্ভূত। তার দাদা-দাদী বাসিলিকাতার রিপাকান্দিদার বাসিন্দা ছিলেন।


title: হেরার্দো মার্তিনো

text: মার্তিনোর দাম্পত্য সঙ্গী মারিয়া আলেহান্দ্রা মার্তিনো। তাদের দুইটি কন্যা সন্তান ও একটি পুত্র সন্তান রয়েছে, যার নাম হেরার্দো জুনিয়র, যিনি একজন ফুটবলার।


title: হেরার্দো মার্তিনো

text:
২৩ মার্চ ২০১৪ অনুসারে।
হেরার্দো মার্তিনো খেলোয়াড়দের দ্বারা অত্যন্ত আক্রমণাত্মক ধারার ফুটবল খেলাতে পছন্দ করেন। এছাড়া তিনি বল দখলের উপরও গুরুত্ব দিয়ে থাকেন।


title: আইএসও ৩১৬৬-২:বিডি

text: আইএসও ৩১৬৬-২:বিডি আইএসও এর একটি মান যা বাংলাদেশের উপবিভাজনগুলির জন্য কোড সংজ্ঞায়িত করে। এটি আন্তর্জাতিক মান সংস্থা (আইএসও) দ্বারা প্রকাশিত আইএসও ৩১৬৬ মানের অংশ, যা আইএসও ৩১৬৬-১-এ কোডকৃত সমস্ত দেশের প্রধান উপবিভাজনগুলির (যেমন, প্রদেশ বা রাজ্যে) নামগুলি জন্য কোড সংজ্ঞায়িত করে।


title: আইএসও ৩১৬৬-২:বিডি

text: বর্তমানে বাংলাদেশের, আইএসও ৩১৬৬-২ কোড দুটি স্তরের উপবিভাজনগুলির জন্য সংজ্ঞায়িত করা হয়েছে:


title: আইএসও ৩১৬৬-২:বিডি

text: প্রতিটি কোড দুটি অংশ নিয়ে গঠিত, যা একটি হাইফেন দ্বারা বিভক্ত। প্রথম অংশ হল , বাংলাদেশের আইএসও ৩১৬৬-১ আলফা-২ কোড। দ্বিতীয় অংশ নিম্নলিখিত ভাবে:


title: আইএসও ৩১৬৬-২:বিডি

text: আইএসও ৩১৬৬-২ মানকে উপবিভাগগুলোর নাম তালিকাভুক্ত করা হয়। যা আইএসও ৩১৬৬ রক্ষণাবেক্ষণ সংস্থা (আইএসও ৩১৬৬/এমএ) দ্বারা প্রকাশিত।


title: আইএসও ৩১৬৬-২:বিডি

text: ভুক্তির নিম্নলিখিত পরিবর্তনগুলি ১৯৯৮ সালে আইএসও ৩১৬৬-২ প্রথম প্রকাশনার পর আইএসও ৩১৬৬/এমএ নিউজলেটার দ্বারা ঘোষণা করা হয়।


title: ১৯৮৬ ফিফা বিশ্বকাপ ফাইনাল

text: ১৯৮৬ ফিফা বিশ্বকাপ ফাইনাল ছিল ১৯৮৬ ফিফা বিশ্বকাপের শেষ এবং নির্ধারণী খেলা, যা মেক্সিকোতে অনুষ্ঠিত হয়। ১৯৮৬ সালের ২৯ জুন মেক্সিকো সিটির ইস্তাদিও অ্যাজতেকায় খেলাটি অনুষ্ঠিত হয়। খেলায় স্টেডিয়ামে উপস্থিত দর্শক সংখ্যা ছিল ১১৪,৬০০। খেলাটি অনুষ্ঠিত হয় আর্জেন্টিনা এবং পশ্চিম জার্মানির মধ্যে। সাধারণ সময়ের মধ্যেই ৩–২ গোলের ব্যবধানে খেলায় জয় লাভ করে আর্জেন্টিনা।


title: ১৯৮৬ ফিফা বিশ্বকাপ ফাইনাল

text: হোসে লুইস ব্রাউন খেলার ২৩তম মিনিটে আর্জেন্টিনার পক্ষে প্রথম গোল করেন এবং প্রথমার্ধের শেষ পর্যন্ত স্কোর ছিল ১–০। বিরতির পর, হোর্হে ভ্যালদানো গোল করে আর্জেন্টিনাকে আরও একধাপ এগিয়ে নিয়ে যান। ৭৪তম মিনিটে কার্ল-হাইন্ৎস রুমেনিগে পশ্চিম জার্মানির পক্ষে একটি গোল পরিশোধ করেন। ৮০তম মিনিটে রুডি ফোলার গোল করে পশ্চিম জার্মানিকে সমতায় ফেরান। যদিও দিয়েগো মারাদোনাকে পুরো খেলায় দারুণভাবে চিহ্নিত করে রাখা হয়, তার একটি দূর্দান্ত পাসকে গোলে পরিণত করেন হোর্হে বুরুচাগা, যা আর্জেন্টিনাকে ৩–২ ব্যবধানে এগিয়ে নিয়ে যায়। খেলার শেষ বাঁশি বাজা পর্যন্ত এই স্কোর বহাল থাকে এবং আর্জেন্টিনা দ্বিতীয়বারের মত বিশ্ব চ্যাম্পিয়ন হওয়ার গৌরব অর্জন করে। খেলায় ৬টি হলুদ কার্ড দেখানো হয়, যা ২০১০ ফিফা বিশ্বকাপের ফাইনাল পর্যন্ত একটি রেকর্ড ছিল।


title: শ্যামল কুমার সেন

text: শ্যামল কুমার সেন (জন্মঃ ২৫ নভেম্বর, ১৯৪০) ইনি একজন ভারতীয় বাঙালি, এলাহাবাদ হাইকোর্টের প্রধাণ বিচারক ও কলকাতা হাইকোর্টের বিচারক ছিলেন। ১৯৯৯ সালের মে মাসে পশ্চিমবঙ্গের গভর্নর নিযুক্ত হন ।


title: শ্যামল কুমার সেন

text: শৈলেন্দ্র সরকার বিদ্যালয়ে শিক্ষালাভ করার পর স্কটিশচার্চ কলেজ থেকে স্নাতক হন। পরবর্তী সময়ে কলিকাতা বিশ্ববিদ্যালয় থেকে আইন বিষয়ে উচ্চশিক্ষা লাভ করেন।


title: মাছমুরাল

text: মাছমুরাল (বৈজ্ঞানিক নাম: "Pandion haliaetus"), অসপ্রে বা উখস Pandionidae (প্যান্ডিয়নিডি) গোত্র বা পরিবারের অন্তর্গত Pandion (প্যান্ডিয়ন) গণের অন্তর্ভুক্ত একমাত্র সদস্য। মাছমুরালের বৈজ্ঞানিক নামের অর্থ "প্যান্ডিয়নের সামুদ্রিক ঈগল" (গ্রিক: "pandion" = প্যান্ডিয়ন এথেন্সের পৌরাণিক রাজা; লাতিন: "haliaetos" = সামুদ্রিক ঈগল)। পাখিটি অ্যান্টার্কটিকা মহাদেশ, মরু ও মেরু অঞ্চল ছাড়া সমগ্র পৃথিবীতে দেখা যায়। সারা পৃথিবীতে এক বিশাল এলাকা জুড়ে এদের আবাস, প্রায় ৩ কোটি ১৫ লক্ষ বর্গ কিলোমিটার এলাকা জুড়ে এদের আবাস। বিগত কয়েক দশক ধরে এদের সংখ্যা ক্রমেই বাড়ছে। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এ প্রজাতিটি সংরক্ষিত।কানাডার নোভাস্কশিয়া প্রদেশের প্রাদেশিক পাখি ঘোষণা করা হয়।


title: রানাসিংহে প্রেমাদাসা

text: রানাসিঙ্গে প্রেমাদাসা বা রানাসিংহে প্রেমাদাসা (, ; জন্ম: ২৩ জুন, ১৯২৪ - মৃত্যু: ১ মে, ১৯৯৩) তৎকালীন ব্রিটিশ সিলনের কলম্বোয় জন্মগ্রহণকারী শ্রীলঙ্কার বিশিষ্ট রাজনীতিবিদ। ২ জানুয়ারি, ১৯৮৯ থেকে ১ মে, ১৯৯৩ সময়কাল পর্যন্ত তিনি শ্রীলঙ্কার ৩য় রাষ্ট্রপতি ছিলেন। তারপূর্বে জে. আর. জয়াবর্ধনে সরকারের অধীনে ৬ ফেব্রুয়ারি, ১৯৭৮ থেকে ১ জানুয়ারি, ১৯৮৯ সময়কাল পর্যন্ত প্রধানমন্ত্রী হিসেবে দায়িত্ব পালন করেন।


title: রানাসিংহে প্রেমাদাসা

text: রাষ্ট্রপতি থাকাকালীন ১ মে, ১৯৯৩ তারিখে অনুষ্ঠিত মে দিবসের শোভাযাত্রা অনুষ্ঠানে এলটিটিই কর্তৃক পরিচালিত আত্মঘাতি বোমা হামলায় তিনি নিহত হন। ১৯৮৬ সালে নির্মিত খেত্তারামা স্টেডিয়ামের উন্নয়নে অনন্য সাধারণ ভূমিকা রাখেন তিনি। মৃত্যু পরবর্তীকালে তাঁর নামকে চীরস্মরণীয় করে রাখতে এর বর্তমান নামকরণ করা হয় আর. প্রেমাদাসা স্টেডিয়াম।


title: রানাসিংহে প্রেমাদাসা

text: কলম্বোর সেন্ট জোসেফ’স কলেজে অধ্যয়নকালীন সময়ে প্রাচ্য ভাষা শিখতে থাকেন। তাঁর বাবা রিচার্ড রানাসিংহে। তাঁরই অনুপ্রেরণায় তিনি এ ভাষা শিখেন। সাংবাদিক হতে চেয়েছিলেন রানাসিংহে প্রেমাদাসা। সিংহলি ভাষায় জওহরলাল নেহেরু’র আত্মজীবনী অনুবাদ করেন।


title: রানাসিংহে প্রেমাদাসা

text: হেমা বিক্রমাতুঙ্গে নামীয় এক রমণীকে বিয়ে করেন তিনি। তাঁদের সংসারে সজীথ প্রেমাদাসা ও দুলাঞ্জলী নামীয় দুই সন্তান রয়েছে। তন্মধ্যে, পুত্র সজীথ প্রেমাদাসা হাম্বানতোতা জেলা থেকে ইউএনপি’র সংসদ সদস্য নির্বাচিত হন ও ইউনাইটেড ন্যাশনাল পার্টি’র সাবেক উপ-নেতা ছিলেন।


title: রানাসিংহে প্রেমাদাসা

text: এ. ই. গুণেসিংহে’র নেতৃত্বাধীন সিলনের লেবার পার্টি’র মাধ্যমে রাজনৈতিক জীবনে অনুপ্রবেশ করেন। ১৯৫০-এর দশকে লেবার পার্টির অনিশ্চিত ভবিষ্যৎ উপলদ্ধি করে দলত্যাগ করেন ও মধ্যপন্থী ইউনাইটেড ন্যাশনাল পার্টিতে যোগ দেন। এভাবেই তিনি প্রথম অ-গোভিগামা রাজনীতিবিদ হলেন যিনি গণতান্ত্রিক পন্থায় শ্রীলঙ্কার স্বাধীনতা পরবর্তীকালে সর্বোচ্চ পর্যায়ে উপনীত হয়েছেন।


title: রানাসিংহে প্রেমাদাসা

text: ডাডলে সেনানায়েকের মন্ত্রীসভায় সম্প্রচার মন্ত্রী হিসেবে অভিষিক্ত হন তিনি। দক্ষিণ এশিয়ার প্রাচীনতম রেডিও স্টেশন রেডিও সিলনকে ৫ জানুয়ারি, ১৯৬৭ তারিখে রাষ্ট্রায়ত্ত্ব সংস্থা হিসেবে সিলন ব্রডকাস্টিং কর্পোরেশনে নামাঙ্কিত করেন।


title: রানাসিংহে প্রেমাদাসা

text: দরিদ্রদের আশ্রয়দান প্রকল্পের সাথে তিনি জড়িত ছিলেন। সেজন্যে জাতিসংঘ আশ্রয়বর্ষ হিসেবে ঘোষণা করে।


title: মহিন্দ রাজাপক্ষ

text: পার্সি মহেন্দ্র "মহিন্দ" রাজাপক্ষ (, উচ্চারণ: [maˈhində ˈraːɟəˌpakʂə], ; জন্ম: ১৮ নভেম্বর, ১৯৪৫) বীরকাটিয়ায় জন্মগ্রহণকারী শ্রীলঙ্কার বিশিষ্ট রাজনীতিবিদ। তিনি শ্রীলঙ্কার ৬ষ্ঠ রাষ্ট্রপতি ও শ্রীলঙ্কার সামরিক বাহিনীর সর্বাধিনায়ক হিসেবে দায়িত্ব পালন করেছেন। পেশায় তিনি একজন আইনজীবী। ১৯৭০ সালে প্রথমবারের মতো শ্রীলঙ্কার সংসদ সদস্য নির্বাচিত হন। ৬ এপ্রিল, ২০০৪ থেকে ২০০৫ সালের রাষ্ট্রপতি নির্বাচনের পূর্ব পর্যন্ত প্রধানমন্ত্রীর দায়িত্ব পালন করেন। ১৯ নভেম্বর, ২০৫ তারিখে রাষ্ট্রপতি হিসেবে ৬ বছরের মেয়াদে ক্ষমতায় আসীন হন। এরপর ২৭ জানুয়ারি, ২০১০ তারিখে অনুষ্ঠিত নির্বাচনের মাধ্যমে ২য় মেয়াদে রাষ্ট্রপতির দায়িত্ব পালন করেন।


title: মহিন্দ রাজাপক্ষ

text: হাম্বানতোতার দক্ষিণাংশের বীরকাটিয়া গ্রামে রাজাপক্ষের জন্ম। শ্রীলঙ্কার স্বনামধন্য রাজনৈতিক পরিবারে তাঁর জন্ম। তাঁর বাবা ডি. এ. রাজাপক্ষ প্রখ্যাত রাজনীতিবিদ, স্বাধীনতাকামী, সংসদ সদস্য এবং বিজেনন্দা ডাহানায়েকে সরকারের কৃষি ও ভূমিমন্ত্রী ছিলেন। তাঁর দাদা ডি.এম. রাজাপক্ষ ১৯৩০-এর দশকে হাম্বানতোতা’র স্টেট কাউন্সিলর ছিলেন।


title: মহিন্দ রাজাপক্ষ

text: রাজাপক্ষ গলের রিচমন্ড কলেজে অধ্যয়ন করেন। এরপর কলম্বোর নালন্দা কলেজ এবং পরবর্তীতে থার্স্টটান কলেজে পড়াশোনা করেন। এছাড়াও তিনি সিংহলি চলচ্চিত্রে অভিনয়সহ বিদ্যোদয়া বিশ্ববিদ্যালয়ে গ্রন্থাগার সহকারীর দায়িত্ব পালন করেন।


title: মহিন্দ রাজাপক্ষ

text: ১৯৬৭ সালে পিতার মৃত্যুর পর এসএলএফপি দলের প্রার্থী হিসেবে বেলিয়াতা নির্বাচনী এলাকা থেকে প্রার্থী হন ও ১৯৭০ সালের নির্বাচনে মাত্র ২৪ বছর বয়সে সর্বকনিষ্ঠ সংসদ সদস্য নির্বাচিত হন। এরপর শ্রীলঙ্কা ল কলেজে আইন বিষয়ে পড়াশোনা করে নভেম্বর, ১৯৭৭ সালে অ্যাটর্নি এট ল হিসেবে শপথ গ্রহণ করেন। ১৯৯৪ থেকে ২০০১ সাল পর্যন্ত মন্ত্রীত্ব থাকাকালীন সময় বাদে সংসদ সদস্যের বাকী সময়টুকু টাঙ্গালে আইনচর্চা করেন।


title: মহিন্দ রাজাপক্ষ

text: ১৯৭৭ সালে সংসদ নির্বাচনে পরাজিত হন এবং ১৯৮৯ সালে পুণরায় নির্বাচিত হন ও সংসদে হাম্বানতোতা জেলার প্রতিনিধিত্ব করেন। ১৯৯৪ সালে শ্রীলঙ্কার নির্বাচনে চন্দ্রিকা কুমারাতুঙ্গা’র নেতৃত্বাধীন পিপলস অ্যালায়েন্স বিজয়ী হলে রাজাপক্ষ শ্রমমন্ত্রী নিযুক্ত হন। ১৯৯৭ সালে মন্ত্রণালয় পুণর্গঠনের পূর্ব পর্যন্ত এ মন্ত্রণালয়ের দায়িত্বে ছিলেন। এরপর তিনি মৎস্য ও পানিসম্পদ মন্ত্রণালয়ের দায়িত্ব পান। ২০০১ সালে ইউনাইটেড ন্যাশনাল পার্টি (ইউএনপি) পিপলস অ্যালায়েন্সকে পরাজিত করলে তিনি সরকার থেকে পদচ্যুত হন। মার্চ, ২০০২ সালে সংসদে বিরোধী দলীয় নেতার ভূমিকায় অবতীর্ণ হন।


title: মহিন্দ রাজাপক্ষ

text: ২০০৪ সালের সংসদ নির্বাচনে স্বল্প ব্যবধানে বিজয় লাভ করে সরকার গঠন করে। এতে রাজাপক্ষ শ্রীলঙ্কা’র ত্রয়োদশ প্রধানমন্ত্রী হিসেবে শপথ গ্রহণ করেন ৬ এপ্রিল, ২০০৪ তারিখে। প্রধানমন্ত্রীর পাশাপাশি রাজপথ মন্ত্রণালয়েরও দায়িত্ব পান।


title: মহিন্দ রাজাপক্ষ

text: শ্রীলঙ্কা ফ্রিডম পার্টির পক্ষ থেকে ২০০৫ সালের রাষ্ট্রপতি নির্বাচনে প্রতিদ্বন্দ্বিতা করেন। তাঁর প্রতিপক্ষ ছিলেন সাবেক প্রধানমন্ত্রী, বিরোধীদলীয় নেতা ও ইউনাইটেড ন্যাশনাল পার্টি প্রধান রনীল বিক্রমাসিংহে। ইউএনপি ব্যাপক নির্বাচনী প্রচারণা চালানো স্বত্ত্বেও মহিন্দ রাজাপক্ষ ১৯০,০০০ ভোটের স্বল্প ব্যবধানে জয়যুক্ত হন। বিরোধীরা দাবী করে যে, এলটিটিই নির্বাচন বয়কট করায় উত্তর ও পূর্বাঞ্চলীয় রাজ্যগুলোর তামিল অধ্যুষিত এলাকায় ভোটারদের জন্যই তাদের পরাজয়বরণ করতে হয়েছে। অধিকাংশ ভোটারদেরকেই জোরপূর্বক ভোটদান থেকে বিরত রাখা হয়েছে যা রনীল বিক্রমাসিংহের সমর্থক ছিল। রাজাপক্ষ ৫০.৩% ভোট পান। শ্রীলঙ্কার রাষ্ট্রপতি হিসেবে ক্ষমতায় আরোহণের পর রাজাপক্ষ মন্ত্রণালয় পুণর্গঠন করেন এবং প্রতিরক্ষা ও অর্থমন্ত্রণালয়ের দায়িত্বেও সম্পৃক্ত হন।


title: মহিন্দ রাজাপক্ষ

text: ৮ জানুয়ারি, ২০১৫ তারিখে অনুষ্ঠিত রাষ্ট্রপতি নির্বাচনে মৈত্রীপাল সিরিসেনে’র কাছে ৪৭.৬% ভোট পেয়ে পরাজিত হন। ক্রমবর্ধমান নিয়ন্ত্রণ, অকল্যাণকর সরকার, দূর্নীতির প্রেক্ষিতে তিনি পরাজিত হয়েছেন বলে ধারণা করা হয়। শেষ মুহূর্ত পর্যন্ত তিনি নির্বাচনের ফলাফল বানচাল ও সেনাবাহিনী প্রধান জগৎ জয়াসুরিয়াকে বশে রাখতে চাইলে তা ব্যর্থ হয় বলে এমপি রজিত সেনারত্নে জানান।


title: .জিএ

text: .জিএ গাবনের কান্ট্রি কোড টপ-লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। গাবন টেলিকম এটি নিয়ন্ত্রন করে থাকে। নিবন্ধনের ওয়েবসাইট www.nic.ga।এটিকে বিনামূল্যে পাওয়া যায়।


title: .এফআর

text: .এফআর ফ্রান্সের কান্ট্রি কোড টপ-লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। এএফনিক এটি নিয়ন্ত্রন করে থাকে। ডিসেম্বর ৬, ২০১১ সালে নিবন্ধনের নীতিমালা পবির্তন করা হয়, বর্তমানে ইউরোপের যে কোন দেশের নাগরিক এই ডোমেইন নিবন্ধেনের সুযোগ পায়।


title: .জিএইস

text: .জিএইস ঘানার কান্ট্রি কোড টপ-লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স।কিছু কিছু ডোমেইনে ব্যাতিক্রমতা রয়েছে যেমন,


রাজশাহী বিশ্ববিদ্যালয় কেন্দ্রীয় ছাত্র সংসদ সংক্ষেপে রাকসু নামে পরিচিত। বিশ্ববিদ্যালয় থেকে সৎ, মেধাবী এবং দেশপ্রেমিক ছাত্র নেতৃত্ব তৈরির উদ্দেশ্যে ১৯৬২ সালে রাকসু প্রতিষ্ঠিত হয়। ১৯৯০ সালের পর থেকে সংগঠনটির কার্যক্রম বন্ধ রয়েছে।


title: রাজশাহী বিশ্ববিদ্যালয় কেন্দ্রীয় ছাত্র সংসদ

text: ১৯৫৬ সালে রাজশাহী বিশ্ববিদ্যালয়ের তৎকালীন উপাচার্য প্রফে. ড. ইতরাৎ হোসেন জুবেরীর কাছে ছাত্র সংসদের দাবি উত্থাপন করা হলেও ১৯৫৭ সালে তৎকালীন পূর্ব পাকিস্তানের মুখ্যমন্ত্রী আতাউর রহমান খানের হস্তক্ষেপে ১৫ সদস্যের কমিটি গঠন করা হয়। ঐ বছরই অনুষ্ঠিত নির্বাচনে প্রথম ভিপি হিসেবে মনিরুজ্জামান মিয়া ও জিএস হিসেবে আব্দুর রাজ্জাক খান নির্বাচিত হন।


text: ১৯৫৮ সালে জেনারেল আইয়ুব খান সামরিক শাসন জারি করার ফলে ১৯৫৮-৬২ সাল পর্যন্ত রাকসুর কার্যক্রম বন্ধ থাকে। পরবর্তীতে ১৯৬২ সালে ক্যাম্পাসে আইয়ুব বিরোধী আন্দোলন শুরু হলে শিক্ষার্থীরা পুনরায় ছাত্র সংসদ চালু করতে তৎকালীন উপাচার্য প্রফেসর ড. মমতাজ উদ্দিন আহমেদর নিকট জোর দাবি জানায়। ছাত্র-ছাত্রীদের দাবির প্রেক্ষিতে ১৯৬৩ সালের প্রথম দিকে বিশ্ববিদ্যালয় কর্তৃপক্ষ পুনরায় রাজশাহী বিশ্ববিদ্যালয় কেন্দ্রীয় ছাত্র সংসদের (রাকসু) কার্যক্রমের অনুমতি দেয়।


text: ১৯৬২ সালে প্রতিষ্ঠার পরে এখন পর্যন্ত মোট ১৪ বার রাকসু নির্বাচন অনুষ্ঠিত হয়েছে। পদাধিকারবলে বিশ্ববিদ্যালয়ের উপাচার্য রাকসু -এর সভাপতি হিসাবে দায়িত্ব পালন করেন। সদস্যরা সরাসরি ভোট দিয়ে সহসভাপতি (ভিপি), সাধারন সম্পাদক (জিএস) এবং অন্যান্য পদ নির্বাচন করেন। রাকসু সূত্রে জানা যায়, সর্বশেষ ১৯৮৯ সালের নির্বাচনে রুহুল কবির রিজভী আহমেদ ও রুহুল কুদ্দুস বাবু এক বছরের জন্য যথাক্রমে ভিপি ও জিএস নির্বাচিত হয়েছিলেন। মুক্তিযুদ্ধের সময়, ১৯৭০ থেকে ১৯৭২ সাল পর্যন্ত রাকসু নির্বাচন অনুষ্ঠিত হয়নি। এছাড়া সামরিক শাসনের জন্য ১৯৭৫-১৯৮০ এবং ১৯৮১-১৯৮৮ সাল পর্যন্ত নির্বাচন স্থগিত ছিল


title: মিচেল বেকার

text: উইনিফ্রেড মিচেল বেকার, মিচেল বেকার (জন্ম: ১৯৫৭) নামেও পরিচিত মজিলা ফাউন্ডেশনের চেয়ারপারসন এবং আরেকটি সহ-প্রতিষ্ঠান মজিলা করপোরেশনের প্রধান নির্বাহী হিসেবে দায়িত্ব পালন করেন।


title: মিচেল বেকার

text: মিচেল পেশায় আইনজীবী। চেয়ারপারসনের দায়িত্ব নেওয়ার আগে ২০০৫ সালে মিচেল ফাউন্ডেশনের পরিচালনা পর্ষদের সদস্য হিসেবেও কাজ করছেন। কাজের স্বীকৃতি হিসেবে মিচেল ২০০৫ সালে বিশ্বখ্যাত সাময়িকী টাইম-এর সেরা ১০০ প্রভাবশালী নারীর একজন হয়েছিলেন।


title: মিচেল বেকার

text: ১৯৫৭ সালে যুক্তরাষ্ট্রে জন্মগ্রহণ করেন মিচেল। ইউনিভার্সিটি অব ক্যালিফোর্নিয়া থেকে ১৯৭৯ সালে স্নাতক এবং একই বিশ্ববিদ্যালয়ের স্কুল অব ল থেকে পরবর্তী সময়ে পিএইচডি ডিগ্রি অর্জন করেন। এর পরই তিনি করপোরেট এবং মেধাস্বত্ব বিষয়ে ফেনউইচ অ্যান্ড ওয়েস্ট নামের একটি আইন প্রতিষ্ঠানে কাজ করেন। প্রতিষ্ঠানটি মূলত তথ্যপ্রযুক্তি প্রতিষ্ঠানের আইনি সহায়তার ক্ষেত্রে কাজ করে। মজিলা ফাউন্ডেশনের আগে তিনি সান মাইক্রোসিস্টেমসেও আইন বিষয়ে কাজ করেন।


title: মিচেল বেকার

text: মিচেল বেকার ২০০৫ সালে ১০০ সেরা "বিজ্ঞানী ও চিন্তাবিদের" তালিকায় নিজের নাম যুক্ত করেছিলেন।


title: মিচেল বেকার

text: ২০০৯ সালে পেয়েছেন অনিতা বোর্গ ইনস্টিটিউট ওমেন অব ভিশন পুরস্কার।


title: মিচেল বেকার

text: ২০১২ সালে ইন্টারনেট সোসাইটির ইন্টারনেট হল অব ফেমে স্থান পেয়েছেন।


title: মিচেল বেকার

text: মিচেল বিবাহিত এবং মিচেলের স্বামীর নাম ক্যাসি ডান। তাদের এক ছেলে রয়েছে।


title: মিচেল বেকার

text: ববকাট চুলের জন্য বেশ আলোচিত মিচেল।


title: মুহাম্মাদ মিজানউদ্দিন

text: প্রফেসর ড. মুহাম্মাদ মিজানউদ্দিন রাজশাহী বিশ্ববিদ্যালয়ের সাবেক উপাচার্য। তিনি বিশ্ববিদ্যালয়ের ২২তম উপাচার্য হিসাবে ২০১৩ সালের ২০ মার্চ দায়িত্ব গ্রহণ করেন। তিনি ১৯৭৮ সালে রাজশাহী বিশ্ববিদ্যালয়ের সমাজবিজ্ঞান বিভাগের প্রভাষক হিসাবে কর্মজীবন শুরু করেন।


title: মুহাম্মাদ মিজানউদ্দিন

text: মুহাম্মদ মিজান উদ্দিন ১৯৫৩ সালের ২৬ সেপ্টেম্বর চাঁপাইনবাবগঞ্জের শিবগঞ্জ উপজেলার বিনোদপুর ইউনিয়নের আইড়ামারী গ্রামে জন্মগ্রহণ করেন। তাঁর পিতার নাম রইস উদ্দিন মাস্টার ও মাতার নাম মজিবা বেগম। ব্যক্তিগত জীবনে এক মেয়ের জনক মিজানের স্ত্রী মোমেনা জিন্নাত বিউটি বর্তমানে রাজশাহী বিশ্ববিদ্যালয়ের অধীনস্থ প্রাথমিক বিদ্যালয়ের প্রধান শিক্ষকের দায়িত্ব পালন করছেন।


title: মুহাম্মাদ মিজানউদ্দিন

text: মুহাম্মাদ মিজানউদ্দিন রাজশাহী বিশ্ববিদ্যালয়ের সমাজবিজ্ঞান বিভাগ থেকে বিএ (অনার্স) এবং এমএ ডিগ্রি লাভ করেন। তিনি ভারতের রাজধানী দিল্লির প্রসিদ্ধ জওহরলাল নেহরু বিশ্ববিদ্যালয় থেকে পিএইচডি ডিগ্রি লাভ করেন এবং কানাডার আলবার্টা বিশ্ববিদ্যালয় থেকে এমএ ডিগ্রি লাভ করেন।।


title: মুহাম্মাদ মিজানউদ্দিন

text: তিনি ১৯৭৮ সালে রাজশাহী বিশ্ববিদ্যালয়ের সমাজবিজ্ঞান বিভাগের প্রভাষক হিসাবে কর্মজীবন শুরু করেন। পরবর্তীতে ১৯৮১ সালে সহকারী অধ্যাপক, ১৯৮৭ সালে সহযোগী অধ্যাপক এবং ১৯৯৪ সালে অধ্যাপক পদে উন্নীত হন। মিজানউদ্দিন রাজশাহী বিশ্ববিদ্যালয়ের সাবেক উপাচার্য। তিনি বিশ্ববিদ্যালয়ের ২২তম উপাচার্য হিসাবে ২০১৩ সালের ২০ মার্চ দায়িত্ব গ্রহণ করেন।


title: অভিকর্ষ পর্বত

text: অভিকর্ষ পর্বত বা মহাকর্ষ পর্বত () বা চুম্বকিত পর্বত () নামেও পরিচিত, অনেকে রহস্যময় পর্বত বা রহস্যময় স্থান হিসেবে অভিহিত করে থাকেন, এমন কিছু স্থান যেখানে পরিপার্শ্বিক দৃশ্যপট এমন একটি দৃষ্টি বিভ্রম সৃষ্টি করে যাতে একজন দর্শকের কাছে ঐ স্থানের একটি নিম্মমুখি ঢাল বিশিষ্ট রাস্তাকে উর্ধ্বমুখি ঢালু মনে হতে থাকে। এসকল স্থানে নিষ্ক্রিয় গিয়ারে রাখা কোন গাড়ি আপনা আপনি চলতে থাকে এতে চালক বা দর্শকের কাছে গাড়িটি উঁচু রাস্তা বেয়ে উঠে যাচ্ছে বলে মনে হয় অথবা রাস্তায় পানি ঢালা হলে তা গড়িয়ে উঁচু রাস্তায় উঠছে বলে মনে হয়।


title: অভিকর্ষ পর্বত

text:
পৃথিবীতে এই ধরনের প্রায় একশটির মত স্থান রয়েছে। অনেক দেশে এই ধরনের স্থানকে অতিপ্রাকৃত ঘটনা হিসেবে বিবেচনা করা হয়। যেমন সৌদি আরবে মদীনায় এই ধরনের একটি স্থানের নামকরণ করা হয়েছে ওয়ারী আল জ্বীন (জ্বীনদের এলাকা)
অনেকে মনে করে থাকেন এই সকল স্থানের নিচে বৃহদাকার চুম্বক ক্ষেত্রের কারণে এমনটা ঘটে। তবে প্রকৃতপক্ষে তা সঠিক কারণ নয়।


title: অভিকর্ষ পর্বত

text:
পদার্থবিজ্ঞানীদের মতে এবং জিপিএস ব্যবহার করে প্রাপ্ত তথ্য অণুযায়ী নিশ্চিত হয়া সম্ভব হয়েছে যে এই ধরনের বিভ্রম পরিপার্শ্বিক দৃশ্যপটের কারণেই হয়ে থাকে।আশেপাশের গাছপালা, ঢালু এলাকা, আঁকাবাঁকা দিগন্ত রেখা বা বাঁধাগ্রস্ত দৃষ্টিসীমার কারণে মানব চোখ ঐ এলাকার ঢাল নির্নয়ের জন্য কোন প্রসঙ্গকাঠামো খুজে পায় না ফলে মস্তিষ্কে এমন অনুভূতি সৃষ্টি হয় যাতে ঐ এলাকাটিকে উর্দ্ধমুখি ঢালু বলে মনে হয় ।
আপাতদৃষ্টিতে এইসকল এলাকার ঘটনাসমূহকে মহাকর্ষ সূত্রের বিপরীত ঘটনা মনে হলেও প্রকৃতপক্ষে এই ঘটনা পদার্থবিজ্ঞানের কোন সূত্রকে লঙ্ঘন করে না।


title: ইনিস্টিটিউট অব চার্টার্ড একাউন্টেন্টস অব বাংলাদেশ

text: ইনিস্টিটিউট অফ চার্টার্ড একাউন্ট্যান্টস অব বাংলাদেশ (আইসিএবি) হলো বাংলাদেশে পেশাজীবী হিসাববিজ্ঞানীদের জাতীয় সংস্থা। এটিই বাংলাদেশে একমাত্র প্রতিষ্ঠান যেটির চার্টার্ড একাউন্ট্যান্ট উপাধি দেওয়ার অধিকার আছে। এই প্রতিষ্ঠানটিতে প্রায় ১,৪০০ জন সদস্য রয়েছে।


text: এই প্রতিষ্ঠানটি ১৯৭৩ সালে পাশকৃত বাংলাদেশ চার্টার্ড একাউন্ট্যান্টস অধ্যাদেশ (১৯৭৩-এ রাষ্ট্রপতির দ্বিতীয় অধ্যাদেশ) অণুযায়ী প্রতিষ্ঠিত হয়। বর্তমানে গণপ্রজাতন্ত্রী বাংলাদেশ সরকারের বাণিজ্য মন্ত্রণালয়টি এ সংস্থার প্রশাসনের দায়িত্বে নিয়োজিত। বাংলাদেশে হিসাববিজ্ঞান পেশার গুনগত মান, পেশাগত নৈতিকতা, উন্নয়ন, প্রশিক্ষন, প্রসার ও রক্ষনাবেক্ষনে প্রতিষ্ঠানটি দীর্ঘ চল্লিশ বছর ধরে কাজ করে আসছে।


text: ইনস্টিটিউট অফ চার্টার্ড একাউন্ট্যান্টস অফ বাংলাদেশ-এর মূল লক্ষ্য জটিল বৈশ্বিক অর্থনীতির প্রেক্ষিতে বাংলাদেশের আর্থিক অবস্থা অণুধাবন এবং তদনুযায়ী প্রতিষ্ঠানের সদস্যদেরকে (চার্টার্ড একাউন্ট্যান্ট) প্রস্তুত করে তোলা। এ জন্য এ প্রতিষ্ঠানটি কিছুটা দীর্ঘ তবে অত্যন্ত ফলপ্রসূ শিক্ষা ও প্রশিক্ষণ প্রদানের মাধ্যমে উচ্চতর দক্ষতাসম্পন্ন চার্টার্ড একাউন্ট্যান্ট তৈরি করে থাকে। আইসিএবি কর, ব্যবসায় সংক্রান্ত আইন ও তৎসংশ্লিষ্ট ব্যাপারে সরকারকে প্রয়োজনীয় পরামর্শ প্রদান এবং পারস্পারিক সহযোগীতার পরিবেশ সৃষ্টিতে গুরুত্বপূর্ণ ভূমিকা পালন করে। এছাড়াও এ প্রতিষ্ঠানটি দক্ষ চার্টার্ড একাউন্ট্যাটের ক্রমবর্ধমান চাহিদা পূরণ এবং বিবিধ গবেষণা ও সুগভীর অণুধ্যান পরিচালনা করে সেগুলো হিসাববিজ্ঞান পেশার সংশ্লিষ্ট ক্ষেত্রে প্রয়োগ করে থাকে।


text: আইসিএবি-এর মূল উদ্দেশ্য হলো বাংলাদেশের হিসাববিজ্ঞান পেশার উন্নতি, সমৃদ্ধি ও সমন্বয় সাধনে নেতৃত্ব দান, যাতে করে এ পেশায় নিয়োজিত ব্যক্তিবর্গ জনকল্যাণে উচ্চ মানের সেবা প্রদান করতে পারে।


text: বাংলাদেশের রাজধানী ঢাকা ও বন্দর নগরী চট্টগ্রামে আইসিএবি-এর আঞ্চলিক কার্যালয় রয়েছে। এছাড়া, যুক্তরাজ্যের লন্ডন ও কানাডার অন্টারিওতে এ সংস্থাটির একটি করে কার্যালয় বর্তমান আছে।


text: এ প্রতিষ্ঠানটি নিম্নোক্ত সংস্থাগুলির সদস্য:এছাড়াও এ প্রতিষ্ঠানটি ২৬শে অক্টোবর, ২০১০ তারিখে ইনস্টিটিউড অফ চার্টাড একাউন্ট্যান্টস অফ ইংল্যান্ড অ্যান্ড ওয়েলসে্‌র (The or ICAEW) সাথে একটি সমঝোতার স্মারকলিপি () স্বাক্ষর করেছে।


title: পানিকাটা পাখি

text: লম্বা ঠোট, লম্বা গলা ও লম্বা গলাবিশিষ্ট যেসব পাখি পানি কেটে বা পানি ভেঙে চলাচল করে তাদেরকে পানিকাটা পাখি বলে। ইংরেজিতে এদের বলে wading birds; উত্তর আমেরিকায় এদের ডাকা হয় shorebirds নামে। অধিকাংশ পানিকাটা পাখিই কারাড্রিফর্মিস বর্গের অন্তর্ভুক্ত। এছাড়া বক, হাড়গিলা, মদনটাক, শামুকখোল, কাস্তেচরা প্রভৃতি পাখিও পানিকাটা পাখি নামে পরিচিত। মূলত উপকূল, নদীতীর, জলাভূমি, তৃণভূমি, বালুময় চর ও কাদাভূমিতে এদের দেখা যায়।


title: রেনডরি

text: শব্দটি ১৯৩২ সালে লস এঞ্জেলেস অলিম্পিক গেমসে একটি বক্তৃতায়, জুডোর প্রতিষ্ঠাতা জিগরো কানো বলেন "রেনডরি", যার অর্থ "মুক্ত ব্যায়াম", যেটি প্রকৃত প্রতিযোগিতার অবস্থার অধীনে চর্চা করতে হয়। এটি নিক্ষেপ, শ্বাসরুদ্ধ, প্রতিপক্ষকে নিচে ধারণ এবং নমন বা তার বাহু বা পায়ে মোচড় অন্তর্ভুক্ত করে। দুই জন প্রতিপক্ষ একে অপরকে আঘাত না করে এবং জুডোর নিয়ম মেনে খেলবে, এটাই মূল লক্ষ্য।


title: রেনডরি

text: কেনডোতে "জিগেইকো" মানে প্রতিযোগিতায় "বন্ধুত্বপূর্ণ" মুক্ত যুদ্ধ, কিন্তু পয়েন্ট গণনা হবেনা।


title: তাই চি চুয়ান

text: তাই চি চুয়ান তাইজিকুয়ান এছাড়া তাইচি, তাইজি বা তাই চি নামেও পরিচিত এক ধরণের অভ্যন্তরীণ চীনা মার্শাল আর্ট যেটি প্রশিক্ষণ ও স্বাস্থ্য উভয়ের জন্য অনুশীলন করা হয়।


title: তাই চি চুয়ান

text: তাই চি চুয়ান / তাইজিকুয়ান তিনটি চীনা লিপি সমন্বয়ে গঠিত হয়:


title: মডিগিলানি-মিলার তত্ত্ব

text: মডিগিলানি-মিলার তত্ত্ব বর্তমান যুগের ব্যবসার মূলধন গঠনের আধুনিক চিন্তাভাবনার একটি ভিত্তি দাড় করেছে। এই তত্ত্বটি মূলত একটি ব্যবসা প্রতিষ্ঠানের মূলধন কি কি উপায়ে গঠিত হতে পারে এবং এই গঠনের ফলে শেয়ারের দামের উপর কি ধরনের প্রভাব পরবে তা আলোচনা করে। একটি নির্দিষ্ট বাজারে আয়কর, দেউনলিয়ত্ব খরচ, ব্যাংক সুদ এবং প্রতিষ্ঠান সম্পর্কিত অসামঞ্জস্য তথ্য যদি সহজলভ্য না থাকত তাহলে প্রতিষ্ঠানটি যেভাবেই এর মূলধন সংগ্রহ করুক না কেন (যেমন- ব্যাংক ঋন, শেয়ারহোল্ডার মূলধন, বন্ড ইত্যাদি), শেয়ারের দামের উপর এর কোন প্রভাব পরবে না। এছাড়াও প্রতিষ্ঠানের লভ্যাংশ প্রদান নিতীর কারণেও এর শেয়ারের দামের উপর কোন প্রভব পরবে না। মডিগিলানি ও মিলারের এই তত্ত্বকে অসংলগ্ন মূলধন সংগঠন নিতীও বলা হয়।


title: মডিগিলানি-মিলার তত্ত্ব

text: ফ্রাংকো মডিগিলানি ও মার্টন মিলার এই তত্ত্ব আবিষ্কারের জন্য ১৯৮৫ সালে অর্থনিতীতে নোবেল পুরস্কার পান।


title: মডিগিলানি-মিলার তত্ত্ব

text: মিলার যখন ১৯৯০ সালে অর্থনিতীতে নোবেল পুরস্কার পান তখন তিনি হেনরি মার্কোইজ এবং উইলিয়াম সার্পের সাথে শিকাগো বিশ্ববিদ্যালয়ে অধ্যাপনা করতেন। এবং তারা একত্রে আর্থিক অর্থনিতীর কিছু তত্ত্ব নিয়ে গবেষনা করছিলেন। মিলার এই তত্ত্বটিকে পরবর্তীতে প্রাতিষ্ঠানিক অর্থায়নের মৌলিক অবদান নামে অবিহিত করেন।


title: মডিগিলানি-মিলার তত্ত্ব

text: মিলার এবং মডিগিলানি যখন কার্নেগি বিশ্ববিদ্যালয়ের গ্রাজুয়েট স্কুল অফ ইন্ডাস্ট্রিয়াল এডমিনেস্ট্রেশনে অধ্যাপনা করতেন তখন এই যুগান্তকারি তত্ত্বটির ব্যাক্ষা করেন। গল্প মতে মিলার ও মডিগিলানিকে প্রাতিষ্ঠানিক অর্থায়নের উপর পড়ানোর জন্য বলা হয়েছিল কিন্তু আদতে তাদের এই বিষয়ে অধ্যাপনা করার কোন অভিজ্ঞতা ছিল না। তারা যখন পড়াতে যান তখন কিছু বিষয় তাদের কাছে সামঞ্জস্যপূর্ন মনে হয় নি যা তারা পরবর্তীতে বসে সমাধান করার চেষ্টা করেন। এই সমাধানগুলোই পরে আমেরিকান ইকনমিক রিভিউতে প্রকাশিত হয় এবং এম এন্ড এম তত্ত্ব নামে পরিচীতি পায়।


title: মডিগিলানি-মিলার তত্ত্ব

text: দুটি ব্যবসা প্রতিষ্ঠান কল্পনা করা যাক যার প্রতিষ্ঠান-১ একটি আনগিয়ার্ড (গিয়ারের আরেক নাম লিভারেজ।) প্রতিষ্ঠান (শুধুমাত্র বিনিয়োগকৃত মূলধন দ্বারা গঠিত) এবং অপরটি প্রতিষ্ঠান-২ একটি গিয়ার্ড প্রতিষ্ঠন (বিনিয়োগকৃত মূলধন, ব্যাংক ঋন এবং অন্যান্য দেনার সমন্বয়ে গঠিত)। মডিগিলানি-মিলার তত্ত্ব মতে দুটি প্রতিষ্ঠানের শেয়ারের দামই সমান হবে।


title: মডিগিলানি-মিলার তত্ত্ব

text: প্রতিজ্ঞা-১: formula_1, যেখানে প্রতিষ্ঠান ১ এর মূল্য= formula_2 এবং প্রতিষ্ঠান ২ এর মূল্য= formula_3


title: মডিগিলানি-মিলার তত্ত্ব

text: যদি একজন বিনিয়োগকারী, প্রতিষ্ঠান ১ এবং ২ এর মধ্যে যেকোন একটি প্রতিষ্ঠান কিনতে চায়, তাহলে তিনি প্রতিষ্ঠান-২ এর সমান মূলধন এবং ব্যক্তিগত দেনার সমন্বয়ে প্রতিষ্ঠান-১ কিনতে পারেন অপরদিকে প্রতিষ্ঠান-২ কেনার সময় ১ এর মত ব্যক্তিগত মূলধন দিয়েও কিনতে পারেন। এতে করে উভয় ক্ষেত্রেই প্রতিষ্ঠান দুটির বিনিয়োগকৃ মূলধন এবং দেনার অনুপাত সমান থাকবে এবং এর প্রেক্ষিতে দামও সমান থাকবে।


title: মডিগিলানি-মিলার তত্ত্ব

text: প্রতিজ্ঞা-২: formula_4


title: মডিগিলানি-মিলার তত্ত্ব

text: যেখানে


title: মডিগিলানি-মিলার তত্ত্ব

text: বিনিয়োগকৃত মূলধন এবং দেনার অনুপাত যত বেশি হবে বিনিয়োগকারীদের ঝুকির পরিমাণ তত বেড়ে যাবে, এবং এতে করে প্রত্যাশিত লাভের পরিমাণ বেশি হবে।


title: মডিগিলানি-মিলার তত্ত্ব

text: উপরিউক্ত প্রতিজ্ঞার জন্য কয়েকটি ধারনার প্রয়োজন যেমন-


title: মডিগিলানি-মিলার তত্ত্ব

text: তত্ত্বটি অসংলগ্ন মনে হলেও এটি মূলধন সংগঠন ব্যক্ষা করার জন্য গুরুত্বপূর্ন তাই এটি ব্যবসা, অর্থনিতী এবং অর্থায়ন সহ বিভিন্ন বিষয়ে গুরুত্বের সাথে পড়ানো এবং চর্চা করা হয়।


title: মডিগিলানি-মিলার তত্ত্ব

text: প্রতিজ্ঞা-১: formula_9


title: মডিগিলানি-মিলার তত্ত্ব

text: উপরিউক্ত সূত্র থেকে বোঝা যাচ্ছে যে প্রাতিষ্ঠানিক আয়করের ফলে প্রতিষ্ঠানগুলো ঋন গ্রহণ করে সুবিধাভোগী হচ্ছে, তার কারণ হল ঋনের প্রদেয় সুদ লাভের অংশ থেকে বাদ দেওয়া হয় এবং এর উপর কোনো কর আরোপিত হয় না। অপরদিকে ল্যভ্যাংশ করমুক্ত নয়।


title: মডিগিলানি-মিলার তত্ত্ব

text: প্রিতিজ্ঞা-২:


মডিগিলানি-মিলার তত্ত্ব


title: মডিগিলানি-মিলার তত্ত্ব

text: এই সমীকরন থেকে দেখা যাচ্ছে যে দেনার পরিমাণ যত বেশি হচ্ছে মূলধনের খরচ ততই বেড়ে যাচ্ছে কারণ দেনা বাড়ার সাথে সাথে শেয়ারহোল্ডারদের ঝুকিও বেড়ে যায়। তবে এখানে ওয়েটেড এভারেজ কস্ট অফ ক্যাপিটাল বা মূলধন সংগ্রহের গড় খরচের তত্ত্বের সাথে এর কিছুটা পার্থক্য আছে, যেখানে বলা হয়েছে যে মূলধন এবং দেনার অনুপাত ১:১ পর্যন্ত ঋন নিলে মূলধনের মোট খরচ কমতে থাকে, তবে ঋন যখন মূলধনের ১০০% পার হয়ে যায় তখন তা ধীরে ধীরে বাড়তে থাকে।


title: মডিগিলানি-মিলার তত্ত্ব

text:
উপরিউক্ত প্রতিজ্ঞার জন্য কয়েকটি জিনিষ বিবেচনায় আনতে হয় যেমন-মডিগিলানি এবং মিলার এই তত্ত্ব প্রদানের পরবর্তীকালে এর ব্যক্ষামূলক আরো আনেক তত্ত্ব প্রকাশ করেন।
এই তত্ত্বটি প্রথম ১৯৫৮ সালে প্রস্তাবিত হয়।


title: মোবিল

text: মোবিল, পূর্বে সোকোনি-ভ্যাকুয়াম অয়েল কোম্পানি নামে অতি পরিচিত, ছিল একটি প্রধান আমেরিকান তেল কোম্পানি যা ১৯৯৯ সালে এক্সনের সাথে যুক্ত হয়ে এক্সনমোবিলে পরিণত হয়। আজ মোবিল একটি যৌথ কোম্পানির প্রধান ব্র্যান্ডের নাম, পাশাপাশি এখনও কখনও কখনও তাদের নিজস্ব দোকানসহ গ্যাস স্টেশন দেখা যায়। ফেয়ারফ্যাক্স কাউন্টি, ভার্জিনিয়াতে, এর প্রাক্তন সদর দপ্তরে বর্তমানে এক্সনমোবিলের ডাউনস্ট্রিম সদর দপ্তর হিসেবে ব্যবহৃত হয়।


title: মোবিল

text: ১৯১১ সালে স্ট্যান্ডার্ড অয়েল এর ভেঙ্গে যাওয়ার পর স্ট্যান্ডার্ড অয়েল কোম্পানি অব নিউ ইয়র্ক বা সোকোনি গঠিত হয়। ১৯২০ সালে কোম্পানিটি মোবিলঅয়েল নামে রেজিস্টার্ড হয়। ১৯৩১ সালে সোকোনি ভ্যাকুয়াম অয়েলের সাথে যুক্ত হয়।


title: মৌ হামিংবার্ড

text: মৌ হামিংবার্ড (বৈজ্ঞানিক নাম: "Mellisuga helenae") Trochilidae (ট্রকিডি) গোত্র বা পরিবারের অন্তর্গত "Mellisuga" (মেলিসুগা) গণের অন্তর্গত এক প্রজাতির মৌপায়ী পাখি। পাখিটি কিউবার ঘন অরণ্যে দেখতে পাওয়া যায়। মাত্র ১ লক্ষ ৯ হাজার বর্গ কিলোমিটার এলাকা জুড়ে এরা বিস্তৃত। বিগত কয়েক দশক ধরে এদের সংখ্যা আশঙ্কাজনকহারে কমছে। সেকারণে আই. ইউ. সি. এন. এই প্রজাতিটিকে প্রায়-বিপদগ্রস্ত বলে ঘোষণা করেছে। এর ওজন ১.৬-২ গ্রাম এবং দৈর্ঘ্য ৫-৬ সেমি (২.০-২.৪ ইঞ্চি)। মৌ হামিংবার্ড বিশ্বের ক্ষুদ্রতম পাখি হিসেবে পরিচিত।


title: জন সুলস্টন

text: জন এডওয়ার্ড সুলস্টন একজন ব্রিটিশ জীববিজ্ঞানী। তিনি ২০০২ সালে চিকিৎসাবিজ্ঞানে নোবেল পুরস্কার লাভ করেন।


title: জন সুলস্টন

text: সুলস্টন কেমব্রিজ বিশ্ববিদ্যালয় থেকে ১৯৬৩ সালে ব্যাচেলর অব আর্টস এবং ১৯৬৬ সালে পিএইচডি ডিগ্রি অর্জন করেন।


title: এরিক এফ উইস্কাস

text: এরিক এফ উইস্কাস (জন্ম: ৮ জুন, ১৯৪৭) একজন মার্কিন জীববিজ্ঞানী। তিনি ১৯৯৫ সালে চিকিৎসাবিজ্ঞানে নোবেল পুরস্কার লাভ করেন।


title: এরিক এফ উইস্কাস

text: উইস্কাস ১৯৬৯ সালে নটরডেম বিশ্ববিদ্যালয় থেকে ব্যাচেলর অব সায়েন্স ডিগ্রি লাভ করেন। ১৯৭৪ সালে ইয়েল বিশ্ববিদ্যালয় থেকে পিএইচডি ডিগ্রি লাভ করেন।


title: আহমেদ শেহজাদ

text: আহমেদ শেহজাদ (; জন্ম: ২৩ নভেম্বর, ১৯৯১) পাঞ্জাব প্রদেশের লাহোরে জন্মগ্রহণকারী পাকিস্তানি ক্রিকেটার। ডানহাতি উদ্বোধনী ব্যাটসম্যানরূপে পাকিস্তান দলের হয়ে আন্তর্জাতিক ক্রিকেট খেলে থাকেন। প্রয়োজনে লেগ ব্রেক বোলিংও করেন তিনি। এছাড়াও, ঘরোয়া ক্রিকেটে হাবিব ব্যাংক লিমিটেড দলের হয়ে খেলেন। তিনি সাধারণত আক্রমণাত্তক ক্রিকেট খেলতে পছন্দ করেন।


title: আহমেদ শেহজাদ

text: আহমেদ শেহজাদ লাহোরে বসবাসকারী পাখতুন/পাঠান জাতিগোষ্ঠীর সন্তান। তিনি পশতু ভাষায় স্বাভাবিকভাবে কথা বলতে পারেন।


title: আহমেদ শেহজাদ

text: ২৪ এপ্রিল, ২০০৯ তারিখে অস্ট্রেলিয়া জাতীয় ক্রিকেট দলের বিপক্ষে একদিনের আন্তর্জাতিক ক্রিকেটে অভিষিক্ত হন শেহজাদ। দলে অন্তর্ভুক্ত হলেও অধিকাংশ সময়ই মাঠের পার্শ্বে অবস্থান করেন তিনি। টুয়েন্টি২০ আন্তর্জাতিকে নিউজিল্যান্ডের বিপক্ষে শহীদ আফ্রিদি’র পরিবর্তে মাঠে নেমে মাত্র ৩৪ বলে ৫৪ রান করেন যাতে ১০টি চারের মার ছিল শেহজাদের। তিনটি টুয়েন্টি২০তে ভাল ক্রীড়ানৈপুণ্য প্রদর্শন করায় পাকিস্তানের নির্বাচকমণ্ডলী শেহজাদকে ৬-ম্যাচের ওডিআইয়ে মাঠে নামান যা বিশ্বকাপের উদ্বোধনী ব্যাটসম্যানের ঘাটতি মোকাবেলায় প্রয়োজন ছিল। নিউজিল্যান্ডের বিপক্ষে সিরিজের একটি খেলায় তিনি ১১৫ রান করেন ও পাকিস্তানের বিশ্বকাপ দলে স্থান পান। শেহজাদ তার টুয়েন্টি২০ আন্তর্জাতিকে ১৫ তম ম্যাচে ৯৮* রানের পাকিস্তানী কোন ব্যাটসমানের সর্বোচ্চ রেকর্ড করেন। এর আগে করাচীতে মিসবাহ উল হকের ছিল ৮৭ রান। এছাড়াও ম্যাচে হাফিজের সাথে দ্বিতীয় উইকেটে ১৪৩ রানের জুটিও নতুন রেকর্ড। উক্ত টুয়েন্টি২০ সিরিজে অসাধারন নৈপুন্যের জন্য তাকে ম্যান অব দ্যা ম্যাচ ও সিরিজ দেওয়া হয়।


title: আহমেদ শেহজাদ

text: আহমেদ শেহজাদ অক্টোবর ২০১৩ সালে সংযুক্ত আরব আমিরাতে দক্ষিণ আফ্রিকার বিপক্ষে পাকিস্তানের এ দলের ম্যাচের জন্য তালিকাভূক্ত করা হয়। উক্ত খেলায় তিনি একটি অর্ধশতক করেন করেন এবং শান মাসুদ ও আসাদ শফিক পাশাপাশি টেস্ট স্কোয়াড ৩ অবশিষ্ট স্লটের জন্য নির্বাচন করা হয়েছিল। তবে দক্ষিণ আফ্রিকার বিরুদ্ধে ২ টেস্টে কোন ম্যাচের একাদশ তাকে নির্বাচিত করা হয় নি।


title: আহমেদ শেহজাদ

text:
শেহজাদকে আবার শ্রীলঙ্কা বিরুদ্ধে তিনটি টেস্ট ম্যাচ সিরিজের জন্য ৩১ ডিসেম্বর ২০১৩ শুরু হওয়া সংযুক্ত আরব আমিরাত খেলার জন্য ১১ দলের সদস্য হিসেবে নাম ঘোষণা করা হয়। সীমিত ওভারের খেলায় ভাল নৈপূন্য প্রদর্শনের জন্য তাকে টেস্ট দলে নির্বাচন করা হয়েছিল। তার প্রথম টেস্ট অভিষেক হয় ৩১ ডিসেম্বর ২০১৩ এবং ইউনিস খান তার প্রথম টেস্ট ক্যাপ পরিয়ে দেন। উক্ত অভিষেক ম্যাচে তিনি প্রথম ইনিংসে ৫৫ রান ও দ্বিতীয় ইনিংসে ৩৮ রান করেন। যদিও উক্ত ম্যাচটিতে পাকিস্তানের জয়ের ব্যাপারে আশাবাদী থাকলেও শেষ পর্যন্ত ড্র হয়।
আহমেদ শেহজাদ ডানহাতি উদ্বোধনী খেলোয়াড়। তিনি মারমুখী খেলা খেলতে পছন্দ করেন। তিনি হলেন পাকিন্তানের অন্যতম একজন ফিল্ডার এবং তিনি অধিকাংশ সময় পয়েন্টে ফিল্ডিং করে থাকেন। শেহজাদের লক্ষ্য হল রিকি পন্টিং এর মত আক্রমণাত্মক ক্রিকেট খেলা এবং ভবিষ্যতে আরও বেশি শতক সংগ্রহ করা।


title: এডওয়ার্ড বি লুইস

text: এডওয়ার্ড বি লুইস একজন মার্কিন জিনবিজ্ঞানী। তিনি ১৯৯৫ সালে চিকিৎসাবিজ্ঞানে নোবেল পুরস্কার লাভ করেন।


title: এডওয়ার্ড বি লুইস

text: লুইস ১৯৩৯ সালে ইউনিভার্সিটি অব মিনেসোটা থেকে জীবপরিসংখ্যানে বিএসসি ডিগ্রি লাভ করেন। ক্যালিফোর্নিয়া ইন্সটিটিউট অফ টেকনোলজি থেকে ১৯৪২ সালে জিনতত্ত্বে পিএইচডি এবং ১৯৪৩ সালে আবহাওয়াবিদ্যাইয় মাস্টার্স ডিগ্রি অর্জন করেন। ১৯৪৮ সালে ক্যালিফোর্নিয়া ইন্সটিটিউট অফ টেকনোলজিতে জীববিজ্ঞানের সহযোগী অধ্যাপক হিসেবে যোগদান করেন। ১৯৪৯ সালে সহযোগী অধ্যাপক এবং ১৯৫৬ সালে পূর্ণ অধ্যাপক পদে উন্নীত হন।


title: মদিনা অবরোধ

text: মদীনা বর্তমান সৌদি আরবে অবস্থিত ইসলামের অন্যতম পবিত্র শহর। প্রথম বিশ্বযুদ্ধের সময় এই শহরটি দীর্ঘ অবরোধের সম্মুখীন হয়। মদীনা এসময় উসমানীয় সাম্রাজ্যের অন্তর্ভুক্ত ছিল। যুদ্ধে উসমানীয়রা অক্ষশক্তির পক্ষাবলম্বন করে। শরিফ হুসাইন খলিফার পক্ষত্যাগ করেন ও খলিফার বিরুদ্ধে বিদ্রোহ করেন। সেকুলার ও জাতীয়তাবাদী তরুণ তুর্কিদের কারণে উসমানীয় সাম্রাজ্য খলিফার ইচ্ছার বিরুদ্ধে গিয়ে যুদ্ধে অংশ নেয় ও অক্ষশক্তির পক্ষে দাঁড়ায়। হুসাইন এসময় যুক্তরাজ্যের পক্ষে অবস্থান নেন। টমাস এডওয়ার্ড লরেন্স এই বিদ্রোহে গুরুত্বপূর্ণ ভূমিকা পালন করেন। হুসাইন মক্কা অধিকার করেন ও মদীনা অবরোধ করেন। ইতিহাসে এটি অন্যতম দীর্ঘ অবরোধ। যুদ্ধ শেষ হওয়ার পরও এই অবরোধ চালু ছিল। ফখরুদ্দিন পাশা এসময় মদীনাকে রক্ষার দায়িত্ব পালন করেন। মদীনার প্রতি আনুগত্যের জন্য ব্রিটিশরা তাকে “মরুভূমির সিংহ” বলত। এই অবরোধ দুই বছর সাত মাস স্থায়ী হয়।


title: মদিনা অবরোধ

text: ১৯১৬ সালের জুন মাসে মক্কার হাশেমি শাসক শরিফ হুসাইন পক্ষত্যাগ করেন ও উসমানীয় সাম্রাজ্যের বিরুদ্ধে বিদ্রোহে ঘোষণা করেন। এসময় উসমানীয় সাম্রাজ্য তরুণ তুর্কিদের দ্বারা চালিত হচ্ছিল। এসময় সাম্রাজ্য নৃতাত্ত্বিক জাতীয়তাবাদের উত্থান হচ্ছিল ও খলিফার ক্ষমতা খর্ব করা হচ্ছিল। হুসাইনের ইচ্ছা ছিল ইয়েমেন থেকে দামেস্ক পর্যন্ত এলাকা দখল করে একটি হাশেমি খিলাফত কায়েম করা। মদীনাকে এ উদ্দেশ্যে গুরুত্বপূর্ণ বিবেচনা করা হত। উসমানীয় সাম্রাজ্যের সাথে একটি রেলপথের মাধ্যমে মদীনা যুক্ত ছিল। হুসাইনের বাহিনী ১৯১৬ সালে মদীনা অবরোধ করে এবং ১৯১৯ সালের জানুয়ারি পর্যন্ত এই অবরোধ স্থায়ী হয়।


title: মদিনা অবরোধ

text: হুসাইন বিন আলীর পুত্র প্রথম ফয়সাল ব্রিটিশদের সাহায্য লাভের মাধ্যমে ১৯১৬ এর অক্টোবর মদীনা আক্রমণ করেন। তবে তুর্কিরা সুসজ্জিত থাকায় ও গোলন্দাজ বাহিনীর দ্বারা শক্তিপ্রাপ্ত হওয়ায় আরবরা ব্যাপক ক্ষয়ক্ষতি সহকারে পিছু হটতে বাধ্য হয়। আরব বিদ্রোহ ধীরে ধীরে উত্তরে লোহিত সাগর পর্যন্ত বিস্তৃত হলে মদীনা দখলের জন্য ব্রিটিশ ও আরব পরিকল্পনা পরিবর্তিত হয়। ফয়সাল ও তার উপদেষ্টারা ঠিক করেন যে মদীনাকে দখল না করে আরবরা সুবিধা লাভ করবে। এর ফলে তুর্কিরা মদীনাকে রক্ষা করার জন্য সৈনিকদের ব্যবহার করবে। সেসাথে হেজাজ রেলওয়ে রক্ষার জন্য তাদের সৈনিকরা ব্যস্ত থাকবে। এই রেলপথ দিয়ে শহরে সরবরাহ হত।


title: মদিনা অবরোধ

text: এ উদ্দেশ্যে নুরি আস-সাইদ জেনারেল আজিজ আলি আল-মিসরির নির্দেশনায় মক্কায় সামরিক প্রশিক্ষণ ক্যাম্প চালু করে। বেদুইন স্বেচ্ছাসেবক, আরব অফিসার ও উসমানীয় পক্ষত্যাগী আরব সৈনিক যারা আরব বিদ্রোহে যোগ দিতে ইচ্ছুক ছিল তাদের নিয়ে আল-মিসরি তিনটি পদাতিক ব্রিগেড, একটি মাউন্টেড ব্রিগেড, একটি ইঞ্জিনিয়ারিং ব্রিগেড ও তিনটি ভিন্ন গোলন্দাজ গ্রুপ গঠন করে। এতে মোট ৩০,০০০ সৈনিক ছিল। আল-মিসরি পুরো বাহিনীকে তিনটি সেনাবাহিনীতে বিভক্ত করার প্রস্তাব দেন


title: মদিনা অবরোধ

text: এ সেনাবাহিনীগুলোতে ব্রিটিশ ও ফরাসি অফিসাররা প্রযুক্তিগত সাহায্য প্রদান করে। টি ই লরেন্স তাদের অন্যতম ছিলেন।


title: মদিনা অবরোধ

text: মদীনার উসমানীয় কমান্ডার ফখরুদ্দিন পাশা আরব বাহিনী কর্তৃক অবরুদ্ধ থাকার পরও এই পবিত্র শহরকে রক্ষা করতে থাকেন। মদীনার প্রতিরক্ষার পাশাপাশি তিনি লরেন্স ও তার আরব বাহিনীর কাছ থেকে হেজাজ রেলওয়ে রক্ষার দায়িত্বও পালন করেন। এই রেলপথটির উপর লড়াইয়ের ফলাফল নির্ভর করছিল। তুর্কি ঘাটিগুলো রাতের বেলা রেলপথের প্রহরা নিয়োজিত থাকে এবং বর্ধমান হামলার বিপক্ষে রেলপথের রক্ষার দায়িত্ব পালন করে। ১৯১৭ সালে প্রায় ১৩০টি ও ১৯১৮ সালে ১০০টি বড় হামলা রেলপথের উপর চালানো হয়। ১৯১৮ এর ৩০ এপ্রিল পর্যন্ত ৩০০ এরও বেশি বোমা বিস্ফোরিত হয়।


title: মদিনা অবরোধ

text: ১৯১৮ সালে উসমানীয়রা যুদ্ধ পরাজিত হওয়ার পর ফখরুদ্দিন পাশা আত্মসমর্পণ করবেন বলে ধারণা করা হয়। কিন্তু উসমানীয় যুদ্ধ মন্ত্রণালয় থেকে আদেশ পাওয়ার পরও তিনি আত্মসমর্পণ করতে রাজি হননি। সুলতান ষষ্ঠ মুহাম্মদ তাকে পদচ্যুত করেন। যুদ্ধ শেষ হওয়ার পর ৭২ দিন তিনি শহরে উসমানীয় পতাকা সমুন্নত রাখেন। অথচ এসময় সবচেয়ে নিকটবর্তী উসমানীয় সেনাদল মদীনা থেকে ১৩০০ কিমি. (৮০৮ মাইল) দূরে অবস্থা করছিল।


title: মদিনা অবরোধ

text: সরবরাহের ঘাটতির কারণে তার লোকেরা খাদ্যাভাবের সম্মুখীন হয়। ৯ জানুয়ারি ফখরুদ্দিন পাশাকে তার নিজের লোকেরা গ্রেপ্তার করে ও আবদুল্লাহর কাছে নিয়ে যায়। আবদুল্লাহ ও তার সৈন্যবাহিনী ১৩ জানুয়ারি মদীনায় প্রবেশ করে। আত্মসমর্পণের পর আরব সৈনিকরা ১২ দিন যাবত শহরে লুটপাট চালায়। ফখরুদ্দিন পাশা কর্তৃক তালাবদ্ধ ও সিল করে দেয়া মোট ৪৮৫০ টি বাড়ি জোরপূর্বক খোলা হয় ও লুটপাট করা হয়।


title: মদিনা অবরোধ

text: তুর্কি বাহিনীর প্রায় ৮,০০০ জন (৫১৯ জন অফিসার ও ৭,৫৪৫ জন সৈনিক) সদস্যকে মিশরে পাঠানো হয়। এদের পাশাপাশি কিছু রোগে মারা যায় ও কিছু গা ঢাকা দেয়। অস্ত্র ও গোলাবারুদ অবরোধকারীদের দখলে চলে আসে।


title: আরব বাহিনী

text: আরব বাহিনী প্রথম বিশ্বযুদ্ধের সময় গঠিত একটি প্যান-আরব সামরিক বাহিনী। হেজাজ রাজতন্ত্র কর্তৃক এটি প্রতিষ্ঠিত হয়। আরব বিদ্রোহে সহায়তা দান ও মধ্যপ্রাচ্যে আরবদের একতার উদ্দেশ্য এই বাহিনী গঠন করা হয়। হেজাজের রাজা হুসাইন বিন আলী এই বাহিনীর নেতৃত্ব দেন। ১৯১৬ সালে তিনি “আরবদের সুলতান” উপাধি ধারণ করেন।


title: সিকান্দার রাজা

text: সিকান্দার রাজা বাট (; জন্ম: ২৪ এপ্রিল, ১৯৮৬) পাকিস্তানের পাঞ্জাব প্রদেশের শিয়ালকোটে জন্মগ্রহণকারী জিম্বাবুয়ের ক্রিকেটার। লোগান কাপে চমকপ্রদ ক্রীড়াশৈলী উপস্থাপনার মাধ্যমে জিম্বাবুয়ের নির্বাচকমণ্ডলীর দৃষ্টি আকর্ষণ করতে সক্ষম হন সিকান্দার বাট। ২০০১ সালে স্ব-পরিবারে জিম্বাবুয়ে অভিবাসিত হন। নাগরিকত্ব নিয়ে সমস্যার সৃষ্টি হলেও ২০১১ সালে এ সমস্যার সমাধান হয়।


title: সিকান্দার রাজা

text: ২০০৭ সালে জিম্বাবুয়ে দলের হয়ে খেলতে শুরু করেন। নর্দার্নসের পক্ষে প্রথম-শ্রেণীর ক্রিকেটে অভিষিক্ত হন তিনি। শুরুতে নর্দার্নসে হয়ে লিস্ট এ ক্রিকেটে অংশগ্রহণ করলেও পরবর্তীকালে ম্যাশোনাল্যান্ড ঈগলসে স্থানান্তরিত হন রাজা। ২০১০ সালে টুয়েন্টি২০ ক্রিকেটে সাউদার্ন রক্সের পক্ষে ডেজার্ট ভাইপার্স দলের বিপক্ষে অভিষেক ঘটান নিজেকে।


title: সিকান্দার রাজা

text: ২০১১ সালের ক্রিকেট বিশ্বকাপের প্রাথমিক দলে ঠাঁই পেলেও চূড়ান্ত দলে ঠাঁই হয়নি তার। জিম্বাবুয়ের নির্বাচকমণ্ডলী প্রশিক্ষিত দলের সদস্যরূপে অস্ট্রেলিয়া এ ও দক্ষিণ আফ্রিকা দলের অংশগ্রহণে ত্রি-দেশীয় সিরিজে অন্তর্ভুক্ত করে। এর প্রধান কারণ ছিল, তার নাগরিক মর্যাদা ছিল না। সেপ্টেম্বর, ২০১১ সালে জিম্বাবুয়ের নাগরিকত্ব অর্জন করেন রাজা। ৩ মে, ২০১৩ তারিখে বাংলাদেশ দলের বিপক্ষে একদিনের আন্তর্জাতিক ক্রিকেটে অভিষিক্ত হন তিনি। ঐ খেলায় ৩ নম্বরে ব্যাটিংয়ে নেমে তিনি মাত্র ৩ রান সংগ্রহ করেছিলেন।


title: হোসে লুইস ব্রাউন

text: হোসে লুইস ব্রাউন (; জন্ম নভেম্বর ১১, ১৯৫৬) একজন প্রাক্তন আর্জেন্টিনীয় ফুটবল ডিফেন্ডার এবং বর্তমানে একজন কোচ। তিনি ১৯৮৬ বিশ্বকাপ জয়ী আর্জেন্টিনা দলের সদস্য ছিলেন।


title: হোসে লুইস ব্রাউন

text: হোসে লুইস ব্রাউন এস্তুদিয়ান্তেস দি লা প্লাতার যুব একাডেমীতে নিজের ক্যারিয়ার শুরু করেন। ১৯৭৫ সালে তার পেশাদার অভিষেক ঘটে। তিনি ১৯৮২ এবং ১৯৮৩ সালে আর্জেন্টিনীয় চ্যাম্পিয়নশিপ জয়ী দলের অধিনায়ক ছিলেন।


title: হোসে লুইস ব্রাউন

text: এস্তুদিয়ান্তেসে আটটি মৌসুম কাটানোর পর তিনি দেপোর্তিভো ইস্প্যানিয়োলে যোগ দেন। এরপর ১৯৮৫ সালে তিনি যোগ দেন বোকা জুনিয়র্সে। এরপর তিনি কলম্বীয় ক্লাব নাসিওনাল দি মেদেইন, ফরাসি ক্লাব স্তেদ ব্রেস্তোইস এবং স্পেনীয় ক্লাব রিয়াল মুর্সিয়ায় খেলেন। ১৯৮৯ সালে তিনি আর্জেন্টিনায় ফিরে আসেন এবং যোগ দেন রেসিং ক্লাব দি আভেয়ানেদায় এবং পরের বছর তিনি ফুটবল থেকে অবসর গ্রহণ করেন।


title: হোসে লুইস ব্রাউন

text: আর্জেন্টিনীয় জাতীয় দলের হয়ে তিনি ৩৬টি খেলায় মাঠে নামেন এবং একটি মাত্র গোল করেন। তার এই একমাত্র গোলটি ছিল ১৯৮৬ বিশ্বকাপের ফাইনালে পশ্চিম জার্মানির বিপক্ষে আর্জেন্টিনার প্রথম গোল, যে খেলায় আর্জেন্টিনা ৩–২ গোলের ব্যবধানে জয় লাভ করে। খেলার শেষ দিকে, তিনি তার ডান বাহুতে ইনজুরি আক্রান্ত হন, তবে খেলার শেষ মূহুর্ত পর্যন্ত তিনি মাঠে ছিলেন।


title: সান্টা ক্রুজ দে তেনেরিফে

text: সান্টা ক্রুজ দে তেনেরিফে () হল কানারি দ্বীপপুঞ্জের সান্টা ক্রুজ দে তেনেরিফের প্রদেশের তেনেরিফের রাজধানী (সাথে লাস পালমাসেরও)। এর পূর্ণ নাম সান্টা ক্রুজ দে সান্টিয়াগো তেনেরিফে, কিন্তু সংক্ষেপে এটি সান্টা ক্রুজ নামে অতি পরিচিত।


title: সান্টা ক্রুজ দে তেনেরিফে

text: এটি তেনেরিফের উত্তর-পূর্ব দিকে এবং আটলান্টিক মহাসাগরের আফ্রিকার উত্তর-পশ্চিম উপকূলের প্রায় ২১০ কিলোমিটার (১৩০ মাইল) দূরে অবস্থিত। ১৮৩৩ সালের দিকে স্পেনের আঞ্চলিক বিভাগ এবং ১৯২৭ সালে দিকে সান্টা ক্রুজ দে তেনেরিফের ক্যানারি দ্বীপপুঞ্জের একই রাজধানী ছিল। কিন্তু ১৯২৭ সালের একটি ফরমান জারি হয় যে ক্যানারি দ্বীপপুঞ্জের রাজধানী ভাগ করা হবে, যা এখন পর্যন্ত বদ্ধমান রয়েছে। যখন বিভিন্ন দেশসমূহ থেকে আসার ক্রুজ জাহাজ বন্দরটি অবস্থান নেয় এবং ইউরোপ, আফ্রিকা এবং আমেরিকার সাথে যোগাযোগের কেন্দ্রবিন্দু হয়, তখন বন্দরটি গুরুত্বপূর্ণ হয়ে ওঠে। শহরটি অভ্যন্তরীণ এবং ক্যানারি দ্বীপপুঞ্জের আন্ত-দ্বীপ যোগাযোগের জন্য কেন্দ্রস্থল হয়।


title: ক্যাম্প দে লেস কোর্তস্

text: ক্যাম্প দি লেস কোর্তস্ (), ছিল একটি স্টেডিয়াম, যার অবস্থান ছিল স্পেনের কাতালোনিয়া রাজ্যের বার্সেলোনা শহরে। ১৯৫৭ সালে ক্যাম্প ন্যুতে আসার আগ পর্যন্ত এটিকে বার্সেলোনার হোম স্টেডিয়াম হিসেবে ব্যবহার করা হত।


title: বিশ্ব সাঁতার প্রতিযোগিতা

text: ফিনা বিশ্ব সাঁতার চ্যাম্পিয়নশিপ বা বিশ্ব সাঁতার প্রতিযোগিতা () সাঁতার, ডাইভিং, উন্মুক্ত সাঁতার, সিনক্রোনাইজড সুইমিং এবং ওয়াটার পোলো জলক্রীড়ায় বিশ্ব প্রতিযোগিতাবিশেষ। এ বিভাগগুলো ফিনা কর্তৃক পরিচালিত। সকল জলক্রীড়া বিষয়গুলোই ৫০ মিটারের লং কোর্স পুলে অনুষ্ঠিত হয়ে থাকে।


title: বিশ্ব সাঁতার প্রতিযোগিতা

text: এ প্রতিযোগিতাটি ১৯৭৩ সালে সর্বপ্রথম অনুষ্ঠিত হয়। শুরুতে প্রতি দুই বছর অন্তর অনুষ্ঠিত হলেও ১৯৭৮-১৯৯৮ সাল পর্যন্ত প্রতি চার বছর পরপর অনুষ্ঠিত হতো। ২০০১ সাল থেকে পুণরায় দুই বছর পরপর অনুষ্ঠিত হচ্ছে।


title: বিশ্ব সাঁতার প্রতিযোগিতা

text: ১৯৭৩ থেকে ২০১১ পর্যন্ত সেরা দলগুলোর পদক তালিকা দেয়া হলো:


title: বিশ্ব সাঁতার প্রতিযোগিতা

text: নিম্নে উল্লেখকৃত নির্দিষ্ট বিষয় ব্যতীত প্রত্যেক বিভাগেই পুরুষ ও প্রমিলাদের বিভাগ রয়েছে।


title: জলি রজার

text: জলি রজার (ইংরেজি: Jolly Roger) হল মড়া মানুষের মাথার খুলি এবং আড়াআড়ি ভাবে রক্ষিত দুটি হাড় সম্বলিত একধরনের পতাকা যা জলদস্যুরা তাদের জাহাজের মাস্তুলে আক্রমণের পূর্ব মুহূর্তে ব্যবহার করত। বর্তমানে জলি রজার হিসেবে যেসব পতাকা চিহ্নিত করা হয় তা মূলত, একটি কালো ক্ষেত্রের উপর মানুষের মাথার খুলি এবং খুলির নিচে দুটি দীর্ঘ হাড় আড়াআড়িভাবে (এক্স মার্ক) দেওয়া থাকে। এধরনের নকশার পতাকা কয়েকজন জলদস্যু ব্যবহার করত। তাদের মধ্যে, এডওয়ার্ড ইংল্যান্ড, ক্যাপ্টেন "ব্ল্যাক স্যাম" বেল্লামি ও জন টেইলর অন্যতম। এছাড়া অন্যান্য জলদস্যুরা তাদের নিজস্ব জলি রজার ব্যবহার করত। কিছু কিছু জলি রজার পতাকায় বালিঘর () ব্যবহার করা হত যা ১৭ থেকে ১৮ শতকের দিকে ইউরোপে মৃতদের প্রতীক হিসেবে চিহ্নিত ছিল। জনপ্রিয় সংস্কৃতিতে ব্যবহার বাদে, ১৭ ও ১৮ শতাব্দীর অধিকাংশ জলদস্যু জলি রজার হিসেবে শুধুমাত্র একটি কালো কাপড় বা লাল কাপড় ব্যবহার করত।


title: জলি রজার

text: ঐতিহাসিকভাবে, এই পতাকাটি উড়ানো হতো শিকার জাহাজকে ভয় দেখানোর জন্য যাতে তারা কোন প্রকার যুদ্ধ ব্যতিরেকে আত্মসমর্পণ করে। এছাড়াও জলি রজার উড়ানোর আরো একটি উদ্দেশ্য হল, শিকার জাহাজের ক্রুদের (কর্মী) কাছে এই বার্তা পৌঁচ্ছে দেওয়া যে, জলি রজার টানানো জাহাজের আরোহীরা আউটল (আইনের দ্বারা দোষী সাবস্থ) এবং প্রচলিত আইনকানুনের প্রতি তাদের বিন্দু মাত্র শ্রদ্ধা নেই (যদিও সচরাচর জলদস্যু গ্রেফতার হলে তাদের ফাঁসিতে ঝুলানো হত)। শিকার জাহজটি পতাকা দেখে আত্মসমর্পণ করলে অধিকাংশ ক্ষেত্রেই জলদস্যুরা মালামাল লুট করে জাহাজের কর্মীদের ছেড়ে দিত। কিছু কিছু ঐতিহাসিকদের মতে, জাহাজকে ভয় দেখানোর জন্য প্রথমে কালো পতাকা ব্যবহার করা হত, যার অর্থ, আত্মসমর্পণ করলে শিকার জাহাজের কর্মীদের ক্ষমা করে দেওয়া হবে। কোন জাহাজ আত্মসমর্পণ না করলে তখন লাল পতাকা উড়ানো হত যার অর্থ, যুদ্ধ করে জলদস্যুরা জয়ী হলে অপর জাহাজের সব কর্মীকে হত্যা করা হবে।


title: জলি রজার

text: নিম্নের গ্যালারিতে ১৬৯৩ (থমাস টিউ-এর সময়কাল) থেকে ১৭২৪ (এডোয়ার্ড লু-এর সময়কাল) সাল পর্যন্ত জলদস্যুতা ও জলদস্যু সম্পর্কিত কাজে ব্যবহৃত পতাকা দেখানো হল।


title: জলি রজার

text: One account states that Horton, now Commander in Chief Submarines, was visiting at the time of "Osiris" return, and influenced the flotilla leader's decision.


title: মক্কার যুদ্ধ (১৯১৬)

text: মক্কার যুদ্ধ ১৯১৬ সালের জুন ও জুলাই মাসে ইসলামের পবিত্র শহর মক্কায় সংঘটিত হয়। ১০ জুন মক্কার শরিফ ও বনু হাশিম গোত্রের প্রধান হুসাইন বিন আলী উসমানীয় খিলাফতের বিরুদ্ধে এই শহরে বিদ্রোহের সূচনা করেন। মক্কার যুদ্ধ প্রথম বিশ্বযুদ্ধকালীন আরব বিদ্রোহের একটি অংশ ছিল।


title: মক্কার যুদ্ধ (১৯১৬)

text: হুসাইন বিন আলী এডেন থেকে আলেপ্পো পর্যন্ত একটি বিস্তৃত আরব রাষ্ট্র গঠনের ব্যাপারে পরিকল্পনা করেন। এ উদ্দেশ্যে তিনি ব্রিটিশদের সাহায্য চান। তার চার পুত্রকে তিনি এজন্য অনুপ্রাণিত করেন।


title: মক্কার যুদ্ধ (১৯১৬)

text: ১৯১৬ সালের জুনের দিকে অধিকাংশ উসমানীয় সেনা তাইফ গমন করে। হেজাজের গভর্নর গালিব পাশা এখানে অবস্থান করছিলেন। মক্কার প্রতিরক্ষার জন্য মাত্র ১,০০০ জন সৈনিক অবশিষ্ট ছিল। হুসাইন বিন আলী যখন বিদ্রোহের সূচনা চিহ্নিত করে হাশেমি প্রাসাদের জানালা দিয়ে শূণ্যে গুলি ছুড়েন তখন অধিকাংশ সৈনিক ব্যারাকে ঘুমন্ত ছিল। শব্দ শুনে তার ৫০০০ সমর্থক মক্কাকে পর্যবেক্ষণকারী তিনটি দুর্গ ও জেদ্দা সড়কের পাশে অবস্থিত জিরওয়াল ব্যারাকে তুর্কি বাহিনীর উপর গুলি ছুড়তে শুরু করে। এই আক্রমণ অতর্কিতে সংঘটিত হয় এবং দায়িত্বরত তুর্কি কমান্ডিং অফিসার এটিকে বিদ্রোহের সূচনা বুঝতে ব্যর্থ হন। শরিফ ও উসমানীয় ব্যানারগুলো একই রঙের হওয়ায় তুর্কি কমান্ডার পার্থক্য ধরতে পারেননি। তিনি পরিস্থিতির ব্যাপারে শরিফ হুসাইনকে ফোন করেন। হুসাইন তাকে কারণ জানান ও তুর্কি কমান্ডারকে আত্মসমর্পণ করতে বলেন। কমান্ডার এ দাবি প্রত্যাখ্যান করেন। এরপর যুদ্ধ শুরু হয়। পরের দিন বনু হাশিম বাহিনী মসজিদুল হারামের পার্শ্ববর্তী সাফা কোণে বাশ-কারাকলের দিকে অগ্রসর হয় ও তা দখল করে। তৃতীয় দিন উসমানীয় গভর্নর ও ডেপুটি গভর্নরের অফিস দখল করা হয়। বন্দী ডেপুটি গভর্নর অবশিষ্ট তুর্কি সৈনিকদেরকে আত্মসমর্পণ করতে আদেশ দেন। সৈনিকরা তা প্রত্যাখ্যান করে।


title: মক্কার যুদ্ধ (১৯১৬)

text: এরপর অচলাবস্থার সৃষ্টি হয়। স্যার রেজিনাল্ড উইনগেট প্রশিক্ষিত মিশরীয় গানার সহযোগে সুদান থেকে জেদ্দার মধ্য দিয়ে দুটি কামান পাঠান। তারা তুর্কি দুর্গের দেয়াল ভেঙ্গে ফেলতে সক্ষম হয়। শরিফি বাহিনী আক্রমণ করে ও আত্মরক্ষাকারী সৈনিকরা বন্দী হয়। ৪ জুলাই তিন সপ্তাহ ধরে কঠোর প্রতিরোধের পর মক্কার শেষ তুর্কি প্রতিরোধ জিরওয়াল ব্যারাক আত্মসমর্পণ করে।


title: মক্কার যুদ্ধ (১৯১৬)

text: এটি ছিল উসমানীয় সাম্রাজ্যের পতনের সূচনা। সেসাথে এটিকে হাশেমি রাজ্যের সূচনা হিসেবেও ধরা হয়। মক্কা এই রাজ্যের রাজধানী ছিল। ধীরে ধীরে এটি উত্তর দিকে সম্প্রসারিত হয়। মধ্যপ্রাচ্যে এই যুদ্ধ গভীর ক্ষত রেখে গেছে। এরপর আরব রাষ্ট্রগুলো শক্ত ইউরোপীয় প্রভাবের অধীনে চলে আসে। উসমানীয় খিলাফত বিলুপ্ত হয় এবং ফিলিস্তিন ব্রিটিশ শাসনের অধীনে চলে আসে। পরবর্তীতে এখানে ইসরায়েল রাষ্ট্রের জন্ম হয়। মক্কার শরিফ হুসাইন বিন আলীকে প্রতিদ্বন্দ্বী সৌদিরা ক্ষমতাচ্যুত করে। ফলে শরিফ হুসাইনের ইয়েমেন থেকে সিরিয়া পর্যন্ত বিস্তৃত আরব রাষ্ট্রের স্বপ্ন অসম্পূর্ণ থেকে যায়।


title: সান্তিয়াগো দে কম্পোসতেলা ট্রেন দুর্ঘটনা

text: ২৪ জুলাই ২০১৩ তারিখে, একটি উচ্চগতিসম্পন্ন ট্রেন মাদ্রিদ থেকে ফেররোল ভ্রমণকালে, উত্তর-পশ্চিম স্পেনের স্বায়ত্তশাসিত অঞ্চল গালিসিয়ায় সান্তিয়াগো দে কম্পোসতেলা রেলওয়ে স্টেশনের ৪ কিমি দূরে লাইনচ্যুত হয়। এ সময় ট্রেনটিতে ২২২ জন (২১৮ জন যাত্রী এবং ৪ জন ক্রু) ছিল, যাদের মধ্যে প্রায় ১৪০ জন আহত এবং ৭৮ জন নিহত হন।


text: ট্রেনের তথ্য রেকর্ডার থেকে জানা যায়, দুর্ঘটনার সময় লাইনের একটি বাঁকে ট্রেনটির সর্বোচ্চ গতি থাকার কথা ছিল ৮০ কিলোমিটার, তবে তা এর দ্বিগুণ গতিতে (১৯০ কিলোমিটার বেগে) বাঁকটি অতিক্রম করছিল।


text: স্পেনে ১৯৪৪ সালে হওয়া তররে দেল বিয়েরো ট্রেন দুর্ঘটনা পর, প্রায় ৭০ বছরের মধ্যে এটিই সবচেয়ে ভয়াবহ ট্রেন দুর্ঘটনা।


text: স্পেন পৃথিবীর সবচেয়ে দ্রুত গতির রেল নেটওয়ার্কের একটি, নির্মিত ও পরিচালিত হয় অবকাঠামো কোম্পানী আদিফ দ্বারা এবং রাষ্ট্রীয় মালিকানাধীন অপারেটর আরইএনএফই দ্বারা চালিত হয়, যারা রোলিং স্টুকগুলির ব্যবস্থাপনা করে। আরইএনএফই ক্লাস ১৩০ যাত্রী ট্রেন দ্রুতগতির ট্র্যাকের উপর সঞ্চালিত হয়, কিন্তু তা কোম্পানির দ্রুততম ট্রেন নয়।


title: কুইন অ্যানি’স রিভেঞ্জ

text: কুইন অ্যানি’স রিভেঞ্জ (ইংরেজি:Queen Anne's Revenge) ছিল ইংরেজ জলদস্যু ব্ল্যাকবিয়ার্ডের জলি রজার পতাকাবাহী জাহাজ। তিনি জাহাজটি এক বছরেরও কম সময় ব্যবহার করেছিলেন। ১৭১৮ সালে ব্ল্যাকবিয়ার্ড বেফোর্ট ইনলেট, উত্তর ক্যারোলিনার (বর্তমান, মার্কিন যুক্তরাষ্ট্র) কাছাকাছি নোঙ্গর করে রেখেছিলেন। ১৯৯৬ সালের পর "ইন্টারসেল" নামে উত্তর ক্যারোলিনার মেরিন রিকভারিতে কজ করা এক ঠিকাদার "কুইন অ্যানি’স রিভেঞ্জ" -এর মত দেখতে একটি জাহাজের অবশিষ্ঠাংশ অবিষ্কার করেন।


title: কুইন অ্যানি’স রিভেঞ্জ

text: ৩০০ টনের এই ভেসেলটির আসল নাম ছিল কনকর্ড, যা ১৭১০ সালে ফ্রিগাট (পূর্বের পাল তোলা ছোট রণতরী) হিসেবে ইংল্যান্ডে তৈরি করা হয়েছিল। এক বছর পর জাহাজটি ফরাসিরা আটক করে। এরপর ফরাসিরা জাহাজটিকে আরো অধিক কার্গো ধারনক্ষমতা সম্পন্ন করে ও দাস বহনের উপযোগী করে নতুন ভাবে তৈরি করেন। এসময় জাহাজটির নাম পরিবর্তন করে রাখা হয়, লা কনকর্ডি ডি নানতেস। পরবর্তীতে দাস বহনকারী এই জাহাজটি নভেম্বর ২৮, ১৭১৭ সালে মার্টিনিক দ্বীপপুঞ্জের কাছাকাছি জলদস্যু বেঞ্জামিন হার্নিগোল্ড দখল করেন। হার্নিগোল্ড তার বিশ্বস্থ এডোয়ার্ড টীচ (যিনি ব্ল্যাকবিয়ার্ড নামেই বেশি পরিচিত) -এর কাছে জাহাজটি হস্তান্তর করেন ও তাকে জাহাজের ক্যাপ্টেন নিযুক্ত করেন। টীচের ফার্স্ট ম্যাট ছিল ক্রিস্টোফার ব্ল্যাকউড (ব্ল্যাকবিয়ার্ড ক্লাউ), ছিলেন একজন হিংস্র যুদ্ধা এবং তিনি ব্ল্যঅকবিয়ার্ডের অনেক জলদস্যুকে পচিালনা করতেন।


title: কুইন অ্যানি’স রিভেঞ্জ

text: ব্ল্যাকবিয়ার্ড লা কনকর্ডিং জাহাজটি তার জলি রজার পতাকাবাহী জাহাজে পরিনত করেন। এটিতে আরো ক্যানোন যুক্ত করে নাম পরিবর্তন করে রাখেন কুইন অ্যানি’স রিভেঞ্জ। নামটি সম্ভবত এসেছে স্প্যানিশদের বিরুদ্ধে, ব্রিটিশদের যুদ্ধের নাম থেকে। যুদ্ধটির নাম ছিল কুইন অ্যানি’স ওয়ার, যে যুদ্ধে ব্ল্যাকবিয়ার্ড রাজকীয় নৌবাহিনীতে কিছু কাল কাজ করেছেন। অথবা রানী অ্যানীর প্রতি তার সহানুভূতি থেকে জাহাজের এমন নামকরণ করেছিলেন। ব্ল্যাকবিয়ার্ড এই জাহাজ নিয়ে আফ্রিকার পশ্চিম উপকূল থেকে যাত্রা করে ক্যারিবীয় অঞ্চলে পৌঁছেছিলেন। পথিমধ্যে, তিনি ব্রিটিশ, ডাচ ও পর্তুগীজদের বণিক জাহাজে আক্রমণ করেছিলেন বলে জানা যায়।


title: কুইন অ্যানি’স রিভেঞ্জ

text: কিছুদিন পরই চার্লস্টোন হার্বারে ১৭১৮ এর মে মাসে তিনি প্রতিরোধ গড়ে তোলেন এবং সরকারের রাজকীয় ক্ষমা গ্রহণে অস্বীকৃতি জানান। কুইন অ্যানি’স রিভেঞ্জ নিয়ে তিন বেফোর্ট ইনলেটে বালুচরাতে আটকে যান। এরপর অল্প সংখ্যক ক্রু নিয়ে তিনি ছোট তরঅ অ্যাডভেঞ্চার নিয়ে পালিয়ে যান। তিনি নিকটবর্তী একটি দ্বীপে তার কিছু জলদস্যু অনুসারীকে নামিদেন যাদের পরবর্তীতে স্টিডি বোনেট উদ্ধার করেন। এর অল্পকাল পরই ব্ল্যাকবিয়ার্ড আত্মসমর্পণ করেন ও রাজকীয় ক্ষমা গ্রহন করেন কিন্তু কিছুদিন অতিবাহিত হওয়ার পর তিনি পুনরায় জলদস্যুতায় জড়িয়ে পরেন এবং এক যুদ্ধে নিহত হন।


title: কুইন অ্যানি’স রিভেঞ্জ

text: কুইন অ্যানি’স রিভেঞ্জ ২০০৪ সালে যুক্তরাষ্ট্রের ঐতিহাসিক স্থানের জাতীয় নিবন্ধনের তালিকায় স্থান পায়। এর তথ্যসূত্রের নাম্বার হল, ০৪০০০১৪৮। এটাতে উল্লেখ করা হয়েছে এটি উত্তর ক্যারোলিনা রাজ্যের মোরহেড শহরের সম্পত্তি।


title: রিচার্ড জে রবার্টস

text: রিচার্ড জন রবার্টস একজন ব্রিটিশ প্রাণরসায়নবিদ এবং আণবিক জীববিজ্ঞানী। তিনি ১৯৯৩ সালে চিকিৎসাবিজ্ঞানে নোবেল পুরস্কার লাভ করেন।


title: রিচার্ড জে রবার্টস

text: রবার্তস শেফিল্ড বিশ্ববিদ্যালয় থেকে রসায়নে ১৯৬৫ সালে বিএসসি এবং ১৯৬৯ সালে পিএইচডি ডিগ্রি অর্জন করেন।


title: অ্যালফ্রেড জি গিলম্যান

text: অ্যালফ্রেড গুডম্যান গিলম্যান (১ জুলাই, ১৯৪১ - ২৩ ডিসেম্বর, ২০১৫) একজন মার্কিন ফার্মাকোলজিস্ট এবং প্রাণরসায়নবিদ। তিনি ১৯৯৪ সালে চিকিৎসাবিজ্ঞানে নোবেল পুরস্কার লাভ করেন।


title: অ্যালফ্রেড জি গিলম্যান

text: গিলম্যান ইয়েল বিশ্ববিদ্যালয় থেকে ১৯৬২ সালে বিএসসি ডিগ্রি লাভ করেন। কেস ওয়েস্টার্ন রিজার্ভ ইউনিভার্সিটি থেকে এমডি-পিএইচডি ডিগ্রি লাভ করেন ১৯৬৯ সালে। তিনি ১৯৭১ সালে ভার্জিনিয়া বিশ্ববিদ্যালয়ের স্কুল অব মেডিসিনের


title: জন মাইকেল বিশপ

text: জন মাইকেল বিশপ একজন মার্কিন ইমিউনোলজিস্ট এবং অণুজীববিজ্ঞানী। তিনি ১৯৮৯ সালে চিকিৎসাবিজ্ঞানে নোবেল পুরস্কার লাভ করেন।


title: জন মাইকেল বিশপ

text: বিশপ পেন্সিলভানিয়ায় জন্মগ্রহণ করেন। তিনি হার্ভার্ড বিশ্ববিদ্যালয় থেকে ১৯৬২ সালে এমডি ডিগ্রি অর্জন করেন।


title: ফুলতলা ইউনিয়ন, ফুলতলা

text:
ফুলতলা ইউনিয়ন বাংলাদেশের খুলনা জেলার ফুলতলা উপজেলার অন্তর্গত একটি ইউনিয়ন।
ইউনিয়নের পূর্ব ও উত্তর দিকে ভৈরব নদী, পশ্চিমে যশোর জেলার অভয়নগর উপজেলার রাজঘাট ইউনিয়ন এবং দক্ষিণ দিকে খুলনা জেলার ফুলতলা উপজেলার দামোদর ইউনিয়ন। ১৫ টি গ্রাম নিয়ে গঠিত ইউনিয়নের মোট জন সংখ্যা ৩৬০৪৮ যার মধ্যে নারী ১৮,৭৩১ ও পুরুষ ১৭,৩১৭ জন। এখানে ৩৭ কিঃমিঃ পাকা রাস্তা রয়েছে।৩০২৮৮ জন (প্রায়) (২০১১ সালের আদম শুমারি অনুযায়ী)


title: নাতালিয়া ইসচেঙ্কো

text: নাতালিয়া সার্গেইভানা ইশচেঙ্কো (; জন্ম: ৮ এপ্রিল, ১৯৮৬) সাবেক সোভিয়েত ইউনিয়নের স্মলেনস্ক এলাকায় জন্মগ্রহণকারী রুশ সাঁতারু। তিনি রাশিয়া দলের পক্ষ হয়ে সিনক্রোনাইজড সাঁতার প্রতিযোগিতায় অংশগ্রহণ করে থাকেন। ২০০৮ ও ২০১২ সালের গ্রীষ্মকালীন অলিম্পিক ক্রীড়ায় স্বর্ণপদক জয়ী রুশ দলের অন্যতম সদস্য ছিলেন। এছাড়াও, ২০১২ সালের গ্রীষ্মকালীন অলিম্পিক ক্রীড়ায় ভেতলানা রোমাশিনার সাথে দ্বৈত প্রতিযোগিতায় বিজয়ী হয়েছিলেন। ১ নভেম্বর, ২০১২ তারিখে ক্রীড়া জীবন থেকে অবসর নেন।


title: হ্যামিল্টন ও স্মিথ

text: হ্যামিল্টন ওথানেল স্মিথ একজন মার্কিন অণুজীববিজ্ঞানী। তিনি ১৯৭৮ সালে চিকিৎসাবিজ্ঞানে নোবেল পুরস্কার লাভ করেন।


title: হ্যামিল্টন ও স্মিথ

text: স্মিথ ১৯৩১ সালের ২৩ অগাস্ট জন্মগ্রহণ করেন। তিনি ইউনিভার্সিটি অব ক্যালিফোর্নিয়া, বার্কলে থেকে ১৯৫২ সালে গণিতে বিএ ডিগ্রি লাভ করেন।


title: ড্যানিয়েল নাথন্স

text: ড্যানিয়েল নাথন্স একজন মার্কিন অণুজীববিজ্ঞানী। তিনি ১৯৭৮ সালে চিকিৎসাবিজ্ঞানে নোবেল পুরস্কার লাভ করেন।


title: ড্যানিয়েল নাথন্স

text: নাথন্স ওয়াশিংটন ইউনিভার্সিটি ইন সেন্ট লুইস থেকে ১৯৫৪ সালে এমডি ডিগ্রি অর্জন করেন। তিনি ১৯৯৫ থেকে ১৯৯৬ সাল পর্যন্ত জনস হপকিন্স বিশ্ববিদ্যালয় এর প্রেসিডেন্টের দায়িত্ব পালন করেন।


title: ফিনা

text: ফিনা বা আন্তর্জাতিক সাঁতার সংস্থা () আন্তর্জাতিক অলিম্পিক কমিটি (আইওসি) স্বীকৃত একটি আন্তর্জাতিক সংস্থা। এ সংস্থাটি আন্তর্জাতিক পর্যায়ের জলক্রীড়া প্রতিযোগিতা পরিচালনার জন্য গঠিত হয়েছে। সুইজারল্যান্ডের লুজানে এলাকায় এর সদর দফতর অবস্থিত। ২৪ জুন, ২০০৯ তারিখে উরুগুয়ের আইওসি সদস্য জুলিও ম্যাগলিওন ফিনা সভাপতির দায়িত্ব পালন করছেন।


title: ফিনা

text: বর্তমানে ফিনা পাঁচটি বিভাগে বিশ্বব্যাপী সাঁতার প্রতিযোগিতা পরিচালনা করছে। সেগুলো হচ্ছে - সাঁতার, ডাইভিং, সিনক্রোনাইজড সাঁতার, ওয়াটার পোলো এবং উন্মুক্ত সাঁতার। ২০১৩ সাল থেকে হাই ডাইভিং নামে নতুন একটি বিভাগ খোলা হয়েছে। এছাড়াও প্রাপ্তবয়স্ক সাঁতারুদের নিয়ে মাস্টার্স প্রতিযোগিতা বৈশ্বিকভাবে পরিচালনা করে থাকে এ সংস্থাটি।


title: ফিনা

text: গ্রীষ্মকালীন অলিম্পিক শেষে ১৯ জুলাই, ১৯০৮ তারিখে যুক্তরাজ্যের লন্ডনের ম্যানচেস্টার হোটেল কক্ষে বেলজিয়ান, ব্রিটিশ, ডেনিশ, ফিনিশ, ফরাসি, জার্মান, হাঙ্গেরিয় এবং সুইডিয় সাঁতার সংস্থার সদস্যগণ একত্রিত হয় ফিনা গঠন করেন।


title: ফিনা

text: বছরওয়ারী জাতীয় সংস্থাগুলোর সংখ্যা নিম্নরূপ:


title: আটলান্টিস

text: আটলান্টিস হল পৌরাণিক উপকথা অণুযায়ী সমুদ্রতলে হারিয়ে যাওয়া একটি দ্বীপ। এর প্রথম উল্লেখ পাওয়া যায় খৃষ্টপূর্ব ৩৬০ অব্দের প্লেটোর ডায়ালগ টাইমাউস এন্ড ক্রিটিয়াসে। প্লেটোর মতে প্রায় ৯০০০ বছর আগে আটলান্টিস ছিল হারকিউলিসের পিলারের পাদদেশে একটি দ্বীপ যা এর নৌ-সক্ষমতা দিয়ে ইউরোপের অধিকাংশ স্থান জয় করেছিল। কিন্তু এথেন্স জয় করার একটি ব্যর্থ প্রয়াসের পর এক দিন ও এক রাতের প্রলয়ে এটি সমুদ্রগর্ভে বিলীন হয়ে যায়।


title: আটলান্টিস

text: প্লেটোর এই ঘটনা কোন পৌরাণিক কল্পকাহিনী অণুপ্রানিত কি না এ ব্যাপারে ইতিহাসবিদরা এখনও একমত হতে পারে নি। তবে প্লেটো ক্রিটিয়াসে দাবি করেন যে তিনি এই গল্প সোলোনের কাছ থেকে শুনেছেন। সোলোন ছিলেন খৃষ্টপূর্ব ষষ্ঠ শতকের এথেন্সের বিখ্যাত নীতিনির্ধারক। প্রাচীন মিশরে প্যাপিরাসের কাগজে এথেন্স এবং আটলান্টিস সম্পর্কে হায়ারোগ্লিফিতে কিছু নথি ছিল যা গ্রিকে অনুবাদ করা হয়। সোলোন সেখান থেকে আটলান্টিস সম্পর্কে জানতে পারেন। তবে কিছু পণ্ডিত মনে করেন যে প্লেটো প্রাচীন কিছু যুদ্ধের কাহিনী থেকে অনুপ্রানীত হয়ে এই কাহিনী গড়েছেন।


title: আটলান্টিস

text: আটলান্টিসের সম্ভাব্য অস্তিত্ব নিয়ে প্রাচীনকালে অনেক বিতর্ক হয়েছে তবে পরবর্তীতে বিভিন্ন লেখক এর সমালোচনা এবং ব্যাঙ্গ-বিদ্রুপ করেছেন। এলেন ক্যামেরুনের বলেন প্রাচীনকালে আটলান্টিসের ঘটনাকে কেউ এত গুরুত্বের সাথে না নিলেও বর্তমানেই এই প্রাচীন কাহিনীকে গম্ভীরভাবে দেখা হচ্ছে।


title: শুক্রাণু

text: শুক্রাণু () বলতে জীবের পুংজননকোষকে বোঝানো হয়। শুক্রাণু যখন ডিম্বাণু কোষকে নিষিক্ত করে তখন জাইগোট সৃষ্টি হয় যা মাইটোসিস কোষ বিভাজনের মধ্যদিয়ে পরবর্তিতে ভ্রূণ গঠন করে এবং একসময় শিশু জীবে গঠন করে। স্তন্যপায়ী প্রানীতে শুক্রাণু শুক্রাশয়ে উৎপন্ন হয়ে থাকে এবং শিশ্নের মাধ্যমে বীর্যের সাথে বের হয়ে আসে। এছাড়া সপুষ্পক উদ্ভিদের পরাগধানীর পরাগরেনুতে শুক্রাণু অবস্থান করে।


title: শুক্রাণু

text:
মানব শুক্রাণু হ্যপ্লয়েড কোষ অর্থাৎ এতে ক্রোমোসোমের সংখ্যা এর উৎপাদক কোষের ক্রোমোসোম সংখ্যার অর্ধেক। মানব শুক্রাণুতে ২৩টি ক্রোমোসোম থাকে যা ডিম্বাণুর ২৩টি ক্রোমোসোমের সাথে যুক্ত হয়ে ২x২৩ ক্রোমোসোম বিশিষ্ট ডিপ্লয়েড জাইগোট সৃষ্টি করে।
শুক্রাণুর আকার বিভিন্ন জীবে বিভিন্ন হয়ে থাকে এবং এটি শুক্রাণুর একটি বিশেষ বৈশিষ্ট যার মাধ্যমে একটি জীব থেকে অন্য জীবকে আলাদাভাবে চিহ্নিত করা যায়।


title: শুক্রাণু

text: শুক্রাণুতে বিদ্যমান ক্রোমোসোমগুলো জীবের বৈশিষ্টের বাহক জিন বহন করে যা জীব থেকে তার বংশধরের মাঝে ছড়িয়ে পড়ে।


title: মক্কার যুদ্ধ (১৯২৪)

text: মক্কার যুদ্ধ বর্তমান সৌদি আরবের মক্কায় সংঘটিত হয়। রাজা আবদুল আজিজ ইবনে সৌদ তার হেজাজ রাজতন্ত্র জয়ের অভিযানের সময় তাইফের পতনের পর এই যুদ্ধ সংঘটিত হয়। রাজা হুসাইন বিন আলী যুদ্ধে পরাজয়ের পর মক্কা থেকে জেদ্দা পালিয়ে যান। এসময় তিনি মক্কার কিশলায় কয়েকশত অস্ত্র ফেলে যান। ইবনে সৌদের লোকেরা এগুলোর দখল লাভ করে। মক্কার এই যুদ্ধে হাশেমিরা সৌদি ও তাদের মিত্র ইখওয়ানের কাছে পরাজিত হয়।


title: মক্কার যুদ্ধ (১৯২৪)

text: হুসাইন এরপর আবার পলায়ন করেন। তার প্রথম পুত্র আলী বিন হুসাইনকে হেজাজের রাজা ঘোষণা করেন। তিনি প্রথমে আকাবা ও পরে সাইপ্রাস চলে যান।


title: মক্কার কিশলা

text: মক্কার কিশলা () মক্কায় অবস্থিত একটি দুর্গ ছিল। এটি ১৮ শতকে উসমানীয় সামরিক বাহিনী কর্তৃক নির্মিত হয়। এটি জারওয়াল জেলায় অবস্থিত ছিল। মসজিদুল হারামের দিকে মুখ করে আধুনিক হোটেল নির্মাণের জন্য সৌদি সরকার এটিকে ধ্বংস করে দেয়।


title: মক্কার কিশলা

text: "কিশলা" শব্দটি তুর্কি শব্দ (আধুনিক )। এর অর্থ ব্যারাক।


title: ডিম্বাণু

text: ডিম্বাণু () বলতে জীবের স্ত্রীজননকোষ বুঝানো হয় যা জীবের যৌন জনন প্রক্রিয়ায় শুক্রাণুর দ্বারা নিষিক্ত হয়ে থাকে। ডিম্বাণু সাধারনত হ্যপ্লয়েড ক্রোমোসোম ধারন করে থাকে। নিষিক্ত ডিম্বাণু ডিপ্লয়েড যা প্রথমে জাইগোট গঠন করে যা পরবর্তিতে ভ্রূন এবং শিশু জীবে পরিনত হয়।


title: ডিম্বাণু

text: উন্নত প্রানীতে ডিম্বাণু সাধারণত ডিম্বাশয়ে তৈরী হয়। স্তন্যপায়ী প্রানীতে ডিম্বাশয়ে অপরিণত জননকোষ থেকে উওজেনেসিস প্রক্রিয়ায় পরিণত ডিম্বাণু সৃষ্টি করে।


title: ডিম্বাণু

text: মানব দেহের সবচেয়ে বড় কোষ হল ডিম্বাণু যা অণুবীক্ষণ যন্ত্রের সাহায্য ছাড়াই খালি চোখে দেখা সম্ভব। মানুষের ডিম্বাণু সাধারনত ০.১২ মিলিমিটার আকারের হয়ে থাকে। মানুষসহ অন্যান্য অমরাবতী প্রানীতে ডিম্বানুর নিষিক্তকরন প্রাণীদেহের অভ্যন্তরে ঘটে থাকে। মানব ডিম্বানু শুক্রাণু দ্বারা নিষিক্ত হওয়ার পর জরায়ুতে স্থাপিত হয়। এটি বারে বারে দ্বি বিভক্ত হতে থাকে এবং একপর্যায়ে ব্লাস্টোসিস্ট গঠন করে।


title: ডিম্বাণু

text:
উওপ্লাজম হল ডিম্বাণুর কুসুম, এটি একটি কোষীয় বস্তু যা কোষের মধ্যবর্তী স্থানে অবস্থান করে। এটি কোষের নিউক্লিয়াস যেটিকে জার্মিনাল ভেসিকল বলা হয় এবং নিউক্লিউলাস যেটিকে জার্মিনাল স্পট বলা হয়।
স্তন্যপায়ী প্রানীর ডিম্বাণু অতি সামান্য পরিমানে পুষ্টিউপাদান সম্পন্ন কুসুম বহন করে যা [ভ্রূণ|[ভ্রূণের]] প্রারম্ভিক অবস্থাতে পুষ্টির যোগান দেয়। পাখির ডিম পর্যাপ্ত পরিমাণে পুষ্টি উপাদান ধারণ করে এবং ডিম থেকে বাচ্চা বেরিয়ে আসার পূর্ব পর্যন্ত পুষ্টি সরবরাহ করে থাকে।


title: ডিম্বাণু

text: পরিপক্ক মানব ডিম্বাণুকে তিনটি অংশে বিভক্ত করা যায়। যথা-


title: হ্যাল্ডান কে হার্টলাইন

text: হ্যাল্ডান কেফার হার্টলাইন একজন মার্কিন শারীরতত্ত্ববিদ। তিনি ১৯৬৭ সালে চিকিৎসাবিজ্ঞানে নোবেল পুরস্কার লাভ করেন।


title: হ্যাল্ডান কে হার্টলাইন

text: হার্টলাইন জনস হপকিন্স বিশ্ববিদ্যালয় থেকে ১৯২৭ সালে এমডি ডিগ্রি লাভ করেন। ১৯৪০ থেকে ১৯৪১ সাল পর্যন্ত তিনি কর্নেল মেডিকেল কলেজের সহযোগী অধ্যাপক ছিলেন। ১৯৪৯ সালে তিনি জনস হপকিন্স বিশ্ববিদ্যালয় এর জীবপদার্থবিজ্ঞান বিভাগের অধ্যাপক ও চেয়ারম্যান নিযুক্ত হন।


title: অগাস্ট হারম্যান ফুন্ড

text: অগাস্ট হারম্যান ফুন্ড একজন মার্কিন পদার্থবিজ্ঞানী, বর্ণালীবিদ এবং উদ্ভাবক।


title: অগাস্ট হারম্যান ফুন্ড

text: ফুন্ড উইসকনসিনের ম্যাডিসনে জন্মগ্রহণ করেন। তিনি ইউনিভার্সিটি অব উইসকনসিন, ম্যাডিসন থেকে পদার্থবিজ্ঞানে বিএসসি ডিগ্রি অর্জন করেন। ফুন্ড ১৯০৬ সালে পিএইচডি ডিগ্রি অর্জন করেন। তিনি ১৯৪৩ থেকে ১৯৪৪ সাল পর্যন্ত অপটিক্যাল সোসাইটি অব আমেরিকার প্রেসিডেন্টের দায়িত্ব পালন করেন।


title: জর্জ ওয়াল্ড

text: জর্জ ওয়াল্ড ()(১৮ই নভেম্বর, ১৯০৬ - ১২ই এপ্রিল, ১৯৯৭) একজন মার্কিন বিজ্ঞানী। তিনি ১৯৬৭ সালে চিকিৎসাবিজ্ঞানে নোবেল পুরস্কার লাভ করেন।


title: জর্জ ওয়াল্ড

text: ওয়াল্ড নিউ ইয়র্ক ইউনিভার্সিটি থেকে ১৯২৭ সালে ব্যাচেলর অব সায়েন্স ডিগ্রি অর্জন করেন। তিনি ১৯৩২ সালে কলাম্বিয়া বিশ্ববিদ্যালয় থেকে প্রাণীবিজ্ঞানে পিএইচডি ডিগ্রি অর্জন করেন। তিনি ১৯৩৪ সালে হার্ভার্ড বিশ্ববিদ্যালয় এযান, সেখানে তিনি ইনস্ট্রাক্টর এবং পরে অধ্যাপক নিযুক্ত হন।


title: অপু বিশ্বাস

text: অপু বিশ্বাস একজন বাংলাদেশী চলচ্চিত্র অভিনেত্রী। তিনি ২০০৪ সালে আমজাদ হোসেনের "কাল সকালে" ছবির মাধ্যমে চলচ্চিত্রে পদার্পণ করেন। ২০০৫ সালে এফআই মানিক পরিচালিত "কোটি টাকার কাবিন" ছবিতে প্রধান নায়িকা হয়ে অভিনয় করেন শাকিব খানের বিপরীতে। অপু বিশ্বাস ৭২টির এরও বেশি ছবিতে শাকিব খানের বিপরীতে অভিনয় করেছেন। কর্মজীবনে তিনি একটি বাচসাস পুরস্কার অর্জন করেছেন এবং ছয়টি মেরিল-প্রথম আলো পুরস্কারের মনোনয়ন লাভ করেছেন।


title: অপু বিশ্বাস

text: অপু বিশ্বাসের জন্ম বগুড়া জেলার সদর থানার কাটনারপাড়া এস কে লেনে। বাবা উপেন্দ্রনাথ বিশ্বাস এবং মা শেফালী বিশ্বাসের তিন মেয়ে ও এক ছেলের মধ্যে সবার ছোট অপু। তার শৈশব ও কৈশোর কেটেছে বগুড়াতেই। প্রথম স্কুল এসওএস হারম্যান মেইনার। তারপর আলোর মেলা, ক্রিসেন্ট হাই স্কুল এবং সব শেষে ইয়াকুবিয়া বালিকা উচ্চ বিদ্যালয়। বাবা-মায়ের যৌথ উৎসাহেই মূলতঃ নাচতে শুরু করেন। বগুড়ার নৃত্যগুরু আবদুস সামাদের কাছে নাচের তালিম নেন। এসময়ে তিনি "লাইলী মজনু" নৃত্যনাট্যে অভিনয় করেছেন। প্রাতিষ্ঠানিক নাচের হাতেখড়ি হয় বুলবুল ললিতকলা একাডেমিতে। তারপর শিল্পকলা একাডেমি এবং সবশেষে নৃত্যাঞ্চল। নবম শ্রেণীতে পড়াকালীন নৃত্যাঞ্চল আয়োজিত একটি প্রতিযোগিতায় দশম হন


title: অপু বিশ্বাস

text: অপু বিশ্বাস ২০০৫ সালে অবন্তি নামে আমজাদ হোসেন পরিচালিত "কাল সকালে" ছবির মাধ্যমে চলচ্চিত্রে পদার্পণ করেন। পরের বছর এফআই মানিক পরিচালিত "কোটি টাকার কাবিন" ছবিতে প্রধান অভিনেত্রী হয়ে শাকিব খানের বিপরীতে অভিনয় করেন। ছবিটি ব্যবসা সফল হয় এবং অপু বিশ্বাস রাতারাতি তারকায় রূপান্তরিত হন। শীর্ষ নায়ক শাকিব খানের সঙ্গে তার জুটি দর্শকদের গ্রহণযোগ্যতা পেলে এফআই মানিক এই জুটিকে নিয়ে একই বছরে "পিতার আসন", "চাচ্চু", ও "দাদীমা" চলচ্চিত্র নির্মাণ করেন। ২০০৭ সালে অপু মান্নার বিপরীতে "মেশিনম্যান" ছবিতে এবং পুনরায় শাকিব খানের বিপরীতে "কাবিননামা" ছবিতে অভিনয় করেন।


title: অপু বিশ্বাস

text: পরের দুই বছরে শাকিব-অপু জুটির "আমাদের ছোট সাহেব" (২০০৮), "আমার জান আমার প্রাণ" (২০০৮), "তুমি স্বপ্ন তুমি সাধনা" (২০০৮), "মনে প্রাণে আছ তুমি" (২০০৮), "ভালোবাসার লাল গোলাপ" (২০০৯), "মন যেখানে হৃদয় সেখানে" (২০০৯), "জান আমার জান" (২০০৯), "মনে বড় কষ্ট" (২০০৯), "মায়ের হাতে বেহেশতের চাবি" (২০০৯), এবং "ও সাথী রে..." (২০০৯) ছবি ব্যবসা সফল হয়। অপু ২০০৮ সালের "জান আমার জান" চলচ্চিত্রের জন্য সেরা অভিনেত্রী বিভাগে বাংলাদেশ কালচারাল রিপোর্টারস অ্যাসোসিয়েশন পুরস্কার লাভ করেন। এছাড়া ২০০৮ সালের "এক বুক ভালোবাসা" ও ২০০৯ সালের "মনে বড় কষ্ট" চলচ্চিত্রে অভিনয়ের জন্য তিনি মেরিল-প্রথম আলো পুরস্কার তারকা জরিপে সেরা চলচ্চিত্র অভিনেত্রী বিভাগে মনোনয়ন লাভ করেন।


title: অপু বিশ্বাস

text: ২০১০ সালে জাকির হোসেন রাজু পরিচালিত "ভালোবাসলেই ঘর বাঁধা যায় না" এবং বদিউল আলম খোকন পরিচালিত "নিঃশ্বাস আমার তুমি" চলচ্চিত্র দুটি ব্লকবাস্টার হিট হয়। বদিউল আলম খোকন পরিচালিত "নাম্বার ওয়ান শাকিব খান" ব্যবসা সফল হয় এবং ঢালিউডের সর্বকালের সবচেয়ে ব্যবসাসফল চলচ্চিত্রের সেরা দশে অবস্থান করে। এছাড়া "চাচ্চু আমার চাচ্চু", "টপ হিরো", "পরান যায় জ্বলিয়া রে", "হায় প্রেম হায় ভালোবাসা", "প্রেম মানেনা বাঁধা" চলচ্চিত্রে অভিনয় করেন। সবকয়টি চলচ্চিত্রে তার বিপরীতে অভিনয় করেন শাকিব খান। "ভালোবাসলেই ঘর বাঁধা যায় না" চলচ্চিত্রে জন্য তিনি তৃতীয়বারের মত মেরিল-প্রথম আলো পুরস্কার তারকা জরিপে সেরা চলচ্চিত্র অভিনেত্রী বিভাগে মনোনয়ন লাভ করেন।


title: অপু বিশ্বাস

text: ২০১১ সালে তিনি অমিত হাসান প্রযোজিত প্রথম চলচ্চিত্র "কে আপন কে পর" চলচ্চিত্রে অভিনয় করেন। এছাড়া শাকিব খানের বিপরীতে তার অভিনীত "কোটি টাকার প্রেম", "কিং খান", "আদরের জামাই", "প্রিয়া আমার জান", "তোর কারণে বেঁচে আছি", "একবার বলো ভালোবাসি" এবং "মনের ঘরে বসত করে" মুক্তি পায়। ২০১২ সালে শাকিব খানের বিপরীতে "এক টাকার দেনমোহর", "এক মন এক প্রাণ", "জিদ্দি মামা" চলচ্চিত্রে অভিনয় করেন। এই বছর ঈদুল ফিতরে তার অভিনীত একটি ছবি "ঢাকার কিং" এবং ঈদুল আযহায় দুটি ছবি "বুক ফাটেতো মুখ ফোটেনা" ও "দুর্দর্ষ প্রেমিক" মুক্তি পায়। "এক টাকার দেনমোহর" চলচ্চিত্রে অভিনয়ের জন্য তিনি পঞ্চমবারের মত মেরিল-প্রথম আলো পুরস্কার তারকা জরিপে সেরা চলচ্চিত্র অভিনেত্রী বিভাগে মনোনয়ন লাভ করেন।


title: অপু বিশ্বাস

text: ২০১৩ সালে অপু শরৎচন্দ্র চট্টোপাধ্যায়ের "দেবদাস" উপন্যাস অবলম্বনে নির্মিত "একই নামের" চলচ্চিত্রে পার্বতী চরিত্রে অভিনয় করেন। চাষী নজরুল ইসলাম পরিচালিত এই চলচ্চিত্রে তার সহ-অভিনয়শিল্পী ছিলেন শাকিব খান ও মৌসুমী। এছাড়া তিনি "মাই নেম ইজ খান", ও "প্রেমিক নাম্বার ওয়ান" ছবিতে অভিনয় করেন। "মাই নেম ইজ খান" ছায়াছবিটি ঢালিউডের সর্বকালের সবচেয়ে ব্যবসাসফল চলচ্চিত্রের সেরা দশ তালিকায় স্থান করে নেয়। এছাড়া অপু এই চলচ্চিত্রে অভিনয়ের জন্য সেরা অভিনেত্রী বিভাগে বাচসাস পুরস্কার লাভ করেন। পরের বছর "ভালোবাসা এক্সপ্রেস", "সেরা নায়ক", "দুই পৃথিবী", "ডেয়ারিং লাভার","জয় চৌধুরী", ও "শিরিন শিলা" অভিনীত "হিটম্যান", "" চলচ্চিত্রে অভিনয় করেন। ঈদুল ফিতরে মুক্তিপ্রাপ্ত "হিরো: দ্যা সুপারস্টার" ব্যবসাসফল হয় এবং ঢালিউডের সর্বকালের সবচেয়ে ব্যবসাসফল চলচ্চিত্রের সেরা দশে স্থান করে নেয়। অপু এবছর "ডেয়ারিং লাভার" ছবিতে অভিনয়ের জন্য ষষ্ঠবারের মত মেরিল-প্রথম আলো পুরস্কার তারকা জরিপে সেরা চলচ্চিত্র অভিনেত্রী বিভাগে মনোনয়ন লাভ করেন।


title: অপু বিশ্বাস

text: ২০১৫ সালে অপু শাকিব খানের বিপরীতে "রাজা বাবু", "রাজা ৪২০" ও "লাভ ম্যারেজ" চলচ্চিত্রে অভিনয় করেন। পরের বছর ঈদুল ফিতরে মুক্তি পায় তার অভিনীত "সম্রাট"। মুহম্মদ মোস্তফা কামাল রাজ পরিচালিত এই চলচ্চিত্রে তার বিপরীতে অভিনয় করেন শাকিব খান ও কলকাতার ইন্দ্রনীল সেনগুপ্ত। ঈদুল আযহার জন্য "বসগিরি" ও "শুটার" চলচ্চিত্রে তার অভিনয়ের কথা থাকলেও পরে তার স্থলাভিষিক্ত হন নবাগত শবনম বুবলি। দীর্ঘ ১০ মাস পর মাতৃত্বকালীন ছুটি কাটিয়ে আসার পর শাকিব খান ও মিলনের বিপরীতে তার অভিনীত "রাজনীতি" চলচ্চিত্রটি ২০১৭ সালের ঈদুল ফিতরে মুক্তি পায়।


title: অপু বিশ্বাস

text: অপু বিশ্বাস ২০০৮ সালে ১৮ এপ্রিল নায়ক শাকিব খানকে গোপনে বিয়ে করেন। ২০১৭ সালে একটি টেলিভিশনে সরাসরি সাক্ষাৎকারে অপু বিশ্বাস শাকিব খানের সঙ্গে তার বিয়ের কথা প্রকাশ করেন। অপু ধর্মান্তরিত হয়ে মুসলমান হন এবং নাম পরিবর্তন করে রাখেন অপু ইসলাম খান। বিয়ের পর ২৭ সেপ্টেম্বর ২০১৬ সালে কলকাতায় তাদের পুত্র সন্তান আব্রাহাম খান জয় জন্মগ্রহণ করেন।


title: অপু বিশ্বাস

text: ২২ নভেম্বর ২০১৭ তারিখে শাকিব খান তালাকের জন্য আবেদন করেন।২২ ফেব্রুয়ারি ২০১৮ তারিখে এই দম্পতির তালাক হয়ে যায়।


title: বাগুয়াঝাং

text: বাগুয়াঝাং (八卦 掌) ওয়ুদাং স্কুলের তিনটি প্রধান চীনা মার্শাল আর্টের একটি, বাকি দুটি হচ্ছে তাইজিকুয়ান এবং জিংইয়িকুয়ান। এটি আরও বিস্তৃতভাবে একটি অভ্যন্তরীণ অনুশীলন (বা নেইজা গং)। আক্ষরিক অর্থে বাগুয়া ঝাং শব্দের অর্থ "আটটি ত্রিগ্রাম পাম" মানে ইয়িজিং (আই ছিং), তাওবাদের একটি নীতি।


title: অ্যাডভেঞ্চার গ্যালি

text: অ্যাডভেঞ্চার গ্যালি (ইংরেজি:Adventure Galley) ("অ্যাডভেঞ্চার" নামেও পরিচিত) হল কুখ্যাত ইংরেজ প্রাইভেটিয়ার উইলিয়াম কিডের জাহাজের মত দেখতে পাল তোলা ছোট নৌকা। এটি এমনভাবে তৈরি করা হয়েছিল যে, এটি বাতাসে পাল উড়িয়ে বা বৈঠার সাহায্যে চালনা করা যেত। সেসময় এই ডিজাইনের জাহাজ প্রচলিত ছিল না। তরিটি ১৬৯৫ সালের শেষের দিকে পানিতে ভাসানো হয়েছিল এবং পরের বছর উইলিয়াম কিড তার প্রাইভেটিয়ারিং কাজের জন্য তরিটি সংগ্রহ করেন। এপ্রিল ১৬৯৬ সাল থেকে এপ্রিল ১৬৯৮ সাল পর্যন্ত এটি ভারত ও আটলান্টিক মহাসাগরে জলদস্যুর খোঁজে হাজার হাজার মাইল পড়ি দেয় কিন্তু কোন জলদস্যু আটক করতে ব্যর্থ হয়। অবশ্য এর যাত্রার শেষ পর্যায়ে তরিটি কিছুটা সফল হয়েছিল। জানা যায় উইলিয়াম কিডও কোন জলদস্যু ধরতে না পারর হতাশা ও কোন প্রকার উপঢৌকন না পাওয়ার হতাশা থেকে নিজেই একসময় জলদস্যুতে পরিনত হন। অ্যাডভেঞ্চার গ্যালি ভারত মহাসাগর থেকে দুটি ভেসেল আটক করতে সক্ষম হয় ও তাদের মাদাগাস্কার নিয়ে আসে। কিন্তু ১৬৯৮ -এর বসন্তের দিকে জাহাজের কাঠামোতে প্রচুর ফাঁটল ও গর্ত দেখা দেয়, এবং সমুদ্রে যাত্রার অযোগ্য বলে বিবেচিত হয়। পরবর্তীতে এর বিভিন্ন যন্ত্রাংশ চুরি হয়ে যায় এবং শেষ পর্যন্ত এটি মাদাগাস্কারের উত্তর-পূর্ব উপকূলে ডুবে যায়। ১৯৯৯-২০০০ এর মাঝামাঝি সময়ে, খবর ছড়িয়ে পরে অন্যান্য কয়েকটি ডুবে যাওয়া জলদস্যু জাহাজের সাথে অ্যাডভেঞ্চার গ্যালির ধংস্ববাশেষ পাওয়া গিয়েছে।


title: অ্যাডভেঞ্চার গ্যালি

text: ভেসেলটি ক্যাপ্টেন কিডের জন্য সংগ্রহ করা হয়েছিল, সাধারনত জলদস্যুদের আটক করার জন্য বিনিয়োগকারীদের নিয়ে গঠিত একটি দল জাহাজটি সংগ্রহ করে দেয়। কিড বেলমোন্টের প্রথম আর্ল ও ব্রিটিশ উপনিবেশ নিউ ইয়র্কের গভর্নর জেনারেল রিচার্ড কোটকে সাহায্য করার জন্য নিযুক্ত হন। রিচার্ড কোটের সাহায্যে ক্যাপ্টেন কিড রাজা উইলিয়াম তৃতীয়-এর কাছ থেকৈ প্রাইভেটিয়ার হিসেবে কমিশন লাভ করেন। অন্যন্য বিনিয়োগকারি যারা সমুদ্র যাত্রায় কিডের সঙ্গী হয়েছিল তাদের মধ্যে, অক্সফোর্ডের আর্ল, রোমনির আর্ল, শরিওসবারির ডিউক লর্ড চ্যান্সেলর স্যার এডমন্ড ও জন সোমারস। রাজা নিজে এই প্রকল্পের বিনিয়োগকারী ছিলেন না কিন্তু তিনি এর ফল দেখার জন্য উদগ্রীব ছিলেন।


title: অ্যাডভেঞ্চার গ্যালি

text: ভেসেলটি ১৬৯৬ সালের আগস্টে £৮,০০০ (£৮৮৯,৯৯৬) ইউরোর বিনিময়ে ক্রয় করা হয়। এর আগে ১৬৯৫ সালের ৪ ডিসেম্বর জাহাজটি ক্যাপ্টেন উইলিয়াম ক্যাসলের ডকইয়ার্ড ডেপ্টফোর্ড থেকে সমুদ্রে নামানো হয়েছিল। এই জাহাজে পাল ও বৈঠা দুটুর মাধ্যমেই যেন চালনা করা যায় এরকম ডিজাইনে তৈরি করা হয়েছিল। সেসময় যুদ্ধ্বজাহাজের জন্য এরকম নকশা প্রচলিত ছিল না। পূর্ণ পাল তোলা অবস্থায় জাহাজটি ১৪ নট (26 km/h; 16 mph) গতিতে ও বৈঠার সাহায্যে ৩ নট (5.6 km/h; 3.5 mph) গতিতে চলতে সক্ষম ছিল। বাইচের গতি ধীর হলেও এটি বাতাসের বিপরীত দিকে চলতে সক্ষম ছিল, যেখানে অন্যান্য ভেসেল সেসময় খুব বেশি উন্নতি করতে পারেনি। এই জাহাজের দেখাদেখি পরবর্তীতে আরো কয়েকটি ব্রিটিশ যুদ্ধ্বজাহাজ তৈরি করা হয়েছিল। এই ধারণায় উদ্ভত করেছিল কারণ ব্রিটিশরা উত্তর আফ্রিকায় বারবারি জলদস্যুদের সাথে যুদ্ধ করে ব্যাপক ক্ষতির সম্মুখীন হয়েছিল। বিশেষ করে ইস্ট ইন্ডিয়া কম্পানি বিক্রীর উদ্দেশ্যে এরকম কয়েকটি জাহাজ তৈরি করেছিল। ক্যাসলের শীপইয়ার্ড যেখানে অ্যাডভেঞ্চার গ্যালি তৈরি করা হয়েছিল, সেটি ছিল সেসময় ইংল্যান্ডের সবচেয়ে বড় শীপইয়ার্ড এবং তারা ইস্ট ইন্ডিয়া কম্পানির অধিকাংশ ভেসেল সরবরাহ করত।


title: অ্যাডভেঞ্চার গ্যালি

text: অ্যাডভেঞ্চার গ্যালিতে ৩২টি হালকা কামন রাখার ব্যবস্থা ছিল। তবে এটি অজানা যে, এই তরিটিকে বাণিজ্য কিংবা যুদ্ধের জন্য তৈরি করেছিল। তবে এই জাহাজটির তৈরিতে কিছুটা ত্রুটি ছিল বলে জানা যায়, যা ক্যাপ্টেন কিড তার যাত্রায় বিভিন্ন সময় সম্মুখীন হয়েছেন। অ্যাডভেঞ্চার গ্যালির কোন চিত্র পাওয়া যায় না তবে এটিকে অন্য একটি ভেসেল চার্লস গ্যালির সাথে তুলনা করা হয়।


title: সর্বভূক প্রাণী

text: যেসব প্রাণী একই সাথে প্রাণীজ ও উদ্ভিজ্জ খাদ্য খেয়ে জীবনধারন করতে পারে, তাদের সর্বভূক প্রাণী বলে। এসব প্রাণী সব ধরনের খাদ্য খেয়ে অভ্যস্ত। এরা এমনকি খাদ্য হিসেবে ছত্রাক, শৈবাল, মস ইত্যাদিও গ্রহণ করতে পারে। প্রজাতিভেদে সর্বভূক প্রাণীদের বিচিত্র রকমের খাদ্য গ্রহণ করার ক্ষমতা একেক মাত্রার।


title: সর্বভূক প্রাণী

text: খাদ্যের প্রকৃতির ওপর ভিত্তি করে প্রাণীজগৎকে আরও দু'টি শ্রেণীতে বিভক্ত করা হয়েছে: মাংসাশী, অর্থাৎ যারা মাংস খেয়ে জীবনধারন করে এবং তৃণভোজী (বা শাকাশী), অর্থাৎ যারা উদ্ভিদজাত খাবার খেয়ে জীবনধারন করে। সর্বভূক প্রাণীরা প্রাণিজ আমিষ আর শাকসব্জী বা লতাপাতা দুইই খেয়ে অভ্যস্ত। বিশেষজ্ঞ মতবাদ অনুযায়ী মাংসাশী থেকে কোন প্রজাতি সরাসরি তৃণভোজীতে বিবর্তিত হতে পারে না। আবার একইভাবে উল্টোটা ঘটাও অসম্ভব। বিবর্তনের ধারা অনুযায়ী কোন মাংসাশী প্রজাতিকে তৃণভোজী বা তৃণভোজী প্রজাতিকে মাংসাশীতে বিবর্তিত হতে হলে অবশ্যই মাধ্যমিক একটি পথ হয়ে আসতে হবে। এ প্রকল্পটি সর্বভূক প্রাণীদের উদ্ভব সম্পর্কে ধারনা দেয়।


title: সর্বভূক প্রাণী

text: স্তন্যপায়ী প্রাণীদের মধ্যে অনেকগুলোই সর্বভূক প্রাণী। মানুষ, শিম্পাঞ্জি, গরিলা, শূকর, ভালুক, কাঠবিড়ালী, নেংটি ইঁদুর, ধাড়ি ইঁদুর ইত্যাদি। বহু প্রজাতির পাখিও সর্বভূক; যেমন- পাতিকাক, ভাতশালিক, গোবরে শালিক, হাড়গিলা, মুরগি, তেলাপোকা ইত্যাদি।


title: ডেনড্রোক্রোনোলজি

text: ডেনড্রোক্রোনোলজি () বা বৃক্ষ-চক্র ডেটিং হল বৃক্ষের চক্র বা বৃদ্ধিচক্রের নমুনা বিশ্লেষণের মাধ্যমে ডেটিংয়ের বা বয়স নির্ধারণের বৈজ্ঞানিক পদ্ধতি। বিভিন্ন ধরনের কাঠে, অতীতে কোন সময়ে বৃক্ষের কোন চক্র গঠিত হয়েছিল তা ডেনড্রোক্রোনোলজির মাধ্যমে হুবুহু নির্ধারণ করা সম্ভব। এর প্রয়োগের তিনটি প্রধান ক্ষেত্র রয়েছেঃ প্রত্নবাস্তুবিদ্যা, যেখানে অতীতের বাস্তুবিদ্যার কিছু দিক (বিশেষত জলবায়ু) নির্ধারণের জন্য এটি ব্যবহৃত হয়; প্রত্নতত্ত্ব, যেখানে পুরোনো স্থাপনার বয়স নির্ধারণে এটি ব্যবহৃত হয়; এবং রেডিওকার্বন ডেটিং, যেখানে এটি রেডিওকার্বনের বয়স নির্ণয় করতে ব্যবহৃত হয়।


title: ডেনড্রোক্রোনোলজি

text: বিশ্বের কিছু অঞ্চলে অল্প কয়েক হাজার থেকে শুরু করে বেশ কয়েক হাজার বছর পর্যন্ত কাঠের বয়স নির্ধারণ করা সম্ভব। সাম্প্রতিককালে, বর্তমান থেকে আরম্ভ করে সর্বোচ্চ ১১ হাজার বছর অতীত পর্যন্ত বিশ্বাসযোগ্যভাবে কালক্রম পাওয়া গেছে।


title: ডেনড্রোক্রোনোলজি

text: বিংশ শতকে প্রথমভাগে জোতির্বিদ এ. ই. ডগলাস ডেনড্রোক্রোনোলজি প্রবর্তন করেন। তাঁর হাতেই অ্যারিজোনা বিশ্ববিদ্যালয়ে বৃক্ষ-চক্র গবেষণা পরীক্ষাগার গড়ে উঠে। ডগলাস সৌরকলঙ্কের কার্যকলাপের আবর্তন ভালোভাবে বুঝার চেষ্টা করেন এবং যুক্তি দেন যে, সৌর কার্যকলাপের পরিবর্তন পৃথিবীর জলবায়ুর রীতিকে প্রভাবিত করবে যা পরবর্তীকালে বৃক্ষ-চক্রের বৃদ্ধির নমুনা দ্বারা লিপিবদ্ধ হবে।


title: ডেনড্রোক্রোনোলজি

text: বৃক্ষের কান্ডের অনুভূমিক প্রস্থচ্ছেদ করলে বৃদ্ধি চক্র বা বৃক্ষ চক্র বা বর্ষবলয় দেখতে পাওয়া যায়। বৃদ্ধি চক্র হল ভাস্কুলার ক্যাম্বিয়ামের (বাকলের কাছাকাছি একটি কোষের স্তর যাকে পার্শ্বীয় ভাজক কলা বলা হয়) নতুন বৃদ্ধির ফলাফল। ব্যাসের এই বৃদ্ধি, সেকেন্ডারি বৃদ্ধি বলে পরিচিত। বছরের বিভিন্ন ঋতুতে বৃদ্ধির গতির পরিবর্তনের পরিণাম হল এসব দৃশ্যমান চক্র। একটি চক্র দিয়ে এক বছর সময়কাল নির্দেশিত হয়। শীতপ্রধান অঞ্চলে ঋতুর মধ্যে বিশেষ পার্থক্য থাকার কারণে এসব চক্র অধিকতর দৃশ্যমান।


title: ডেনড্রোক্রোনোলজি

text: বৃদ্ধি চক্রের ভেতরের অংশটি বৃদ্ধি ঋতুতে গঠিত হয়। এসময় বৃদ্ধি তুলনামূলকভাবে দ্রুত হয়, যে কারণে কাঠ হয় তুলনামূলক কম ঘন। বৃদ্ধি ঋতুতে তৈরি হওয়া ভেতরের এই কাঠকে “আর্লি উড” বা “বসন্ত কাঠ” বা “বসন্তশেষ কাঠ” বলা হয়। চক্রের বাইরের অংশটিকে বলা হয় “লেট উড”। একে মাঝে মাঝে গ্রীষ্মকালিন কাঠ বলেও ডাকা হয়। এটি হয় অধিকতর ঘন। বসন্ত কাঠ বলার চেয়ে ভেতরের অংশে তৈরি হওয়া কাঠকে আর্লি উড বলাই ভালো, কারণ বিভিন্ন অঞ্চলে এই কাঠ গ্রীষ্মের শুরুর দিকে (যেমন, কানাডায়) অথবা শরতে (যেমন কিন্তু ভূমধ্যসাগরীয় প্রজাতিতে) গঠিত হয়।


title: ডেনড্রোক্রোনোলজি

text: শীতপ্রধান দেশের অনেক বৃক্ষ প্রতি বছর বাকলের লাগোয়া সবচেয়ে নতুন একটি মাত্র চক্র তৈরী করে। বৃক্ষের পুরো জীবনকালে বছর বছর গড়ে উঠা চক্রের নমুনা, বৃক্ষ যেখানে বড় হয়েছে, সেই এলাকার জলবায়ুগত অবস্থাকে প্রতিফলিত করে। পর্যাপ্ত আর্দ্রতা এবং দীর্ঘ বৃদ্ধি-ঋতু জন্ম দেয় প্রশস্ত চক্রের। যে বছর খরা হয় সে বছরের চক্র হয় অপ্রশস্ত। পর্যায়ক্রমিক খারাপ এবং উপযোগী অবস্থা, যেমন মধ্য গ্রীষ্মে খরা, একই বছরে কয়েকটি চক্রের জন্ম দিতে পারে। ওক এবং এলম বৃক্ষে উধাও চক্র খুব বিরল- ওক বৃক্ষে উধাও হয়ে যাওয়া চক্রের একমাত্র লিপিবদ্ধ ঘটনা পাওয়া যায় ১৮১৬ সালে যেটি গ্রীষ্মবিহীন বর্ষ বলে পরিচিত। একই এলাকায় বড় হওয়া বৃক্ষগুলো একটা নির্দিষ্ট সময়ে একই ধরণের প্রশস্ত চক্রের জন্ম দেয়। এই ধরণগুলো একই ভৌগোলিক অঞ্চলে এবং একই জলবায়ুগত পরিবেশে বেড়ে ওঠা বৃক্ষের চক্রের সাথে তুলনা করা যায় ও সাদৃশ্য পাওয়া যায়। জীবন্ত বৃক্ষ থেকে এসব বৃক্ষ-চক্রের ধরণগুলো অনুসরণ করে পেছনের দিকে গিয়ে পুরো অঞ্চলের অথবা পৃথিবীর উপ-অঞ্চলগুলোর কালপঞ্জি তৈরী করা সম্ভব। এভাবে প্রাচীন স্থাপনাগুলোর কাঠকে জানা কালপঞ্জির সাথে মিলানো যেতে পারে (এই কৌশলকে ক্রস-ডেটিং বলে), এবং কাঠের বয়স সঠিকভাবে নির্ণয় করা যেতে পারে। কম্পিউটারগুলো পরিসংখ্যানগত সহায়তা প্রদানের জন্য উপযোগী হয়ে উঠার আগ পর্যন্ত ক্রস-ডেটিং সাধারণত দৃষ্টিনির্ভর পরীক্ষণের উপর নির্ভর ছিল।


title: ডেনড্রোক্রোনোলজি

text: বৃক্ষ-চক্র বৃদ্ধির একক ভিন্নতা এড়ানোর জন্য ডেনড্রোক্রোনোলজি বিশেষজ্ঞরা একটি চক্রের ইতিহাস তৈরীর জন্য একাধিক বৃক্ষের নমুনা থেকে বৃক্ষ-চক্রের মসৃণ গড় নিয়ে থাকেন। এই পদ্ধতিকে রেপ্লিকেশন বা পুনরাবৃত্তি বলে। যে বৃক্ষচক্র ইতিহাসের শুরুর এবং শেষের তারিখ জানা নেই তাকে ফ্লোটিং ক্রোনোলজি বা অনির্দিষ্ট কালপঞ্জি বলা হয়। এক্ষেত্রে একে বিশ্বস্ত করে তোলার জন্য আরেকটি জানা কালপঞ্জির (বৃক্ষচক্র ইতিহাস) সাপেক্ষে অজানাটি মিলিয়ে দেখা হয়। সবচাইতে নির্ভরযোগ্য কালপঞ্জির মধ্যে রয়েছে দক্ষিণ জার্মানির রিভার ওক বৃক্ষ, এবং উত্তর আয়ারল্যান্ডের পাইন যাদের সঠিক চক্রের ইতিহাসের ব্যাপ্তি ১১ হাজার বছরেরও বেশি। এছাড়াও, এই দুইটি স্বতন্ত্র ডেনড্রোক্রোনোলজিসংক্রান্ত অনুক্রমের পারস্পরিক সঙ্গতি তাদের রেডিওকার্বন এবং ডেনড্রোক্রোনলজিসংক্রান্ত বয়স দ্বারাও নিশ্চিত করা হয়েছে। আরেকটি পুরোপুরি নির্ভরযোগ্য কালপঞ্জি হল দক্ষিণ-পশ্চিম যুক্তরাষ্ট্রের ব্রিসলকোন পাইনের যা ৮৫০০ বছর অতীত পর্যন্ত ব্যাপ্ত। ২০০৪ সালে, বৃক্ষ এবং সামুদ্রিক তলানির সর্বসম্মত বিশ্বব্যাপি উপাত্ত সেটের উপর ভিত্তি করে, "INTCAL04" নামে একটি নতুন ক্রমাঙ্কণ বক্ররেখাকে আন্তর্জাতিকভাবে অনুমোদন দেওয়া হয়েছে যা বর্তমানকাল থেকে শুরু করে ২৬,০০০ বছর পর্যন্ত অতীতের তারিখ প্রদান করে।


title: ডেনড্রোক্রোনোলজি

text: কাঠের কোর’র নমুনা বার্ষিক বৃদ্ধি চক্রের প্রশস্ততা পরিমাপ করে। একটি নির্দিষ্ট অঞ্চলের বিভিন্ন স্থান এবং বিভিন্ন স্তর থেকে নমুনা নিয়ে গবেষকরা সর্বাঙ্গীন ঐতিহাসিক ক্রম তৈরী করতে পারেন যা বৈজ্ঞানিক নথির একটি অংশ হয়ে যায়। উদাহরণস্বরূপ, বিভিন্ন স্থাপনায় প্রাপ্ত প্রাচীণ কাঠের ক্ষেত্রে কাঠের বয়সের একটি সর্বোচ্চ সীমা ধার্য করে এর বয়স এবং এর উৎস বৃক্ষ কখন বেঁচে ছিল এবং বেড়ে উঠছিল তা নির্ধারণ করা যায়। এ ধরণের বিশ্লেষণের জন্য বৃক্ষের কয়েকটি গণ অন্যান্য গণের চাইতে সুবিধাজনক। একইভাবে, যেসব জায়গাতে বৃক্ষরা প্রান্তিক পরিবেশে, যেমন শুষ্ক বা প্রায়-শুষ্ক, বেড়ে উঠে, সেসব স্থানের বৃক্ষের ক্ষেত্রে ডেনড্রোক্রোনোলজির কৌশলগুলো আর্দ্র এলাকায় বেড়ে উঠা গাছের চাইতে সঙ্গতিপূর্ণ। এই হাতিয়ারগুলো শুষ্ক দক্ষিণ-পশ্চিমে স্থানীয় আমেরিকানদের দুরারোহ পর্বতগাত্রের কাঠের প্রত্নতাত্বিক তারিখ প্রদানের ক্ষেত্রে খুবই গুরুত্বপূর্ণ।


title: ডেনড্রোক্রোনোলজি

text: ডেনড্রোক্রোনোলজিবিদরা অনেক ধরণের সমস্যার সম্মুখীন হন। উদাহরণস্বরূপ, পিঁপড়ার কিছু প্রজাতি আছে যারা বৃক্ষে বসবাস করে এবং কাঠের মাঝে তাদের সুড়ঙ্গ তৈরী করে যা চক্রের গঠনকে ধ্বংস করে দেয়।


title: ডেনড্রোক্রোনোলজি

text: যেসব অঞ্চলের জলবায়ু যুক্তিসংগত কারণে আন্দাজ করা যায়, বিভিন্ন বছরে সেখানকার বৃক্ষরাজি আবহাওয়া, বৃষ্টিপাত, তাপমাত্রা, মাটির পিএইচ, গাছের পুষ্টি, কার্বনডাইঅক্সাইডের ঘনত্ব, ইত্যাদির উপর নির্ভর করে নানান বৈশিষ্ট্যের বর্ষবলয়ের বিকাশ ঘটায়। এসব প্রকরণ অতীত জলবায়ুর ভিন্নতা অনুমান করতে ডেনড্রোক্লাইমেটোলজিতে ব্যবহার করা হয়।


title: ডেনড্রোক্রোনোলজি

text: একটি প্রাপ্ত কাঠের নমুনাতে বৃক্ষ চক্রের বৃদ্ধির ভিন্নতা থেকে কেবল বাৎসরিক মিলই নয়, এমনকি এর দ্বারা অবস্থানও মিলিয়ে ফেলা যায়, কারণ, এক মহাদেশ থেকে আরেক মহাদেশের জলবায়ু এক হয় না। এর ফলে বিভিন্ন জাহাজ ছাড়াও কাঠ থেকে তৈরী ক্ষুদ্র হস্তনির্মিত বস্তু যা অনেক দূর থেকে এসেছে, যেমন চিত্রকর্মের জন্য প্যানেল, সেসবের উৎস নির্ণয় করা সম্ভব।


title: ডেনড্রোক্রোনোলজি

text: প্যানেল চিত্রকর্মের উৎস ও তারিখ প্রদানের ক্ষেত্রে শিল্পকলার ইতিহাসবিদদের কাছে ডেনড্রোক্রোনোলজি গুরুত্বপূর্ণ হয়ে উঠেছে। অনেক প্রাচীণ নেদারল্যান্ডিয় চিত্রকর্ম, হানসিয়াটিক লীগের বন্দর হয়ে ভিস্টুলা অঞ্চল থেকে জাহাজের মাধ্যমে আসা “বাল্টিক ওক” এর প্যানেলের উপর অঙ্কিত হয়েছে বলে প্রতিয়মান হয়েছে ।


title: ডেনড্রোক্রোনোলজি

text: কাঠ থেকে নির্মিত বিভিন্ন স্থাপনার তারিখ প্রদানের ক্ষেত্রে ডেনড্রোক্রোনোলজির ব্যবহার হয় । এর একটি উদাহরণ হল মেসাচুসেটস এর ডেডামে অবস্থিত ফেয়ারব্যাংক হাউস । বাড়িটি প্রায় ১৬৪০ সালে নির্মিত হয়েছে বলে দাবী করা হত (এটি উত্তর আমেরিকার সবচাইতে পুরোনো কাঠের ফ্রেমের বাড়ি)। গ্রীষ্মের কড়িকাঠ থেকে নেয়া কাঠের নমুনা কোর থেকে প্রাপ্ত তথ্য সুনিশ্চিত করে যে, এই কাঠ ১৬৩৭-১৬৩৮ সালে কর্তনকৃত একটি গাছের। আরেকটি কড়িকাঠের অতিরিক্ত নমুনা ১৬৪১ সালের তারিখ উৎপন্ন করে যার মাধ্যমে নিশ্চিত হওয়া গেল যে বাড়িটি ১৬৩৮ সাল থেকে শুরু করে ১৬৪১ সালের কিছুকাল পরে পর্যন্ত নির্মাণ করা হয়, যেহেতু নতুন ইংল্যান্ডে ঐ সময়ে স্থাপনাতে ব্যবহারের পূর্বে কাঠকে পোক্ত বা সিজন করা হয়নি।


title: রমা চৌধুরী

text: রমা চৌধুরী (১৪ অক্টোবর, ১৯৪১ - ৩ সেপ্টেম্বর ২০১৮) বাংলাদেশের স্বাধীনতা যুদ্ধে নির্যাতিত একজন বীরাঙ্গনা। ১৯৭১ সালের ১৩ মে ভোরে তিনি পাকিস্তানি সেনাবাহিনীর হাতে নিজ বাড়িতে নির্যাতনের শিকার হন। সম্ভ্রম হারানোর পর পাকিস্তানি দোসরদের হাত থেকে পালিয়ে পুকুরে নেমে আত্মরক্ষা করেছিলেন। হানাদাররা গানপাউডার লাগিয়ে পুড়িয়ে দেয় তাঁর ঘরবাড়িসহ যাবতীয় সহায়-সম্পদ। তিনি তার উপর নির্যাতনের ঘটনা একাত্তরের জননী নামক গ্রন্থে প্রকাশ করেন।


title: রমা চৌধুরী

text: রমা চৌধুরী ১৯৪১ সালের ১৪ অক্টোবর চট্টগ্রামের বোয়ালখালী থানার পোপাদিয়া গ্রামে জন্মগ্রহণ করেছিলেন। বলা হয়ে থাকে তিনি দক্ষিণ চট্টগ্রামের প্রথম নারী স্নাতকোত্তর (এমএ)। তিনি ১৯৬১ সালে ঢাকা বিশ্ববিদ্যালয় থেকে বাংলা ভাষা ও সাহিত্যে স্নাতকোত্তর ডিগ্রি অর্জন করেন। রমা চৌধুরী ১৯৬২ সালে কক্সবাজার বালিকা উচ্চ বিদ্যালয়ে প্রধান শিক্ষিকার দায়িত্ব পালনের মধ্য দিয়ে পূর্ণাঙ্গ কর্মজীবন শুরু করেন। পরে দীর্ঘ ১৬ বছর তিনি বিভিন্ন উচ্চ বিদ্যালয়ে প্রধান শিক্ষিকার দায়িত্ব পালন করেন।


title: রমা চৌধুরী

text: ১৯৭১ সালে মুক্তিযুদ্ধ চলাকালে তিনি তিন পুত্রসন্তানের জননী। থাকতেন পৈতৃক ভিটা পোপাদিয়ায়। তার স্বামী ভারতে চলে যান। ১৩ মে সকালবেলা পাকিস্তানি হানাদাররা এসে চড়াও হয় তাঁর ঘরে। তাঁকে জোর করে নিয়ে যায় পাশের নির্জন ঘরে। হারান সম্ভ্রম। সন্তানের মায়ায় আত্মহনন থেকে নিবৃত্ত থাকলেও মানসিক এক অসীম কষ্ট সেই থেকে বয়ে বেড়ান। সম্ভ্রম হারানোর পর তাদের হাত থেকে পালিয়ে পুকুরে নেমে যখন আত্মরক্ষার জন্য লুকিয়েছেন, তখন হানাদাররা গানপাউডার লাগিয়ে পুড়িয়ে দেয় তাঁর ঘরবাড়িসহ যাবতীয় সহায়-সম্পদ। ঘরবাড়িহীন বাকি আটটি মাস তাঁকে তিনটি শিশুসন্তান আর বৃদ্ধ মাকে নিয়ে জলে-জঙ্গলে লুকিয়ে বেড়াতে হয়েছে। রাতের বেলায় পোড়া ভিটায় এসে কোনোমতে পলিথিন বা খড়কুটো নিয়ে মাথায় আচ্ছাদন দিয়ে কাটিয়েছেন। এসব ঘটনার বিবরন পাওয়া যায় তার লেখা "একাত্তরের জননী" গ্রন্থে।


title: রমা চৌধুরী

text: ১৬ ডিসেম্বর বিজয়ের আগের রাতে ১৫ ডিসেম্বর থেকে শ্বাসকষ্ট শুরু হয় তার সন্তান সাগরের। ২০ ডিসেম্বর রাতে মারা যায় সাগর। একাত্তরের জননী গ্রন্থের ২১১ পৃষ্ঠায় রমা চৌধুরী লিখেছেন, “ঘরে আলো জ্বলছিল হ্যারিকেনের। সেই আলোয় সাগরকে দেখে ছটফট করে উঠি। দেখি তার নড়াচড়া নেই, সোজা চিৎ হয়ে শুয়ে আছে সে, নড়চড় নেই। মা ছটফট করে উঠে বিলাপ ধরে কাঁদতে থাকেন, `আঁর ভাই নাই, আঁর ভাই গেইয়্যে গোই” (আমার ভাই নেই, আমার ভাই চলে গেছে)। একই অসুখে আক্রান্ত দ্বিতীয় সন্তানও। ১৯৭২ সালের ১৫ ফেব্রুয়ারি অর্ধউন্মাদিনী রমা চৌধুরী নিজের ছেলে টগরকে ওষুধ খাওয়াতে গিয়ে অসাবধানতাবশত তার শ্বাসরোধ হয়ে যায়। এতে মারা যায় টগর। প্রথম সংসারের পরিসমাপ্তির পরে দ্বিতীয় সংসার বাঁধতে গিয়ে প্রতারণার শিকার হন। দ্বিতীয় সংসারের ছেলে টুনু ১৯৯৮ সালের ১৬ ডিসেম্বর বোয়ালখালীর কানুনগোপাড়ায় সড়ক দুর্ঘটনায় মারা যান।


title: রমা চৌধুরী

text: স্বাধীনতার পরে ২০ বছর তিনি লেখ্যবৃত্তিকে পেশা হিসেবে নিয়েছেন। প্রথমে তিনি একটি পাক্ষিক পত্রিকায় লিখতেন। বিনিময়ে সম্মানীর বদলে পত্রিকার ৫০টি কপি পেতেন। সেই পত্রিকা বিক্রি করেই চলত তাঁর জীবন-জীবিকা। পরে নিজেই নিজের লেখা বই প্রকাশ করে বই ফেরি করতে শুরু করেন। প্রবন্ধ, উপন্যাস ও কবিতা মিলিয়ে বর্তমানে তিনি নিজের ১৮টি গ্রন্থ প্রকাশ করেছেন।হিন্দু ধর্মীয় রীতি অনুযায়ী শবদেহ পোড়ানোতে বিশ্বাস করেন না রমা চৌধুরী। তাই তিন সন্তানকেই দেয়া হয়েছে মাটিচাপা। মুক্তিযুদ্ধের পর টানা চার বছর জুতো পরেননি রমা চৌধুরী। এরপর নিকটজনের পীড়াপিড়িতে অনিয়মিতভাবে জুতো পড়া শুরু করলেও তৃতীয় সন্তান মারা যাবার পর আবার ছেড়ে দিয়েছেন জুতো পায়ে দেয়া। এরপর ১৫ বছর ধরে জুতো ছাড়াই চলেন রমা চৌধুরী।


title: রমা চৌধুরী

text: ২০১৭ সালের ডিসেম্বর মাসে বাসায় পড়ে গিয়ে কোমর ভেঙে চট্টগ্রাম মেডিকেল কলেজ হাসপাতালে ভর্তি হয়েছিলেন। দীর্ঘদিন ধরে উচ্চ রক্তচাপ, ডায়াবেটিস, হাড়ের ব্যথাসহ নানা রোগে ভোগার পর ২০১৮ সালের ৩রা সেপ্টেম্বর সোমবার ভোররাত ৪টা ৪০ মিনিটে চট্টগ্রাম মেডিকেল কলেজ হাসপাতালে চিকিৎসাধীন অবস্থায় মৃত্যুবরণ করেন একাত্তরের বীরাঙ্গনা রমা চৌধুরী। মৃত্যুকালে তাঁর বয়স হয়েছিল ৭৬ বছর।


title: রমা চৌধুরী

text: রমা চৌধুরীর শেষ ইচ্ছা অনুসারে বোয়ালখালী উপজেলার পোপাদিয়া গ্রামে তাঁর সন্তান টুনুর সমাধির পাশে তাঁকে সমাহিত করা হয়।


title: বিষাক্ত পাখি

text: যেসব পাখি প্রতিরক্ষার উদ্দেশ্যে তাদের শরীরে বিষাক্ত পদার্থ উৎপাদনে সক্ষম, তাদের বিষাক্ত পাখি বলে। এসব পাখি সাপের মত বিষ প্রয়োগ করে না, বরং শরীরে বিষ ধারণ করে। এ সমস্ত পাখি খেলে বা ধরলে বিষে আক্রান্ত হওয়ার সম্ভাবনা রয়েছে। বিষাক্ত পাখিদের দেহে বিষের উৎপত্তি হয় মূলত এদের খাদ্য থেকে। বিষাক্ত পোকামাকড়, ব্যাঙ ও উদ্ভিদাংশ এদের বিষাক্ত হওয়ার প্রধান কারণ।


title: বিষাক্ত পাখি

text: পিটোহুই, আফ্রিত, ছোট কসাইদামা প্রভৃতি পাখি বিষ ধারণ করে। পিটোহুইরা এক বিশেষ ধরনের গুবরে পোকা খায় যা বিষাক্ত। সেখান থেকে তাদের শরীরে বিষের উৎপত্তি হয়। এছাড়া পাতি বটেরা বছরের নির্দিষ্ট সময়ে শরীরে বিষ ধারণ করে।


title: বিষাক্ত পাখি

text: বিষাক্ত পাখিরা সবচেয়ে বেশি বিষ ধারণ করে তাদের বহিঃত্বক, পালক ও লেজের গোড়ায়। শিকারী প্রাণী সর্বপ্রথম এদের বহিঃত্বক ও পালকের সংস্পর্শে আসে বলে এ অংশে বিষের উপস্থিতি তাদের প্রতিরক্ষায় সহায়তা করে। আবার এ বিষ তাদের ডিম ও বাসায় লেগে থাকে বলে শিকারীদের হাত থেকে সেগুলোও মুক্ত থাকে।


title: নাজমুল হাসান

text: নাজমুল হাসান পাপন (জন্ম: ৩১ মে, ১৯৬১) কিশোরগঞ্জ জেলার ভৈরবে জন্মগ্রহণকারী বাংলাদেশের বিশিষ্ট রাজনীতিবিদ। একাধারে তিনি বাংলাদেশের জাতীয় সংসদের বর্তমান সংসদ সদস্য ও বাংলাদেশ ক্রিকেট বোর্ডের বর্তমান সভাপতি। তাঁর অন্যতম পরিচয় হচ্ছে তিনি বাংলাদেশের প্রয়াত রাষ্ট্রপতি জিল্লুর রহমান এবং বিশিষ্ট সমাজকর্মী ও রাজনীতিবিদ আইভি রহমানের সন্তান। এছাড়াও, তিনি দেশের বৃহত্তম ঔষধ প্রস্তুতকারী সংস্থা বেক্সিমকো ফার্মাসিউটিক্যালস লিমিটেডের ব্যবস্থাপনা পরিচালক। আবাহনী লিমিটেডের ক্রিকেট কমিটির সভাপতি।


title: নাজমুল হাসান

text: নাজমুল হাসান কিশোরগঞ্জ জেলার ভৈরব নদীবন্দরের উত্তর ভৈরবপুর এলাকায় জন্মগ্রহণ করেন। ১৯৮৫ সালে ঢাকা বিশ্ববিদ্যালয়ের নিয়ন্ত্রণাধীন ব্যবসায় প্রশাসন ইনস্টিটিউট থেকে মার্কেটিংয়ে এমবিএ ডিগ্রী অর্জন করেন।


title: নাজমুল হাসান

text: বাংলাদেশের ১৯শ রাষ্ট্রপতি হিসেবে জিল্লুর রহমানের শপথ গ্রহণের ফলে কিশোরগঞ্জ-৬ (সংসদীয় আসন ১৬৭, কুলিয়ারচর-ভৈরব) আসন শূন্য হয়। শূন্য আসনে ক্ষমতাসীন বাংলাদেশ আওয়ামী লীগের মনোনীত প্রার্থী হিসেবে ২০০৯ সালের উপ-নির্বাচনে তিনি প্রতিদ্বন্দ্বিতা করে প্রথম মেয়াদে সংসদ সদস্যরূপে বিজয়ী হন নাজমুল হাসান।


title: নাজমুল হাসান

text: ক্রিকেটের একনিষ্ঠ ভক্ত ও সফলতম ক্রীড়া সংগঠক হিসেবে পরিচিত পাপন ঢাকা প্রিমিয়ার ডিভিশন ক্রিকেট লীগের অন্যতম দল আবাহনী লিমিটেডের সাথে প্রায় এক দশককাল জড়িত আছেন। ২০০৬ থেকে ২০০৮ সাল পর্যন্ত আবাহনী’র ক্রিকেট কমিটির ভারপ্রাপ্ত সভাপতির দায়িত্ব পালন করেন। এছাড়াও, ২০০৬ সালের কর্পোরেট ক্রিকেট লীগের চ্যাম্পিয়ন বেক্সিমকো ক্রিকেট দলের সভাপতি ছিলেন। বাংলাদেশ প্রিমিয়ার লীগ টি২০-এর উদ্বোধনী আসরে উপদেষ্টা কমিটির সভাপতিত্ব করেছিলেন।


title: নাজমুল হাসান

text: বাংলাদেশ ক্রিকেট বোর্ডের সভাপতি হিসেবে তিন বছর দায়িত্ব পালনকালে আন্তর্জাতিক ক্রিকেট কাউন্সিলের সহ-সভাপতি হিসেবে আ হ ম মোস্তফা কামাল মনোনীত হন। এরফলে বিসিবি’র সভাপতির পদ শূন্য হলে বাংলাদেশ সরকার নাজমুল হাসানকে বিসিবি’র নতুন সভাপতি হিসেবে ঘোষণা করে।


title: নাজমুল হাসান

text: ক্রিকেট বোর্ডের গঠনতন্ত্র মোতাবেক বাংলাদেশ সরকার বিসিবি’র প্রধানকে মনোনয়ন দিয়ে থাকে। সাবেক সভাপতি সাবের হোসেন চৌধুরী আগ্রহী হলেও নাজমুল হাসান প্রতিযোগিতার দৌড়ে বিজয়ী হন। বাংলাদেশ ক্রিকেট বোর্ডের ১৪ তম সভাপতি হিসেবে দায়িত্ব নেবার পূর্বে, পাপন ২০০৮ সাল থেকে আবাহনী ক্রিকেট দলের সভাপতির দায়িত্ব পালন করছেন।


title: নিপুণ

text: নাসরিন আক্তার নিপুণ যিনি নিপুণ নামে অধিক পরিচিত একজন বাংলাদেশী চলচ্চিত্র অভিনেত্রী। তিনি ইতিমধ্যে দুবার বাংলাদেশের জাতীয় চলচ্চিত্র পুরস্কার জয়লাভ করেছেন। ২০০৬ সালে তিনি চলচ্চিত্র জগতে পা রাখেন।


title: নিপুণ

text: উচ্চমাধ্যমিকের পর তিনি ১৯৯৯ সালে রাশিয়া চলে যান। মস্কোতে নিপুন ২০০৪ পর্যন্ত পড়ালেখা করেন। এরপর পাড়ি জমান যুক্তরাষ্ট্রে।


title: নিপুণ

text: নিপুনের প্রথম অভিনীত ছবির নাম "রত্নগর্ভা মা", যা আজও মুক্তি পায়নি। তার অভিনীত পিতার আসন প্রথম মুক্তি পাওয়া ছবি। তার উল্লেখযোগ্য চলচ্চিত্র হল: শাহিন কবির টুটুলের এইতো ভালবাসা, রকিবুল আল রাকিবের জান তুমি প্রাণ তুমি, অহিদুজ্জামান ডায়মন্ডের পরিচালনায় অন্তর্ধান। এছাড়া বর্তমানে শুটিং চলতি আছে অনন্য মামুনের পরিচালনায় কাছে এসে ভালবাসো, মানিক মানবিকের পরিচালনায় শোভনের স্বাধীনতা তন্ময় তানসেনের পরিচালনায় পদ্ম পাতার জল, মোহাম্মদ হোসেনের নতুন একটি ছবিসহ রফিক শিকদারের পরিচালনায়পদ্মা পাড়ের পার্বতী ছবিটি। ২০১৭ সালে নিপুন বাংলাদেশ চলচ্চিত্র সমিতির কার্যনিবার্হীর সদস্য পদ লাভ করেন।


title: নিপুণ

text: তিনি দুইবার পেয়েছেন জাতীয় চলচ্চিত্র পুরস্কার। সাজঘর ছবির জন্য জাতীয় চলচ্চিত্র পুরস্কার পেয়েছেন। তারপর ২০০৯-এ চাঁদের মতো বউ সিনেমায় অভিনয় করে আরেকবার পেয়েছেন এ পুরস্কার।


title: প্রথম আল-হাকাম

text: আল-হাকাম ইবনে হিশাম ইবনে আবদুর রহমান () ছিলেন উমাইয়া খিলাফতের অধীনস্থ কর্ডোবার আমির। তিনি ৭৯৬ থেকে ৮২২ সাল পর্যন্ত আল-আন্দালুসে (মুরিশ শাসিত ইবেরিয়ান উপদ্বীপ) দায়িত্ব পালন করেন।


title: প্রথম আল-হাকাম

text: আল-হাকাম ছিলেন তার পিতার দ্বিতীয় পুত্র। তার বড় ভাই অল্প বয়সে মৃত্যুবরণ করেন। ক্ষমতা লাভের পর তিনি তার চাচা সুলায়মান ও আবদুল্লাহর কাছ থেকে বিরোধীতার সম্মুখীন হন। আবদুল্লাহ তার দুই পুত্র উবায়দুল্লাহ ও আবদুল মালিককে শার্লেমাইনের কাছে সাহায্যের জন্য আলোচনার উদ্দেশ্যে নিয়ে যান। এসময় সুলায়মান কর্ডোবা আক্রমণ করেন। যুদ্ধে তিনি পরাজিত হন ও মেরিডার দিকে যাত্রা করেন। সেখানে তিনি বন্দী হন। এরপর তাকে হত্যা করা হয়। আবদুল্লাহকে ক্ষমা করে দেয়া হয়। কিন্তু তাকে ভেলেনসিয়াতে অবস্থান করতে বাধ্য করা হয়।


title: প্রথম আল-হাকাম

text: আল-হাকাম তার শাসনের অধিকাংশ সময়ই টলেডো, সারাগোসা ও মেরিডার বিদ্রোহ দমনে ব্যয় করেন। বিদ্রোহীরা দুইবার কর্ডোবায় পৌছে যান। আল-হাকামকে অপসারণ করে তার এক ভাই সম্পর্কীয় আত্মীয়কে ক্ষমতায় বসানোর পরিকল্পনা করা হয়। এই পরিকল্পনা ফাঁস হয়ে যাওয়ার পর ৮০৬ সালের ১৬ নভেম্বর একটি ভোজসভায় ৭২ জন অভিজাতকে হত্যা করা হয়। কাউকে ক্রুশে ঝোলানো হয় ও গোয়াদালকুইভির নদীর তীরে প্রদর্শন করা হয়। এসময় এধরনের নিষ্ঠুরতা স্বাভাবিক হিসেবে ধরা হত। কর্ডোবার ফটকে উত্তরের অভিযানের সময় বিদ্রোহী নেতা বা খ্রিষ্টানদের মাথা পরিদর্শন করানো হয়েছিল।


title: প্রথম আল-হাকাম

text: ৮১৮ সালে গোয়াদালকুইভির নদীর দক্ষিণ পাড়ে আল-রিবাদ শহরতলীতে একটি বিদ্রোহ দমন করেন। প্রায় ৩০০ জন গুরুত্বপূর্ণ ব্যক্তিকে গ্রেপ্তার করা হয় ও ক্রুশে ঝোলানো হয়। বাকিদেরকে নির্বাসনে পাঠানো হয়। তাদের কেউ মিশরের আলেক্সান্দ্রিয়ায়, কেউ ফেজ ও ক্রিট চলে যান। বাকিরা লেভেন্টের জলদস্যুদের সাথে যোগ দেন।


title: প্রথম আল-হাকাম

text: আল-হাকাম ৮২২ সালে মৃত্যুবরণ করেন। তিনি ২৬ বছর রাজত্ব করেছেন।


title: প্রথম আল-হাকাম

text: আল-হাকাম ছিলেন প্রথম হিশাম ও তার উপপত্নী জোখরুফের পুত্র।


title: প্রথম আল-হাকাম

text: আল-হাকামের সন্তানরা হল:


title: প্রথম আল-হাকাম

text: আজাব নামে আল-হাকামের একজন উপপত্নী ছিল। কর্ডোবার শহরতলীতে তিনি কুষ্ঠরোগীদের জন্য একটি প্রতিষ্ঠান স্থাপন করেন। কুষ্ঠরোগীদের এই কলোনীর খরচ তার নামে নির্মিত একটি এস্টেট থেকে চালানো হত। তার এক পুত্র ছিল:


title: প্রথম আল-হাকাম

text: আরেকজন উপপত্নীর নাম ছিল মুতা। তিনি একটি কবরস্থান স্থাপন করেন। দশম শতকেও এটির অস্তিত্ব ছিল।


title: আর্নোস ভ্যাল স্টেডিয়াম

text: দি আর্নোস ভেল গ্রাউন্ড বা আর্নস ভ্যাল () সেন্ট ভিনসেন্ট দ্বীপের কিংসটাউনে অবস্থিত একটি ক্রিকেট স্টেডিয়াম। মাঠের দুই প্রান্তের নাম হচ্ছে - "এয়ার পোর্ট এন্ড" ও "বিকুইয়া এন্ড"। প্রায় ১৮,০০০ দর্শক ধারণ করতে পারে এ স্টেডিয়ামটি। বহু-ব্যবহারের উপযোগী মাঠটি খেলার মাঠ হিসেবেই অধিক পরিচিত। এছাড়াও, এখানে ফুটবল খেলাও অনুষ্ঠিত হয়ে থাকে। ৪ ফেব্রুয়ারি, ১৯৮১ তারিখে সর্বপ্রথম কোন আন্তর্জাতিক ক্রীড়া অনুষ্ঠিত হয়। ওয়েস্ট ইন্ডিজ এবং ইংল্যান্ডের মধ্যেকার একদিনের আন্তর্জাতিক খেলায় স্বাগতিক ওয়েস্ট ইন্ডিজ মাত্র ২ রানের ব্যবধানে বিজয়ী হয়েছিল। উইন্ডওয়ার্ড আইল্যান্ডের নিজ মাঠ হিসেবে আর্নস ভ্যাল ব্যবহার করছে।